| Udskriv Åbn PDF-version af online-hjælp

6. #### Oprettelse af arbejdsganghandlinger: Opdater værdier Handlingen Opdater værdier i en arbejdsgangregel opdaterer automatisk felter, når en post ændres, uden at oplysninger om den oprindelige ændring (dvs. oplysninger om, hvornår posten blev ændret, af hvem og hvad, der blev ændret) går tabt. Handlingen udføres efter slutningen af den venteperiode, der evt. er defineret i en eller flere Vent-handlinger, som ligger forud for handlingen Opdater værdier i arbejdsgangreglen. Medmindre trigger-begivenheden til arbejdsgangreglen er Før ændret post gemmes, skal der være mindst én aktiv Vent-handling, der kommer før handlingen Opdater værdier i arbejdsgangreglen. Oracle CRM On Demand tillader kun, at du aktiverer en Opdater værdier-handling, hvis mindst én aktiv Vent-handling kommer før handlingen på arbejdsgangreglen, bortset fra på arbejdsgangregler, hvor trigger-begivenheden er Før ændret post gemmes. Hvor en arbejdsgangregel har et antal Opdater værdier-handlinger, behøver du ikke have en Vent-handling til hver Opdater værdier-handling. Det er tilstrækkeligt at have én Vent-handling, der kommer før alle Opdater værdier-handlingerne på reglen. BEMÆRK: Du kan oprette flere handlinger til en arbejdsgangregel, op til maksimalt 25 handlinger til hver regel. I følgende procedure beskrives, hvordan du opretter·handlingen Opdater værdier. Før du går i gang. Du skal have privilegiet Håndter dataregler - Håndter arbejdsgangregler i din brugerrolle, for at du kan udføre følgende procedure. Se Tilføjelse af roller for at få oplysninger om tilføjelse af privilegier til roller. Sådan opretter·du handlingen Opdater værdier Naviger til den regel, hvor du vil oprette handlingen: Klik på det globale link Admin. i øverste højre hjørne på enhver side. Klik på Konfiguration af·arbejdsgang i afsnittet Forretningsprocesstyring. Find den regel, hvor du vil oprette handlingen, på siden Arbejdsgangregler (liste). Se Filtrering af lister for at få oplysninger om søgning efter arbejdsgangregler på listesiden. Klik på linket Navn på arbejdsgang i reglen. Klik på Menu i titellinjen Handlinger på siden Detalje om arbejdsgangregel, og vælg Opdater værdier. BEMÆRK: Trigger-begivenheden på arbejdsgangreglen fastlægger de typer handlinger, der kan oprettes til reglen. TIP: Du kan oprette en kopi af en eksisterende handling til arbejdsgangregel ved at klikke på linket Kopier til handlingen. Indtast et navn til handlingen på siden Redigering af arbejdsganghandling. Marker·afkrydsningsfeltet Aktiv, hvis du vil aktivere handlingen. Udfyld de felter, der er beskrevet i følgende tabel, og gem handlingen.
   Felt | Beskrivelse
   --- | ---
   Feltnavn | Vælg navnet på det felt, der skal opdateres, i rullelisten. BEMÆRK: Samlingen af felter, der kan opdateres, fastlægges af posttypen til arbejdsgangreglen. Hvis et felt er angivet som skrivebeskyttet på feltopsætningsniveau, kan det felt desuden ikke opdateres via handlingen Opdater værdier. Til nogle posttyper omfatter samlingen af felter, som kan opdateres, nogle felter af typen Tilpasset objekt. Felterne Tilpasset objekt 1, Tilpasset objekt 02 og Tilpasset objekt 03 og de tilhørende Id-felter kan opdateres for et antal posttyper. Til posttypen Salgsmulighed kan felterne Tilpasset objekt 05 og Tilpasset objekt 06 og de tilhørende Id-felter også opdateres.
   Værdi | Klik på ikonet fx ved siden af feltet, og definer det udtryk, der beregner den nye værdi til feltet. Du kan bruge knappen Kontroller syntaks i Expression Builder til at teste syntaksen. Dette felt kan maksimalt indeholde 1024 tegn. Hvis du definerer et udtryk for at beregne et felt, f.eks. et tilpasset Margen-felt, hvor margen er lig med omsætning minus omkostning, beregnes feltværdien, hver gang arbejdsgangreglen udløses, selv om omsætningen eller omkostningen ikke er ændret. For at forbedre ydeevnen kan du definere en ekstra betingelse i arbejdsgangreglen, så som: FieldValue('<Revenue>') <> PRE('<Revenue>') OR FieldValue('<Cost>') <> PRE('<Cost>') PRE-funktionen returnerer den værdi, der var i feltet, før feltet blev opdateret.
   Tilsidesæt eksisterende værdier | Marker dette afkrydsningsfelt, hvis den eksisterende værdi i feltet skal overskrives af den nye værdi. Hvis feltet allerede indeholder en værdi, opdateres værdien ikke, medmindre dette afkrydsningsfelt er markeret. Hvis feltet er tomt, opdateres feltet med den nye værdi, selv om dette afkrydsningsfelt er fravalgt.
Se følgende emner for at få trinvise procedurer til oprettelse af andre typer arbejdsganghandlinger: Oprettelse af arbejdsganghandlinger: Tildel en bog Oprettelse af arbejdsganghandlinger: Opret integrationsbegivenhed Oprettelse af arbejdsganghandlinger: Opret opgave Oprettelse af arbejdsganghandlinger: Send e-mail Oprettelse af arbejdsganghandlinger: Vent #### Relaterede emner Se følgende emner for at få relaterede arbejdsgangoplysninger: Om arbejdsgangregler Om arbejdsganghandlinger Om tidsbaserede arbejdsgangregler Oprettelse af arbejdsgangregler Ændring af rækkefølgen af handlinger til·arbejdsgangregel Deaktivering af arbejdsgangregler og -handlinger Sletning af arbejdsgangregler og -handlinger

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices