| Udskriv Åbn PDF-version af online-hjælp

#### Om arbejdsgangregler En arbejdsgangregel er en instruktion til Oracle CRM On Demand om at udføre en eller flere handlinger automatisk, når en bestemt begivenhed indtræffer. ### Trigger-begivenheder og handlinger på arbejdsgangregler En arbejdsgangregel evalueres, når den begivenhed, der angivet på reglen (trigger-begivenheden) forekommer. Hvis betingelserne i reglen er opfyldt (eller hvis der ikke er nogen betingelser i reglen), udføres de handlinger, der er angivet i reglen. Du kan f.eks. oprette en arbejdsgangregel for at angive, at en e-mail skal sendes til salgsmulighedsejerens manager (handlingen i arbejdsgangregel), når en salgsmulighed oprettes (trigger-begivenhed i arbejdsgangregel). Du kan også angive, at e-mailen kun skal sendes, hvis omsætningen på salgsmuligheden er ud over et bestemt beløb (betingelse i arbejdsgangregel), og du kan angive indholdet af e-mailen. Du kan også konfigurere arbejdsgangregler, således at handlinger udføres, når en angivet tidsperiode er passeret, eller når en angivet dato og et angivet klokkeslæt er nået. Se Om tidsbaserede arbejdsgangregler og Om planlagte begivenheder for at få flere oplysninger om tidsbaserede arbejdsganghandlinger. Arbejdsgangregler kan udløses af en af følgende: En post oprettes, opdateres, gendannes, flettes eller slettes. BEMÆRK: En opdatering af en post fra en arbejdsganghandling udløser ikke nye sekvenser af arbejdsgangregler. Hvis f.eks. handlingen Opdater værdier på en arbejdsgangregel til kontoposttypen opdaterer et felt på en kontopost, udløser denne ændring ikke nogen arbejdsgangregler til postkontotypen, selv om nogle af de regler har triggeren Før ændret post gemmes eller triggerbegivenhederne Når ændret post gemmes. Hvis du ønsker, at Oracle CRM On Demand skal udføre yderligere handlinger som resultataf ændringen af posten, skal de handlinger konfigureres på samme arbejdsgangregel som den handling, der opdaterede posten. En post knyttes til en anden post eller fraknyttes en anden post. Tilknytning og fraknytning af triggere på arbejdsgangregler understøttes kun til tilknytninger mellem bestemte posttyper. Se Om tilknytning og fraknytning af trigger-begivenheder for at få flere oplysninger. Angivet dato og klokkeslæt er nået. BEMÆRK: Arbejdsgangregler understøtter kaskadesletettoperationer og dybe sletteoperationer. F.eks. slettes relateret adresse, der er en ikke-delt adresse også, når en konto slettes. Sletningen af en adresse udløser til gengæld evt. arbejdsgangregler til den adresseposttype, der har triggerbegivenheden Før post slettes. Se Om sletning og gendannelse af poster for at få flere oplysninger om kaskadesletteoperationer og dybe sletteoperationer. Der er adskillige typer trigger-begivenheder til arbejdsgangregler, men hver arbejdsgangregel har kun én trigger-begivenhed. Afhængig af den trigger-begivenhed, som du vælger til reglen, kan du angive, at Oracle CRM On Demand skal udføre en eller flere handlinger automatisk, når betingelserne i arbejdsgangreglen er opfyldt. Trigger-begivenheden til hver regel er vist på siden Arbejdsgangregler (liste) og på siden Detalje om arbejdsgangregel. Afhængig af den type trigger-begivenhed, der er valgt til en arbejdsgangregel, er reglen en af følgende typer: Arbejdsgangregel før begivenhed. Arbejdsganghandlingerne forekommer, før den begivenhed, der udløser reglen, fuldføres. Arbejdsgangregel efter begivenhed. Arbejdsganghandlingerne forekommer efter den begivenhed, der udløste arbejdsgangreglen, er fuldført. Planlagt begivenhed. Den planlagte begivenhedstype er en undertype af regeltypen efter begivenhed. En planlagt begivenhed er en arbejdsgangregel, der ikke udløses af en brugerhandling. I stedet udføres den planlagte begivenhed automatisk, når angivet dato og klokkeslæt nås. Du kan evt. konfigurere en planlagt begivenhed, der skal udføres flere gange ved et interval, som du angiver på den planlagte begivenhed. Se Om planlagte begivenheder og Oprettelse af planlagte begivenheder og Oprettelse af planlagte begivenheder til Analytics for at få flere oplysninger om planlagte begivenheder. Arbejdsgangregler konfigureres til en post som en helhed og ikke til individuelle felter. Planlagte begivenheder konfigureres til lister over poster, og planlagte begivenheder til Analytics konfigureres til at blive udført for bestemte brugere. BEMÆRK: Når en regel er oprettet, kan du ikke ændre posttypen eller trigger-begivenheden i reglen. Du kan imidlertid opdatere betingelsen, hvis der er en betingelse på reglen. På planlagte begivenheder kan du opdatere planen eller vælge en anden liste. I følgende tabel vises de handlinger, der er tilgængelige til hver trigger-begivenhed.
Triggerbegivenhed | Regeltype | Tilgængelige handlinger
--- | --- | ---
Når ny post gemmes | Efter-begivenhed | Send e-mail Opret opgave Tildel en bog Opret integrationsbegivenhed Vent Opdater værdier
Når ændret post gemmes | Efter-begivenhed | Send e-mail Opret opgave Tildel en bog Opret integrationsbegivenhed Vent Opdater værdier
Før post slettes | For-begivenhed | Send e-mail Opret opgave Opret integrationsbegivenhed
Før ændret post gemmes | For-begivenhed | Opdater værdier
Efter tilknytn. til overordnet | Efter-begivenhed | Send e-mail Opret integrationsbegivenhed Vent
Efter fraknytn. fra overordnet | Efter-begivenhed | Send e-mail Opret integrationsbegivenhed Vent
Når post er gendannet | Efter-begivenhed | Send e-mail Opret integrationsbegivenhed Opret opgave
Når poster flettes | Efter-begivenhed | Send e-mail Opret integrationsbegivenhed Opret opgave
Planlagt begivenhed | Planlagt begivenhed | Send e-mail Opret opgave Tildel en bog Opdater værdier BEMÆRK: For planlagte begivenheder til Analytics-posttypen understøttes kun handlingen Send e-mail.
Nogle yderligere arbejdsganghandlinger er tilgængelige til Oracle CRM On Demand Life Sciences Edition og Oracle CRM On Demand for Partner Relationship Management. Se Om arbejdsganghandlinger for at få flere oplysninger. BEMÆRK: Behandling af blokerede produkter understøttes ikke til prøveanmodningsvarer, når du bruger arbejdsgange i Oracle CRM On Demand. Se Om arbejdsgange til prøveanmodningsvare og blokerede produktregler for at få flere oplysninger. BEMÆRK: Til bestemte posttyper, udløses arbejdsgangregler, der er konfigureret med triggerbegivenheden Når post gendannes, da det i øjeblikket ikke er muligt at gendanne en post af den type. F.eks. er det i øjeblikket ikke muligt at gendanne en kontoteampost. Hvis understøttelse til gendannelse af sådanne posttyper tilføjes i fremtiden, vil arbejdsgangregler, der er konfigureret med triggerbegivenheden Når post gendannes, blive udløst, når relevant. ### Begrænsninger, der gælder for arbejdsgangregler og regelhandlinger Følgende begrænsninger gælder for arbejdsgangregler med enhver anden trigger-begivenhed end Planlagt begivenhed og for handlingerne på de regler: Betingelser i arbejdsgangregel. Hvis du definerer betingelser i en arbejdsgangregel, udføres handlingerne til reglen kun, hvis regelbetingelserne er opfyldt, når reglen udløses. Hvis betingelserne ikke er opfyldt, udføres handlingerne ikke. Hvis du ikke definerer nogen betingelser i en arbejdsgangregel, udføres handlingerne til reglen, hver gang reglen udløses. Enkelt postkontekst. En arbejdsgangregel, der udløses, når en post oprettes, opdateres eller slettes, er begrænset til at virke inden for konteksten af en enkelt post, dvs. sådan en arbejdsgangregel kan få adgang til og opdatere felter på kun én post. BEMÆRK: Når en arbejdsgangregel udløses af en posttilknytnings- eller fraknytningshandling, kan den integrationsbegivenhed, der oprettes af arbejdsgangen, indeholde felter fra både den underordnede post og den overordnede post. Følgende begrænsninger gælder for alle arbejdsgangregler og planlagte begivenheder og for handlingerne på de regler og planlagte begivenheder: Flere handlinger på arbejdsgangregler og planlagte begivenheder. Du kan oprette flere handlinger til en arbejdsgangregel eller planlagt begivenhed. Du kan oprette op til maks. 25 handlinger til en arbejdsgangregel. Til planlagt begivenhed kan du oprette op til maks. 5 arbejdsganghandlinger. Hvis du forsøger at oprette flere handlinger, end der er tilladt på en arbejdsgangregel eller planlagt begivenhed, modtager du en fejlmeddelelse. BEMÆRK: Hvis en arbejdsganghandling på en arbejdsgangregel eller planlagt begivenhed afsluttes uventet uden at blive fuldført, udføres de resterende handlinger på arbejdsgangreglen eller den planlagte begivenhed muligvis ikke. Se Om fejl i arbejdsgangregel og i arbejdsganghandling for at få oplysninger om, hvad der sker, når en arbejdsganghandling fejler. Posttyper. Du kan oprette arbejdsgangregler og planlagte begivenheder til et antal posttyper. Hver arbejdsgangregel eller planlagt begivenhed gælder imidlertid kun til én posttype. Det betyder, at hvis du opretter en arbejdsgangregel eller en planlagt begivenhed til en bestemt posttype, og du ønsker, at den samme handling skal forekomme til en anden posttype, skal du oprette en anden lignende arbejdsgangregel eller planlagt begivenhed til den anden posttype. ### Rækkefølge af arbejdsgangregel Når du opretter en arbejdsgangregel, tildeler Oracle CRM On Demand automatisk reglen til det næste ubrugte rækkefølgenummer til de regler, der er baseret på samme posttype og samme trigger-begivenhed. Hvis trigger-begivenheden til arbejdsgangreglen er Efter tilknytning til overordnet eller Efter fraknytning fra overordnet, tildeler Oracle CRM On Demand automatisk reglen til det næste ubrugte rækkefølgenummer til regler, der er baseret på samme posttype, samme trigger-begivenhed og samme overordnede posttype. Til arbejdsgangregler, der har en anden trigger-begivenhed end Planlagt begivenhed, fastlægger rækkefølgenummeret den rækkefølge, hvori Oracle CRM On Demand aktiverer en sekvens af arbejdsgangregler, der er baseret på samme posttype og samme trigger-begivenhed og evt. på samme overordnede posttype. Du kan ændre rækkefølgen af reglerne. BEMÆRK: Arbejdsgangregler, der har trigger-begivenheden Planlagt begivenhed tildeles også et rækkefølgenummer, men de udføres ikke i sekvens. Rækkefølgenummeret er skrivebeskyttet til planlagte begivenheder. Se Ændring af rækkefølgen af arbejdsgangregler for at få flere oplysninger om ændring af rækkefølgen af arbejdsgangregler. ### Afslutning af en sekvens af arbejdsgangregler Til arbejdsgangregler med enhver anden trigger-begivenhed end Planlagt begivenhed kan du angive, at Oracle CRM On Demand skal stoppe behandling af en sekvens af arbejdsgangregler, hvis betingelsen på en arbejdsgangregel er opfyldt. Når en arbejdsgangregel udløses, evalueres betingelsen på reglen. Hvis betingelsen på reglen er opfyldt, og afkrydsningsfeltet Afslut på arbejdsgangreglen er markeret, udføres de aktive handlinger på den aktuelle arbejdsgangregel, men de efterfølgende arbejdsgangregler, der er baseret på den samme posttype og den samme trigger-begivenhed, og hvor gældende den samme overordnede posttype, behandles ikke. ### Rækkefølge af arbejdsganghandling Hvor der er flere handlinger på en arbejdsgangregel eller planlagt begivenhed, udføres handlingerne i den rækkefølge, der er angivet i arbejdgangreglen begyndende med den handling, der har nummer 1. Hver handling fuldføres, før den næste handling begynder. Du kan ændre rækkefølgen af handlingerne i en regel. Se Om arbejdsganghandlinger for at få flere oplysninger om arbejdsgangshandlinger. Til en planlagt begivenhed udføres handlingerne for de poster, der returneres af den filtrerede liste, på den dato. Posterne behandles i rækkefølge, dvs. alle arbejdsganghandlingerne på den planlagte begivenhed udføres i den rækkefølge, der er angivet på den planlagte begivenhed til den første post i listen. Dernæst udføres alle handlingerne til den anden post i listen osv. ### Fejl i arbejdsgangregel og arbejdsganghandling Hvis en arbejdsgangregel, planlagt begivenhed eller arbejdsganghandling ikke kan fuldføres, rapporteres fejlen i overvågning af fejl i arbejdsgang, afhængig af typen af trigger-begivenhed på arbejdsgangreglen eller den planlagte begivenhed og fejltypen, eller den rapporteres til den bruger, hvis handlinger udløste arbejdsgangreglen. Se Om fejl i arbejdsgangregel og arbejdsganghandling for at få flere oplysninger. ### Postsynlighed og arbejdsganghandlinger Når en bruger udfører en handling, der udløser en arbejdsgangregel, kan nogle af handlingerne i arbejdsgangreglen fejle, hvis brugerens handling resulterede i, at brugeren mistede synlighed af posten. Du kan f.eks. have en arbejdsgangregel, der udløses, når en ændret kontopost gemmes. Hvis en bruger, som ejer en kontopost, omtildeler kontoen til en anden bruger, udløses arbejdsgangreglen, når kontoposten gemmes. Hvis den oprindelige ejer af posten ikke længere har synlighed af kontoposten på andre måder, så som team- eller bogmedlemskab, fejler alle arbejdsganghandlinger, der kræver adgang til kontoposten. På lignende vis fejler en instans af en planlagt begivenhed, hvis brugeren, som gjorde den planlagte begivenhed aktiv, ikke længere har adgang til den liste, der blev valgt på den planlagte begivenhed. ### Postejertilstande og arbejdsganghandlinger Du kan konfigurere posttyper, som understøtter tilpassede bøger i forskellige tilstande: brugertilstand, blandet tilstand eller bogtilstand. Se Om postejertilstande for at få flere oplysninger om postejertilstande. Postejertilstanden interagerer med arbejdsgangregler og -handlinger. Hvis arbejdsganghandlingen Tildel en bog forsøger at fjerne den primære tilpassede bog fra en post, sker følgende: Arbejdsganghandlingen fejler, hvis posttypen er konfigureret i bogtilstand. Oracle CRM On Demand fjerner værdien i feltet Bog på posten, når den primære tilpassede bog fjernes fra posten, hvis posttypen er konfigureret i blandet tilstand. Ingen af bøgerne på posten er en primær tilpasset bog, og postejertilstanden påvirker ikke arbejdsganghandlingen, hvis posttypen er konfigureret i brugertilstand. Hvis en arbejdsganghandling afhænger af værdien i feltet Ejer på en post, så som når en Send e-mail-handling er konfigureret til at sende e-mail vha. indstillingen Relativ bruger på post, sker følgende: Arbejdsganghandlingen fejler, hvis posttypen er konfigureret i bogtilstand. Hvis posttypen er konfigureret i brugertilstand eller blandet tilstand, og det felt, der identificerer den relative bruger på posten, er tomt, fejler arbejdsganghandlingen. Hvis du f.eks. konfigurerer en Send e-mail-handling for at sende e-mail til en kontoejer, og posttypen Konto er konfigureret i blandet tilstand, fejler arbejdsganghandlingen, hvis feltet Ejer på kontoposten er tomt. Arbejdsganghandlingen gennemføres imidlertid, hvis feltet Ejer er udfyldt. ### Latens Arbejdsgangregler med enhver anden trigger-begivenhed end Planlagt begivenhed evalueres i rækkefølge og synkront. Den generelle opdateringsoperation fuldføres ikke, før alle reglerne er evalueret. Arbejdsgangreglerne tilføjer derfor en vis forsinkelse til operationer (dvs. tid mellem start på en operation og dens fuldførelse). F.eks. kan hver opgave, der oprettes af en arbejdsgangregel tilføje op til 20% som latens til en posts opdateringsoperation. Hver e-mail, der oprettes af en arbejdsgangregel tilføjer ca. 5% latens. Udtryk tager mindre tid at evaluere. Tiføj gensidigt udelukkende udtryk til betingelserne i arbejdsgangen for at minimere latens. Generer arbejdsgangregler trinvist, idet præstation holdes for øje. Klik på et emne for at se trinvise procedurer til følgende: Oprettelse af arbejdsgangregler Oprettelse af planlagte begivenheder Oprettelse af arbejdsganghandlinger: Tildel en bog Oprettelse af arbejdsganghandlinger: Opret integrationsbegivenhed Oprettelse af arbejdsganghandlinger: Opret opgave Oprettelse af arbejdsganghandlinger: Send e-mail Oprettelse af arbejdsganghandlinger: Opdater værdier Oprettelse af arbejdsganghandlinger: Vent Ændring af rækkefølgen af handlinger til·arbejdsgangregel Ændring af rækkefølgen af arbejdsgangregler Deaktivering af arbejdsgangregler og -handlinger Sletning af arbejdsgangregler og -handlinger

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices