| Udskriv Åbn PDF-version af online-hjælp

#### Opsætning af prognosedefinition Prognoser i Oracle CRM On Demand automatiserer genereringen af salgsprognoser i henhold til de indstillinger, som du definerer. Prognoser genereres automatisk på ugentlig eller månedlig basis. Hver genereret prognose gemmes i arkivet med angivelse af en historisk post, som du kan henvise til og analysere. Hver prognose er et snapshot over oplysninger om omsætning og potentiel omsætning for kvartalet. Prognoser gør det muligt for salgspersoner og managere at spore deres kvartalsvise salgspræstation i forhold til planlagte kvoter, faktisk lukket omsætning og forventet omsætning på baggrund af deres salgsmuligheders aktuelle status. Deltagere i prognoser vælges efter regel. Firmaets rapporteringsstruktur og de roller, som du vælger til prognosedeltagerne skal konfigureres, så deltagerne konsolideret til én bruger på øverste niveau. Typisk er denne bruger på øverste niveau viceadministrerende eller administrerende direktør (CEO). Når du genererer en prognose, varsler Oracle CRM On Demand medarbejdere om, at prognosen er oprettet og er klar til gennemgang ved at postere en varsling på Min hjemmeside til hver deltager i to dage. Du kan opdatere feltet Udløbsdato til varslingen for at forlænge den periode, hvor varslingen vises. Se Publicering af firmaomspændende varslinger for at få oplysninger om varslinger. ### Fastlæggelse af prognosetype Firmaet kan basere dine prognoser på hvilken som helst af følgende: salgsmuligheder, produkter, konti eller kontakter. De er fire prognosetyper: Salgsmulighedsprodukt Salgsmulighedsomsætning Kontoomsætning Kontaktomsætning Firmaet kan generere flere prognosetyper på de datoer, der er angivet til prognosegenerering. Når du vælger prognoseindstillingerne til firmaet, fastlægger du, hvilke prognosetyper hele firmaet kan bruge. BEMÆRK: Hver prognosetype kræver, at salgsmedarbejdere udfører bestemte·handlinger. Sørg for, at kommunikere de prognosetyper, der bruges, før sælgerne begynder at oprette salgsmuligheds-, konto- og kontaktposter. #### Produktprognoser til salgsmulighed Produktprognoser til salgsmulighed rapporterer på de produkter, der er linket til en salgsmuilghed. Prognosetallene til produktprognoserne beregnes fra felterne Mængde, Omsætning og Forventet omsætning på alle produkter, der ejes af en prognosedeltager og har omsætning, der er planlagt til indtægtsførsel i løbet af prognoseperioden. Omsætningen til et produkt kan rapporteres på én gang, eller den kan rapporteres i løbet af adskillige perioder. Produktprognoser til salgsmulighed kræver, at salgsrepræsentanter linker produkter til deres salgsmulighedsposter. Salgsrepræsentanter skal også udfylde mængde, indkøbspris samt start- og slutdato for at angive de produkter, som de vil medtage i prognoserne. For at blive medtaget i en prognose skal en salgsmulighedsproduktpost: Have en lukkedato i løbet af prognoseperioden Ejes af en prognosedeltager Nogle yderligere oplysninger skal angives til en posts værdier for at bidrage til firmaets prognoseomsætning. Se Om salgsmuligheder og prognoser for at få detaljerede oplysninger. Konfigurer en produktprognose til salgsmulighed, hvis firmaet vil prognosticere engangs eller tilbagevendende omsætning, der er baseret på produkter. #### Omsætningsprognose til salgsmulighed Omsætningsprognoser til salgsmulighed rapporterer på den omsætning, der er noteret i salgsmulighedsposterne. Prognosetallene beregnes fra felterne Omsætning og Forventet omsætning på alle salgsmulighedsposter, hvor følgende betingelser gælder: Salgsmuligheden har·en lukkedato i løbet af prognoseperioden En af følgende er sand: Salgsmuligheden ejes af en prognosedeltager En prognosedeltager er medlem af salgsmulighedsteamet og har en andel af salgsmulighedsomsætningen, der er større end nul procent (dvs. værdien i feltet Procentopdeling på siden Team: Salgsmulighed er større end nul). BEMÆRK: Afkrydsningsfeltet Aktiver opdeling af salgsmulighedsomsætning skal være markeret i firmaprofilen, for at omsætning på en salgsmulighed kan deles mellem teammedlemmer. Omsætningsprognoser til salgsmulighed kræver, at salgsrepræsentanter udfylder salgsmulighedsfelterne Omsætning og Lukkedato for at angive de salgsmuligheder, som de vil medtage i prognoserne. Linkede produkter ignoreres i prognosen. Nogle yderligere oplysninger skal angives til en posts værdier for at bidrage til firmaets prognoseomsætning. Se Om salgsmuligheder og prognoser for at få detaljerede oplysninger. Konfigurer en omsætningsprognose til salgsmulighed, hvis du vil prognosticere samlet salgsmulighedsomsætning, uanset hvor stor omsætning kommer fra individuelle produkter. #### Omsætningsprognoser til konto og kontakt Omsætningsprognoser til konto og kontakt rapporterer på den omsætning, der er anført i omsætningsposter, som er linket til konto- eller kontaktposter. Prognosetallene beregnes fra felterne Omsætning og Forventet omsætning til de poster, der opfylder kriterierne for medtagelse i prognosen. En konto- eller kontaktomsætningspost skal opfylde følgende betingelser for at blive medtaget i prognosen: Posten skal ejes af en prognosedeltager. Posten skal have status Åben, Ventende eller Lukket. Posten skal have feltet Prognose valgt. Posten kan ikke linkes til en salgsmulighed. Posten skal have omsætning, der er planlagt til indtægtsførsel i løbet af prognoseperioden. Omsætningen til en konto eller kontakt kan rapporteres på én gang, eller den kan konfigureres til at gentages over tiden. Kontoomsætnings- og kontaktomsætningsprognoser kræver, at brugere linker omsætning til deres konto- eller kontaktposter. Brugere skal også opdatere felterne Start/Lukkedato, Status og Prognose på omsætningsposten for at angive de produkter, som de vil inkludere i deres prognoser. Nogle yderligere oplysninger skal angives til en posts værdier for at bidrage til firmaets prognoseomsætning. Se Sporing af omsætning på basis af konti og Sporing af omsætning på basis af kontakter. Konfigurer en konto- og kontaktomsætningsprognose, hvis firmaet vil prognosticere engangs eller tilbagevendende omsætning. ### Valg af prognosevarighed Du kan konfigurere prognoser for at få vist omsætningsprognoser for op til fire kvartaler. Med denne mulighed kan du se en prognose for indeværende kvartl og for et, to eller tre efterfølgende kvartaler. Som standard er prognosevarigheden sat til ét kvartal (kun det indeværende kvartal medtages i prognosen). Når du ændrer varigheden til at omfatte flere kvartaler, medtager prognosen det indeværende kvartal samt fremtidige kvartaler. Hvis du f.eks. vælger en prognosevarighed på to kvartaler, medtager prognosen det indeværende kvartal og det næste kvartal. ### Angivelse af prognoseroller Som en del af prognosedefinitionen, vælger du de roller, der skal medtages. Når du tilføjer en rolle til prognosedefinitionen, angives alle brugere, som er tildelt den rolle, som prognosedeltagere. #### Brugeropsætning til prognoser De brugere, som du påtænker·at medtage i firmaets prognoser, skal være konfigureret korrekt. Deres brugerposter skal opfylde følgende betingelser: Posten skal have en gyldig værdi i feltet Rolle. Posten skal have en gyldig værdi i feltet Rapporterer til eller i feltet Rapporterer til (alias) afhængig af, hvilke af disse felter vises på sidelayoutet til brugerposten. Brugerens status skal være sat til Aktiv, medmindre du vælger at tillade prognoser til inaktive brugere. ADVARSEL: Hvis nogle af de brugere, der er medtaget i prognosen, er konfigureret forkert, fejler hele prognosen. #### Eksempler på rapporteringsstrukturer og roller til prognosticering Du skal konfigurere dit firmas rapporteringsstruktur korrekt for at generere prognoser. Prognosehierarkiet er baseret på det hierarki, der er angivet i feltet Rapporterer til eller Rapporterer til (alias) på brugerposterne. Alle prognosedeltagere, undtagen én bruger på øverste niveau, skal rapportere til en anden prognosedeltager, således at alle individuelle prognoser konsolideres i én firmaomspændende prognose. Hvis der er mere end én prognosedeltager, som ikke rapporterer til en anden prognosedeltager, eller hvis en manager med prognosedeltagere som direkte rapporterende har status Aktiv, fejler prognosen. BEMÆRK: Hvis prognosen ikke kan genereres pga. et problem med rapporteringsstrukturen, modtager den primære kontakt (angivet i firmaprofilen) en e-mail-underretning fra kundesupport. Når rapporteringsstrukturen er rettet, og prognosen er opdateret, genereres prognosen automatisk den nat, selv om det ikke er den normale prognosenat. I følgende tabel vises kombinationer af rapporteringsstruktur og deltagerrolle, der virker og ikke virker til prognosegenereringen.
Til denne rapporteringsstruktur | virker eller fejler prognosticering | af følgende årsag
--- | --- | ---
| Virker med denne rollekombination: Ledelse Salgsmanager Field-salgsrepr. | Deltagere konsolideres til en deltager på øverste niveau.
Fejler med denne rollekombination: Salgsmanager Field-salgsrepr. | Deltagere grupperes ikke til én deltager. De grupperes til to salgsmanagere.
Fejler med denne rollekombination: Ledelse Field-salgsrepr. | Field-salgsrepræsentanten grupperes til en salgsmanager, som ikke er en deltager.
| Virker med denne rollekombination: Ledelse Salgsmanager Field-salgsrepr. | Deltagere grupperes til en deltager.
| Fejler med denne rollekombination: Ledelse Salgsmanager Field-salgsrepr. | To deltagere rapporterer til ingen. Kun én deltager i prognosen (øverst i strukturen) kan rapportere til ingen.
#### Medtagelse af inaktive brugere i prognoser Prognoser kan medtage inaktive brugere samt aktive brugere. Når du konfigurerer prognosedefinitionen, angiver du, om inaktive brugere skal medtages i prognoserne. #### Tilladelse til managere til at afsende prognoser for deres underordnede Når du konfigurerer prognosedefinitionen, angiver du, om managere automatisk kan afsende prognoser for deres underordnede, når de afsender deres prognoser. #### Prognoser og tilpassede regnskabskalendere Når du bruger tilpassede regnskabskalendere, bruges firmaets tilpassede regnskabskalenderdefinition i genereringen af prognoser og prognoseperiodens måneder justeres derfor i forhold til den tilpassede regnskabskalenders måneder. Firmaadministratoren skal oprette en tilpasset regnskabskalender til hvert år, som du vil oprette prognoser i, i Oracle CRM On Demand. Hvis der ikke er oprettet et tilstrækkeligt antal regnskabsmåneder til den valgte prognosevarighed, forhindres generering af prognoseserier og oprettelse af prognoser. BEMÆRK: Hvis prognosen ikke kan genereres pga. utilstrækkelige regnskabskalendere, modtager den primære kontakt (angivet i firmaprofilen) en e-mail-underretning fra kundesupport. Når regnskabskalenderposterne til understøttelse af prognosedefinitionen er oprettet, og prognosedefinitionen er opdateret, genereres prognosen automatisk den nat, selv om det ikke er den normale prognosenat. #### Om e-mail-underretninger til prognosefejl I e-mail-underretningerne, der sendes, når prognoser fejler, er Fra-adressen altid donotreply@crmondemand.com, og feltet Afsender er altid sat til support@crmondemand.com. Oracle CRM On Demand vedføjer en streng til hver e-mail, så e-mailen kan spores i e-mail-leveringssystemet hos Oracle. Hvis e-mail-modtageren forsøger at svare på e-mailen, sættes adressen i Til-feltet i svaret automatisk til support@crmondemand.com. I følgende procedure beskrives, hvordan du konfigurerer prognosedefinition. Sådan konfigurerer du prognosedefinitionen Klik på det globale link Admin. i øverste højre hjørne på enhver side. Klik på linket Dataregler & tildeling i afsnittet Forretningsprocesstyring. Klik på Definition: Prognose under afsnittet Administration: Prognose. Klik på Opdater på siden Definition: Prognose. Marker afkrydsningsfeltet Aktiv til hver prognosetype, som du vil generere, i Trin 1: Vælg prognosetyper. Firmaet kan prognosticere salgsomsætning, der er baseret på salgsmulighedsprodukter, salgsmulighedsomsætning, kontoomsætning og kontaktomsætning. Vælg prognosefrekvens i trin 2: Vælg prognosevarighed i feltet Varighed: Prognose. BEMÆRK: De regnskabskalenderindstillinger, der er valgt til firmaet, fastlægger varigheden af hvert kvartal. Prognosevarighedens startdato og slutdato beregnes i henhold til regnskabskalenderens startdato og regnskabskalendertypen, der er angivet i firmaprofilen. Til regnskabskalendertypen Tilpasset regnskabskalender er start- og slutdatoerne baseret på den regnskabskalender, der er defineret af firmaadministratoren. Angiv, hvor ofte prognose-snapshot skal oprettes i feltet Opret prognose-snapshot hver. Du kan vælge ugentlige eller månedlige prognoser. BEMÆRK: Hvis du vælger Måned, fastlæger den valgte regnskabskalendertype til firmaet længden på måneden. Vælg dag i måned eller uge, hvor prognose-snapshot skal oprettes, i feltet Snapshot-dag: Prognose. Prognoser genereres i begyndelsen af den valgte dag (dvs. ét minut over midnat) i værtsfacilitetens tidszone. Hvis prognosen er månedlig og den aktuelle måned ikke indeholder den dag, der er valgt som prognosens genereringsdag, justerer Oracle CRM On Demand snapshotet for at generere en prognose på den sidste dag i måneden. Hvis dagen f.eks. er sat til den 30. og den aktuelle måned er Februar, justerer Oracle CRM On Demand prognose-snapshotet for at generere prognosen den 28. Vælg prognoseroller i trin 3: Tilføj rollerne for de brugere, der skal deltage i prognosen, til området Roller: Prognosticering. Klik på pilene for at flytte firmaroller til listen Roller: Prognose. Marker afkrydsningsfeltet Tillad prognoser til inaktive brugere for at tillade prognoser til inaktive brugere. Marker afkrydsningsfeltet AutoAfsend prognoser for team ved managerafsendelse for at tillade, at en manager afsender prognoser automatisk for deres underordnede. Klik på Afslut. Verificer prognosedetaljerne på siden Definition: Prognose ved at gennemgå frekvensen af prognose-snapshot, snapshot-dag, næste prognoseseriedatoer og listen over prognoseseriedeltagere. ADVARSEL: Når du har konfigureret prognosedefinitionen, vil visse ændringer af brugerposter eller regnskabskalendere kræve, at du opdaterer indstillingerne for prognosedefinition. Se Opdatering af prognosedefinition for at få flere oplysninger.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices