| Udskriv Åbn PDF-version af online-hjælp

### Arbejde med hjemmesiden Kontakter Kontakter-hjemmesiden er udgangspunktet for håndtering af kontakter. BEMÆRK: Firmaadministratoren kan tilpasse layoutet af Kontakter-hjemmesiden. Desuden kan du tilføje afsnit til siden og fjerne afsnit fra siden, hvis din brugerrolle omfatter privilegiet Personaliser hjemmesider. ### Oprettelse af en kontakt Du kan oprette en kontakt ved at klikke på knappen Ny i afsnittet Mine nyligt viste kontakter. Se Oprettelse af poster og Felter til kontakt for at få flere oplysninger. ### Arbejde med kontaktlister Afsnittet Kontaktlister viser et antal filtrerede lister. Oracle CRM On Demand leveres med en række standardlister. Alle standardlister er offentlige. Du og dine managere kan oprette yderligere lister, som er baseret på forskellige kriterier. I følgende tabel beskrives standardlisterne til kontakter.
Kontaktliste | Filtre
--- | ---
Alle kontakter | Intet filter er tilgængeligt. Listen viser alle poster, som du kan se, uanset ejer.
Alle kundekontakter | Kontakter, hvor feltet Type er sat til Kunde
Foretrukne kontakter | Denne liste viser alle de kontaktposter, som du føjede til dine foretrukne poster. Se Om listen Foretrukne kontakter for at få oplysninger om listen Foretrukne kontakter.
Mine kontakter | Kontakter med dit brugernavn i feltet Ejer
Mine nyligt oprettede kontakter | Kontakter med dit brugernavn i feltet Ejer sorteret efter oprettelsesdato
Mine nyligt ændrede kontakter | Kontakter med dit brugernavn i feltet Ejer sorteret efter ændringsdato
Nyligt oprettede kontakter | Alle kontakter sorteret efter oprettelsesdato
Nyligt ændrede kontakter | Alle kontakter sorteret efter ændringsdato
Klik på listenavnet for at se en liste. Klik på Ny for at oprette en ny liste. Se Oprettelse og uddybelse af lister for at få flere oplysninger om oprettelse af lister. Klik på Håndter lister for at gennemgå alle tilgængelige lister, oprette en ny liste eller se, redigere eller slette en eksisterende liste. Siden Håndter lister omfatter også de standardlister, der leveres med Oracle CRM On Demand. Listerne er skrivebeskyttede. Så du kan ikke redigere eller slette dem. ### Visning af nyligt viste kontakter Dette afsnit viser de kontakter, som du senest har set. ### Visning af foretrukne kontakter Afsnittet Foretrukne kontakter viser navnene på maks. 10 kontakter, som du føjede til dine foretrukne poster. Rækkefølgen af kontakterne i afsnittet Foretrukne kontakter fastlægges af den dato, hvor du tilføjede kontakterne til dine foretrukne poster, og ikke af den dato, hvor kontaktposterne blev oprettet. Kontakterne opstilles i faldende rækkefølge efter dato, og den kontakt, som du senest føjede til dine foretrukne poster, vises øverst i listen. Fra afsnittet Foretrukne kontakter kan du åbne den fulde liste over dine foretrukne kontakter ved at klikke på Vis fuld liste. Se Om listen Foretrukne kontakter for at få oplysninger om listen Foretrukne kontakter. ### Arbejde med kontaktopgaver Afsnittet Mine åbne kontaktrelaterede opgaver viser de opgaver, som du er tildelt, sorteret efter forfaldsdato og dernæst efter prioritet. Du eller din manager angiver forfaldsdato og prioritet. Opgaveprioriteten, så som 1 - Høj, 2 - Mellem eller 3 - Lav, er angivet af pile: pil op for høj prioritet, ingen pil for mellemprioritet, pil ned for lav prioritet. BEMÆRK: Hvis firmaadministratoren ændrer fremvisningsværdierne til feltet Prioritet fra standardværdierne (f.eks. fra standardværdien 1 - Høj til værdien Højest), viser Oracle CRM On Demand ikke pile i feltet Prioritet til opgavelisterne, medmindre firmaadministratoren bruger følgende mønstre: 1-label, 2-label eller 3-label, hvor label er det navn, som firmaadministrator giver opgaveprioriteten. I det tilfælde viser Oracle CRM On Demand en pil-op for 1-label, ingen pil for 2-label, en pil-ned for 3-label og ingen pil for evt. øvrige fremvisningsværdier. F.eks. viser Oracle CRM On Demand en pil-op for værdien 1 - Min højeste, men den viser ingen pil for værdien Min højeste. Oracle CRM On Demand viser ingen pile til nogen tilpassede værdier, som firmaadministratoren føjer til valglisten til feltet Prioritet. Se Ændring af valglisteværdier for at få flere oplysninger om ændring af standardværdierne til valglister, så som feltet Prioritet. Klik på linket Emne for at gennemgå en opgave. Klik på kontaktnavnet for at gennemgå den kontakt, som opgaven er ttilknyttet. Klik på Vis fuld liste for at udvide listen over opgaver. ### Brug af rapporter til analyse af kontakter Et eller flere rapportafsnit kan være vist på Kontakter-hjemmesiden (firmaadministratoren kan angive de rapportafsnit, der vises på siden). I standardudgaven af Oracle CRM On Demand vises afsnittet Kontaktanalyse pr.·konto, som viser kontakter efter kontokriterier, så som område, stat/provins eller branche. Se Analyse af kontakter for at få oplysninger om brug af afsnittet Kontaktanalyse. ### Tilføjelse af afsnit til din Kontakter-hjemmeside Hvis din brugerrolle omfatter privilegiet Personaliser hjemmesider, kan du muligvis tilføje yderligere afsnit til hjemmesiden Kontakter afhængigt af de afsnit, som firmaadministratoren har gjort tilgængelige til visning på din Kontakter-hjemmeside. Sådan føjer du afsnit til din Kontakter-hjemmeside Klik på Rediger layout på Kontakter-hjemmesiden. Klik på pilene på siden Layout til Kontakter-hjemmesiden for at tilføje eller fjerne afsnit og organisere afsnittene på siden. Klik på Gem.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices