| Udskriv Åbn PDF-version af online-hjælp

7. ##### Eksport af data Du kan eksportere firmaets data helt eller delvist, heriblandt vedhæftninger til bestemte posttyper, fra Oracle CRM On Demand til en ekstern fil. Eksporten genererer en eller flere zipfiler, der indeholder individuelle CSV-filer til hver posttype, som du vælger at eksportere. De genererede eksportfiler er 1.5 GB hver eller mindre. BEMÆRK: Hvis firmaet bruger en branchespecifik udgave af Oracle CRM On Demand, udelades de posttyper, der er specifikke for din branche, så som husstande og kapital, sammen med deres linkede aktiviteter og noter fra eksporten. Hvis du eksporterer poster for tilbagevendende salgsmulighedsprodukter, udfylder Oracle CRM On Demand også kolonnen Parent_ID til den række. Cellen Parent_ID er tom til ikke-tilbagevendende poster. ### Om grænser til delvise eksporter Dit firma kan udføre én fuld eksport hver 7. dag. Til delvise eksporter er antallet af poster, som dit firma kan eksportere i en syv-dages periode, baseret på antallet af brugerlicenser, som dit firma indkøber til Oracle CRM On Demand. For hver licens kan 1000 poster eksporteres i delvise eksporter i en syv-dages periode. Følgende eksempler viser, hvordan grænsen på delvise eksporter virker til et firma, der indkøber fem brugerlicenser til Oracle CRM On Demand og derfor kan eksportere maksimalt 5000 poster i en syv-dages periode: Eksempel 1. I de sidste syv dage blev 4000 poster eksporteret via delvise eksportanmodninger. En bruger afsender nu en delvis eksportanmodning om 2000 poster. I dette tilfælde fejler den delvise eksportanmodning, da anmodningen vil bringe det samlede antal poster, der er eksporteret inden for syv-dages perioden, op på 6000, hvilket overskrider grænsen på 5000 poster. Eksempel 2. I de sidste syv dage blev ingen poster eksporteret via delvise eksportanmodninger. To brugere afsender nu separate delvise eksportanmodninger. En af eksportanmodningerne er på 3000 poster, og den anden er på 2000 poster. I dette tilfælde gennemføres begge de delvise eksportanmodninger, da anmodningerne vil bringe det samlede antal poster, der er eksporteret inden for syv-dages perioden, op på 5000, hvilket ikke overskrider grænsen. Efterfølgende delvise eksportanmodninger, der afsendes inden for de næste syv dage, vil imidlertid fejle, da grænsen på 5000 poster til syv-dages perioden allerede er nået. BEMÆRK: Poster, der er eksporteret via listesider, tælles ikke, når Oracle CRM On Demand beregner antallet af poster, der er eksporteret via delvise eksporter i en syv-dages periode. ### Om bevarelsesperioden til eksportanmodninger og vedhæftninger til eksportanmodning I standardapplikationen bevarer Oracle CRM On Demand detaljerne om eksportanmodninger og deres output i en bestemt periode på følgende måde: Detaljerne om en eksportanmodning bevares i 60 dage og fjernes dernæst permanent. Outputtet fra en eksportanmodning bevares i 168 timer (dvs. syv dage) og fjernes dernæst permanent. Bevarelsesperioderne gælder for eksportoperationer, der afsendes via listesider, samt for eksportoperationer, der afsendes via dataeksportassistenten. Administratoren kan ændre bevarelsesperioderne til eksportanmodninger og deres vedhæftninger ved at ændre værdierne i følgende felter på firmaprofilen: Udløb af eksportanmodning (dage) Udløb af vedhæftning til eksportanmodning (dage) Se Konfiguration af firmaindstillinger for at få oplysninger om opdatering af disse felter. Før du går i gang. Din rolle skal omfatte privilegiet Admin. - Eksport, for at du kan udføre denne procedure. Sådan eksporterer du firmaets data Klik på det globale link Admin. i øverste højre hjørne på enhver side. Klik på linket Import- og eksportværktøjer i afsnittet Datastyringsværktøjer på Admin.-hjemmesiden. Klik på linket Eksporter data på siden Import -og eksportværktøjer. Dataeksportassistenten åbner. Til trin 1: Gør et af følgende: Marker alternativknappen Eksporter alle posttyper, hvis du vil udføre en fuld eksport. Marker alternativknappen Eksporter valgte·posttyper og de posttyper, som du vil eksportere, hvis du vil udføre en delvis eksport. Du kan eksportere alle data til en posttype eller data til individuelle underordnede poster. Hvis du vil eksportere vedhæftningerne for bestemte posttyper, skal du vælge disse posttyper i afsnittet Alle vedhæftningsdata. Se Håndtering af firmaets vedhæftninger for at få flere oplysninger om eksport af vedhæftninger. BEMÆRK: Den eksporterede vedhæftningsfil har følgende navngivningsregel: <Object>_<ObjectRowId>_<ExportRequestId>.<FileExtension>, f.eks. Salgsmulighedsvedhæftning_AALA-3135W8_AALA-864XW0.pptx. Klik på Næste. Dataene til overordnede og underordnede posttyper eksporteres til en separat CSV-fil i zipfilen. ADVARSEL: Hvis du eksporterer notedata i Oracle CRM On Demand, indeholder CSV-filen alle offentlige noter, der er oprettet i Oracle CRM On Demand, samt private noter, der tilhører den bruger, der eksporterer dataene. Til trin 2: Vælg tidszone, der bruges i den eksporterede CSV-fil. Vælg dato/klokkeslætsformat, der bruges i den eksporterede CSV-fil. BEMÆRK: Hvis du vælger datoer til en fuld eksport, ændres den fulde eksport til en delvis eksport. Vælg den type CSV-afgrænser, der bruges i filen: komma eller semikolon. Vælg et tidsintervalfilter for at begrænse dataene i eksporten. BEMÆRK: Første gang du eksporterer data, vil du måske ikke filtrere på datoer. Senere skal du imidlertid overveje at konfigurere trinvise eksporter ved at filtrere dataene på datoer efter den sidste eksport. Marker afkrydsningsfeltet Aktiver e-mailunderretning, hvis du ønsker, at en e-mailunderretning sendes, efter eksportprocessen er fuldført. Klik på afkrydsningsfeltet Eksporter kun vedhæftningsdetaljer, hvis du kun vil eksportere vedhæftningsdetaljer, og hvis du ikke vil eksportere noget vedhæftningsindhold. Du kan eksportere vedhæftningsdetaljerne om alle posttyper og deres tilhørende felter. BEMÆRK: Dette afkrydsningsfelt er kun tilgængeligt, hvis du valgte en posttype i afsnittet Alle vedhæftningsdata i forrige trin. Marker afkrydsningsfeltet Medtag weblink-URL i eksportfiler, hvis du ønsker, at URL'er skal medtages i den eksporterede CSV-fil. Standardværdien af afkrydsningsfeltet Medtag weblink-URL i eksportfiler kontrolleres af afkrydsningsfeltet Medtag weblink-URL i eksportfiler i firmaprofilen. Du kan vælge at markere eller fjerne markering af denne indstilling til hver eksportanmodning. Se Konfiguration af integrationsindstillinger for at få flere oplysninger om dette afkrydsningsfelt. Hvis du eksporterer vedhæftningerne til en eller flere posttyper, og hvis du ønsker, at ZIP-filen med vedhæftningerne skal scannes for virusser, skal du sørge for, at afkrydsningsfeltet Scan .zip-eksportfil for virusser er valgt. Når dette afkrydsningsfelt er valgt, scannes ZIP-filen med vedhæftninger for virusser, og hvis nogen virus findes, eksporteres ZIP-filen ikke. Som standard er afkrydsningsfeltet er markeret. Hvis du fravælger afkrydsningsfeltet, scannes ZIP-filen med vedhæftninger ikke for virusser, og det anbefales, at du anvender scanningssoftware på din lokale maskine for at tjekke indholdet af ZIP-filen, når du har downloadet den. BEMÆRK: Hver vedhæftning scannes for virusser, før den uploades til Oracle CRM On Demand, og hvis en virus bliver fundet, uploades filen ikke. Når du forsøger at eksportere vedhæftninger, kan en senere version af en virusdefinition i scanningssoftwaren imidlertid resultere i, at en virus bliver fundet, som ikke kunne findes på det tidspunkt, hvor vedhæftningerne blev uploadet. En scanning kan desuden lejlighedsvis returnere et resultat, der angiver, at en virus er til stede, selvom ingen virus er til stede. Klik på Næste. Gennemgå oversigten til trin 3, og klik på Afslut for at afsende eksportanmodningen. Klik på linket Eksportanmodningskø på siden Eksport anmodet for at kontrollere anmodningens status. I følgende tabel beskrives de mulige eksportstatusværdier.
   Status | Beskrivelse
   --- | ---
   I kø | Eksporten·er ikke behandlet endnu.
   I kø igen | Eksportanmodningen er genafsendt til køen.
   Igangværende | Eksporten·er ved at blive behandlet. Hvis du annullerer eksporten, ændres denne status til Annullerer og dernæst til Annulleret.
   Fuldfører | Alle poster er eksporteret. Eksportprocessen forbereder tilhørende e-mail, summeringsfil og zipfil til download. Denne proces kan tage fra 30 sekunder til et minut at fuldføre.
   Fuldført | Eksport er fuldført uden fejl.
   Fuldført med fejl | Eksport·er fuldført, men der var fejl med nogle af posterne.
   Annullerer | Hvis du annullerer en eksportanmodning med status I kø, annulleres eksportanmodningen med det samme. Hvis du annullerer en eksportanmodning med status Igangværende, ændres statussen til Annullerer. Annullering kan tage flere minutter, og hvis eksporten fuldføres, før den kan annulleres, ændres den endelige status til Fuldført. Du kan annullere eksportanmodningen til den overordnede anmodning eller de underordnede anmodninger. Når du annullerer eksportanmodningen til den overordnede anmodning, er evt. eksporterede underordnede posttyper tilgængelige til download. Evt. underordnede posttyper, som er eksporteret, annulleres imidlertid, og de er ikke tilgængelige til download. Når du annullerer eksportanmodningen til underordnede anmodninger, annulleres kun eksport af den underordnede posttype, og den er ikke tilgængelig til download. Du kan fortsætte med download af andre underordnede posttyper under den overordnede eksportanmodning.
   Annulleret | Når eksportanmodningen er helt annulleret, ændres statussen til Annulleret.
   Fejlet | Eksporten blev fuldført, men ingen af posterne blev eksporteret.
   Fejl | Eksport·blev ikke fuldført pga. en fejl. Se 1802395.1 (artikel-id) på My Oracle Support for at få flere oplysninger om fejlfinding, når data eksporteres i Oracle CRM On Demand.
Se Gennemgang af eksportresultater for at få flere oplysninger om siden Eksportanmodningskø.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices