| Udskriv Åbn PDF-version af online-hjælp

### Arbejde med lister Du kan begrænse de brugerposter, som du ser, ved at bruge filtrerede lister til mange posttyper. En filtreret liste viser et undersæt af de poster, der opfylder, de kriterier, som udgør listen. Oracle CRM On Demand indeholder standard filtrerede lister til mange posttyper. Brugere med privilegiet Håndter offentlige lister i deres brugerrolle kan oprette tilpassede filtrerede lister og gøre dem tilgængelige for andre brugere. Firmaadministratoren kan fastlægge de lister, som er tilgængelige for din brugerrolle. Du kan også oprette yderligere tilpassede filtrerede lister for at vende tilbage til de poster, som du vil arbejde med. Se Oprettelse og uddybelse af lister for at få flere oplysninger. Fra listerne, der er tilgængelige til en posttype på øverste niveau, kan du vælge samlingen af lister, som vises på poststartsiden og i valglister over lister. Se Ændring af samlinger af lister til posttyper for at få flere oplysninger. Når du vælger en filtreret liste, åbner listen med poster, som opfylder listekriterierne, på siden Liste: Post. Du kan vælge at få vist de første 5, 10, 25, 50, 75 eller 100 poster på siden på én gang. Den indstilling, som du vælger, opretholdes på alle listesider til alle posttyper, indtil du ændrer den igen. Når du gennemser en liste, fremhæves den post, som markøren hviler på, med en anden baggrundsfarve. Afhængig af dit firmas opsætning og opsætningen i din brugerprofil kan kolonneoverskrifterne på listesiderne altid ses, når du rulled ned ad en side med poster. Denne funktion kan slås til eller fra på firmaniveau, men du kan tilsidesætte indstillingen Frys listekolonnehoved på firmaniveau i din personlige profil. Se Opdatering af personlige detaljer for at få oplysninger om ændring af indstillingen Frys listekolonnehoved i din personlige profil. BEMÆRK: Oracle CRM On Demand kan kun bruge én kollationsmetode til at fastlægge sorteringsrækkefølgen i lister. Kollationsmetoden blev valgt for at give den bedste løsning til alle sprog. Den kan imidlertid medføre, at nogle bogstaver vises i forkert rækkefølge på nogle sprog. ### Hvad sker der, hvis der er mere end én side med poster? Hvis der er flere poster i listen, end der kan vises på én side, sker følgende: Du kan klikke på navigeringsikonerne øverst eller nederst på listesiden for at flytte til næste side, forrige side, første side eller sidste side i listen. Hvis du klikker på ikonet for at gå til sidste side i en liste, viser den sidste side en fuld side med poster, og antallet af poster, der vises på den sidste side i listen, fastlægges af det antal poster, som du vælger at vise på listesiden. Antag f.eks., at en liste har i alt 60 poster, og du vælger at vise 25 poster på listesiden. Hvis du klikker på ikonet for at gå til den sidste side i listen, vises de sidste 25 poster i listen på siden. Hvis du navigerer gennem en liste én side ad gangen, viser den sidste side i listen kun de resterende poster i listen. Antag f.eks., at en liste har i alt 60 poster, og du vælger at vise 25 poster på listesiden. Hvis du navigerer gennem listen én side ad gangen, viser hver af de første to sider i listen 25 poster, og den sidste side viser de resterende 10 poster i listen. ### Opgaver, som du kan udføre fra listesiderne Du kan gøre følgende fra listesiderne: Sortere posterne. Få et overblik over flere poster. Finde en post, der skal gennemgås, slettes eller opdateres. Opdatere felterne på den indbyggede listeside, hvis funktionaliteten til indbygget redigering er aktiveret. Åbne en posts detaljeside i postruden og opdatere postdetaljerne uden at navigere væk fra listesiden, hvis postruden er tilgængelig på listesiden. Oprette nye poster. Tilføje listen til dine foretrukne lister ved at klikke på ikonet Tilføj til foretrukne i højre side af titellinjen på listesiden. Fjerne listen fra dine foretrukne lister ved at klikke på ikonet Fjern fra foretrukne i højre side af titellinjen på listesiden. Tilføje en post til dine foretrukne poster ved at klikke på ikonet Tilføj til foretrukne i rækken til posten. Fjerne en post fra dine foretrukne poster ved at klikke på ikonet Fjern fra foretrukne i rækken til posten. Uddybe listen på siden Liste, hvis ikonet Slå ruden Uddyb liste til/fra er tilgængelig. Se Uddybning af lister på listesider for at få flere oplysninger. Ændr rækkefølgen af kolonnerne i listen ved at trække kolonneoverskrifterne til en ny placering og slippe dem. Du kan evt. gemme liste, efter du har ændret rækkefølgen af kolonnerne. ### Om omsortering af kolonner på listesider Du kan omsortere kolonnerne i en liste direkte på listesiden. Når du hviler over en kolonneoverskrift, vises en pil med fire retninger, og du kan dernæst trække kolonnen til den nye placering og slippe den. Hvis flere kolonner er tilgængelige, end kan vises på browsersiden, ruller siden automatisk for at vise de yderligere kolonner, når du trækker et kolonnehoved til kanten af de viste kolonner. Kolonnernes ændrede rækkefølge fortsætter med at gælde, når du udfører handlinger, der opfrisker siden, såsom sideopdeling gennem listen, sortering af listen, brug af alfasøgekontroller og hurtige filterfelter osv. Den ændrede rækkefølge fortsætter også med at gælde, hvis du åbner en postdetaljeside fra listen og dernæst returnerer til listen. Når du navigerer væk fra listen, vises kolonnerne i midlertid i den oprindelige rækkefølge, næste gang du åbner listen, medmindre du gemte listen, efter du omsorterede kolonnerne. ### Om brug af tilpassede felter til sortering af lister Nogle tilpassede poster kan ikke bruges til at sortere lister af hensyn til ydeevnen. Følgende generelle regler gælder: Du kan ikke bruge følgende typer tilpassede felter til at sortere lister af nogen som helst posttype, heriblandt de tilpassede objektposttyper: Afkrydsningsfelter Weblinkfelter MultiVælg-valglistefelter Til en given posttype kan der imidlertid være andre typer tilpassede felter, som du ikke kan bruge til at sortere lister. Til posttyperne Tilpasset objekt 01 til og med 03 kan du ikke bruge nogen som helst type tilpasset felt til at sortere lister. ### Handlinger, som du kan udføre på de opstillede poster Desuden kan du bruge menuen på postniveau (ved siden af hvert postnavn) til at udføre forskellige handlinger på de anførte poster, heriblandt nogle af eller alle følgende: Åbne siden Rediger til posten (ved at vælge indstillingen Rediger), hvor du kan redigere alle felterne i posten. Oprette en ny post ved at kopiere den eksisterende post. Firmaadministratoren bestemmer, hvilke feltværdier kopieres automatisk til den nye post. Slette en post. Du kan filtrere listen yderligere, hvis der er for mange poster på siden. Se Filtrering af lister for at få flere oplysninger om hurtige måder til filtrering af lister. Hver filtreret liste er specifik for posttypen, f.eks. salgsmuligheder eller konti. Alle medarbejdere kan oprette filtrerede lister til eget brug, men du skal være tildelt den relevante rolle for at oprette offentlige lister, der er tilgængelige for alle medarbejdere. BEMÆRK: En liste, som du eller dine managere opretter, vises kun på det sprog, som den er oprettet i. Hvis du skifter sprog, føjes den ikke til listerne på andre sprog end dem, som applikationen understøtter. Kun standard filtrerede lister vises på alle sprog. Hvis f.eks. en italiensk manager opretter en ny liste, og nogle i vedkommendes team bruger den spanske version af produktet, ser vedkommendes teammedlemmer ikke den nyoprettede liste. ### Om oprettelse af bogmærker til listesider I de fleste lister deler siderne i listen samme URL. Når du opretter et bogmærke til en side i en liste, åbner det bogmærke som resultat heraf altid listen på den side, der blev åbnet, da du først åbnede listen (normalt første side i listen). Når du kopierer URL'en fra adressefeltet på en side i en liste og senere indsætter URL'en i browserens adressefelt, åbner listen på lignende vis på den side, der blev åbnet, da du først åbnede listen. Når du f.eks. åbner en liste fra et listelink på hjemmesiden Konto, åbner listen på den første side. Hvis du navigerer til den tredje side i listen og opretter et bogmærke til den side, vil det nye bogmærke åbne listen på den første side (dvs. den side, der blev åbnet, da du først åbnede listen). ### Indstillinger til listestyring På listesiden findes til de fleste posttyper en Menu-knap med nogle af eller alle følgende indstillinger: Batchsletning. Slet alle poster fra en liste. Se Sletning af gendannelse af poster. Batchtildel bog. Tilføj poster til en bog, eller fjern poster fra en bog. Se Tildeling af poster til bøger. Batchtildel teammedlem. Tilføj et teammedlem til en liste over poster, eller fjern et teammedlem fra listen over poster. Se Tildeling af et teammedlem til en liste over poster. Eksporter liste. Eksporter en liste, der skal gemmes på computeren. Se Eksport af poster i lister. Masseopdater. Opdater et antal poster på én gang. Se Opdatering af grupper af poster. Massebesøgsplanlægning. Se Massebesøgsplanlægning for at oprette et planlagt besøg til en eller flere kunder. Masseopret aftale. Opret en aftale til en eller flere konti. Se Oprettelse af aftaler til flere konti. Postantal. Se Optælling af poster i lister for at tælle posterne i en liste. Uddyb liste. Se Oprettelse og uddybelse af lister. BEMÆRK: På listesiderne til de fleste posttyper kan du også uddybe listen uden at forlade listesiden og evt. gemme den uddybede liste. Se Uddybning af lister på listesider for at få oplysninger om uddybning af lister på listesider. Gem liste. Gemmer en liste. Når du klikker på Gem liste, føres du direkte til en side med gemmeindstillinger. Vis listefilter. Viser nøgleoplysningerne til en liste. Se Siden Vis liste. Du kan også få adgang til siden ved at klikke på Vis på siden Håndter lister. Opret ny liste. Opret en ny filtreret liste. Se Oprettelse og uddybelse af lister. Håndter lister. Håndter listerne til posttypen. Se Siden Håndter lister. Batchgendannelse. Gendan en slettet liste over poster. Se Sletning og gendannelse af poster. ### Adgang til indstillinger for listestyring Den måde, hvorpå du navigerer til indstillingerne for listestyring, afhænger af posttypen, som vist i følgende tabel:
Posttype | Trin
--- | ---
Hovedposttyper (på faner) | Klik på postfanen øverst på siden. Klik på en liste i afsnittet Lister. Klik på knappen Menu, og vælg den krævede indstilling. Du kan også få adgang til siden Ny liste på følgende måde: Klik på postfanen øverst på siden. Klik på knappen Ny i titellinjen i afsnittet Lister.
Aktiviteter | Klik på fanen Kalender. Klik på linket Vis fuld liste i afsnittet Liste: Aktivitet. BEMÆRK: I standardapplikationen vises listen Åbne opgaver i dags- og ugevisningerne af din egen kalender og de individuelle kalendere for andre brugere, som deler deres kalender med dig. Du kan imidlertid vælge en anden liste, der skal vises, eller administratoren kan vælge en anden liste til din brugerrolle. Se Opsætning af kalenderen for at få flere oplysninger. Klik på knappen Menu, og vælg den krævede indstilling.
Varslinger | Klik på fanen Hjem. Klik på linket Vis fuld liste nederst i afsnittet Varslinger·på Min hjemmeside. Klik på knappen Menu, og vælg den krævede indstilling. BEMÆRK: Hvis der ikke er nogen advarsler, vises linket Vis fuld liste ikke.
Vedhæftninger | Kun tilgængelig, hvis din rolle omfatter privilegiet Indhold - Håndter vedhæftninger og detaljesidebilleder. Klik på det globale link Admin. øverst på enhver side. Klik på linket Indholdsstyring. Klik på linket Håndter vedhæftninger på siden Indholdsstyring. Klik på listen Opret ny liste på siden Håndter vedhæftninger.
Brugere | Kun tilgængelig, hvis din rolle omfatter privilegiet Håndter brugere. Klik på det globale link Admin. øverst på enhver side. Klik på linket Brugerstyring og adgangskontrol. Klik på linket Brugerstyring. Klik på knappen Menu, og vælg den krævede indstilling.
Produktkategorier | Kun tilgængelig, hvis din rolle omfatter privilegiet Håndter indhold. Klik på det globale link Admin. øverst på enhver side. Klik på linket Indholdsstyring. Klik på linket Produktkategorier på siden Indholdsstyring. Klik på knappen Menu, og vælg den krævede indstilling.
Produkter | Kun tilgængelig, hvis din rolle omfatter privilegiet Håndter indhold. Klik på det globale link Admin. øverst på enhver side. Klik på linket Indholdsstyring. Klik på linket Produkter på siden Indholdsstyring. Klik på knappen Menu, og vælg den krævede indstilling.
### Standard filtrerede lister Se emnet Arbejde med posttype-hjemmesiden til hver posttype for at få en beskrivelse af standard filtrerede lister; f.eks.: Arbejde med hjemmesiden Kundeemner Arbejde med hjemmesiden Konto Arbejde med hjemmesiden Kontakter Arbejde med hjemmesiden Salgsmulighed Arbejde med hjemmesiden Serviceanmodning Sådan åbner du en liste Klik på fanen Post. Vælg den liste, som du vil arbejde med, i afsnittet Lister på postens hjemmeside. BEMÆRK:Klik på fanen Kalender og dernæst på Vis fuld liste i afsnittet Liste: Aktivitet på siden. Se Arbejde med aktivitetslister for at få oplysninger om arbejde med aktivitetslister. #### Relaterede emner Se følgende emner for relaterede oplysninger: Om postruden på listesider Brug af postruden på listesider

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices