| Udskriv Åbn PDF-version af online-hjælp

### Om integrationsbegivenheder En integrationsbegivenhed er en mekanisme til udløsning af eksterne processer på basis af specifikke ændringer (oprettelse, opdatering, sletning, tilknytning, fraknytning) af posterne i Oracle CRM On Demand. Integrationsbegivenheder indeholder oplysninger om de data, der blev ændret af brugeren. Disse oplysninger lagres i en eller flere integrationsbegivenhedskøer som en XML-fil, der gør det muligt for eksterne applikationer at få adgang til detaljerne om begivenheder i Oracle CRM On Demand. En ekstern applikation kan have brug for at spore kontoændringer i Oracle CRM On Demand og udløse lokale opdateringer som relevant. Til kunder, som har brug for, at flere applikationer integreres med Oracle CRM On Demand særskilt, kan firmaadministratoren definere flere integrationsbegivenhedskøer. Vha. funktionaliteten til integrationsbegivenheder kan samme begivenhed genereres til flere køer, og de eksterne applikationer garanteres køintegritet, da de eksterne applikationer kan konfigureres til kun at anmode om begivenhederne fra en bestemt kø. ### Om opsætning af administration af integrationsbegivenhed Hvis du er en ny kunde, er funktionaliteten til integrationsbegivenheder automatisk aktiveret. Hvis du er en eksisterende kunde, skal funktionaliteten i Oracle CRM On Demand imidlertid konfigureres af Oracle CRM On Demand Customer Care og af firmaadministratoren. Kontakt Oracle CRM On Demand Customer Care for at anmode om support til administration af integrationsbegivenhed og for at få angivet den maksimale samlede størrrelse på integrationsbegivenhedskøerne. Bemærk: Den maksimale størrelse på integrationskøerne vises ikke på siden Firmaprofil. Når Oracle CRM On Demand Customer Care har konfigureret funktionalitet til integrationsbegivenheder, er linket Konfiguration af integrationsbegivenhed synligt i afsnittet Datastyringsværktøjer på Admin.-hjemmesiden. Administrator-brugerrollen har også privilegiet Håndter integrationsbegivenhedskøer og privilegiet Aktiver adgang til integrationsbegivenhed aktiveret. Se Tilføjelse af roller for at få flere oplysninger om brugerroller. ### Om oprettelse af, lagring af og adgang til integrationsbegivenheder Du skal oprette arbejdsgangregler med Opret integrationsbegivenhed-handlinger for at udløse oprettelsen af integrationsbegivenheder. Til hver en sådan handling kan du angive de felter i en post, som skal spores. Når værdien ændres i et sporet felt, registreres ændringen i en integrationsbegivenhed. Du kan også angive de køer, som integrationsbegivenhederne skrives til. Se Om arbejdsgangregler for at få flere oplysninger om arbejdsgangregler. Integrationsbegivenheder lagres i en eller flere køer, hvis maksimale størrelse angives til firmaet af kundeservicerepræsentanten. Der leveres en standard integrationsbegivenhedskø, og du kan oprette yderligere køer. Når køen er fuld, lagres nye integrationsbegivenheder ikke. Når antallet af integrationsbegivenheder i køen igen er under maksimum, føjes nye begivenheder atter til køen. Du kan slette integrationsbegivenheder fra en kø på siden Indstillinger for integrationsbegivenhedskø. Du kan også konfigurere Oracle CRM On Demand til at sende en e-mail med advarsel til en angivet adresse, når køen er fuld, eller når antallet af integrationsbegivenheder i køen overskrider et antal, som du angiver. Du kan deaktivere integrationsbegivenhedskøer, heriblandt standardkøen, men du kan ikke slette en kø. Eksterne applikationer få adgang til integrationsbegivenhedskøerne vha. webservicen Integrationsbegivenheder, som har to metoder: GetEvents. Henter integrationsbegivenheder fra en kø. DeleteEvents. Sletter integrationsbegivenheder fra en kø. Du skal have privilegiet Aktiver adgang til integrationsbegivenhed i din brugerrolle, for at du kan hente og slette begivenheder fra en integrationsbegivenhedskø vha. webservicer. Se Integration af Web Services for at få oplysninger om download af WSDL-filen (Web Services Description Language) til webservicen Integrationsbegivenheder. Se Oracle Web Services On Demand Guide for at få flere oplysninger om webservicen Integrationsbegivenheder. Nogle gange kan en integrationsbegivenhedskø indeholde begivenheder, som en klientapplikation ikke kan behandle. Se Oracle Web Services On Demand Guide for at få oplysninger om, hvordan sådanne ugyldige begivenheder skal håndteres. Se Oprettelse af integrationsbegivenhedskøer for en trinvis procedure til oprettelse af en integrationsbegivenhedskø. Se Håndtering af indstillinger til·integrationsbegivenhed for at få trinvise instruktioner til håndtering af integrationsbegivenhedskøer. Se Oprettelse af arbejdsgangregler for at få trinvise instruktioner til oprettelse af arbejdsgangregler, der udløser integrationsbegivenheder.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices