| Udskriv Åbn PDF-version af online-hjælp

#### Nulstilling af alle adgangskoder Du kan nulstille alle brugeres adgangskoder (inkl. administratorens) på en gang. Eksempel 1. Når du konfigurerer applikationen, opretter du brugere og sætter deres status til Aktiv, men sender ikke deres adgangskoder til dem pr. e-mail. Når opsætningen er fuldført, og applikationen er klar til brug, nulstiller du alle adgangskoder. Denne handling sender e-mails til alle aktive brugere på én gang og underretter dem om deres midlertidige adgangskoder og giver dem adgang til applikationen. Eksempel 2. Du har ændret din politik vedr. adgangskodekontrol og ønsker at alle brugere overholder den nye politik. Nulstil alle adgangskoder, så brugerne skal ændre deres adgangskoder, næste gang de logger på. Før du går i gang. Din rolle skal omfatte privilegiet Håndter firma - Nulstil alle adgangskoder, for at du kan udføre denne procedure. Hver rolle skal desuden omfatte privilegiet Nulstil personlig adgangskode. Sådan nulstiller du alle adgangskoder Klik på det globale link Admin. i øverste højre hjørne på enhver side. Klik på linket Firmaadministration·i afsnittet Firmaadministration. Klik på linket Firmaprofil·i afsnittet Firmaprofil. Klik på knappen Nulstil alle adgangskoder i titellinjen Firmaprofil. E-mails sendes til alle brugerne med underretning om deres nye, midlertidige adgangskoder. Brugere, der i øjeblikket er logget på, kan fortsætte med at arbejde, men skal indtaste deres nye, midlertidige adgangskoder, næste gang de logger på. #### Relaterede emner Se følgende emner for relaterede oplysninger: Nulstilling af en brugers adgangskode Opsætning af brugere Definition af firmaets kontrolelementer for adgangskode

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices