| Udskriv Åbn PDF-version af online-hjælp

#### Om angivelse af filtre til integrerede rapporter og instrumentbrætter Du kan integrere rapporter og instrumentbrætter i tilpassede webapplet- og webfaner. Du kan også konfigurere weblinkfelter for at åbne rapporter og intrumentbrætter. Når du opretter en tilpasset webapplet, webfane eller et weblink af typen Rapport eller Instrumentbræt, kan du angive filtre, der vil blive anvendt på kørselstidspunktet. Til et instrumentbræt gælder de filtre, som du angiver, for alle rapporter i instrumentbrættet. Hver af de kolonner, som du angiver i filtrene, skal også have et filter konfigureret i den rapport, som du vil integrere, og hvis du integrerer et instrumentbræt, skal kolonnen have et filter konfigureret i hver af rapporterne i instrumentbrættet. Filtret i rapporten kan sættes til "promptes" eller konfigureres med en operator og en værdi. Hvis et filter ikke er konfigureret til en kolonne i rapporten, vil et filter, som du angiver til den kolonne i webappletten, webfanen eller weblinket, ikke blive anvendt, når rapporten køres. Se Tilføjelse af filtre til kolonner i Analytics for at få oplysninger om tilføjelse af filtre til kolonner i rapporter. BEMÆRK: Når du opretter en tilpasset webapplet, en webfane eller et weblink med typen Rapport, kan du angive, at prompter, der er defineret til den integrerede rapport, skal vises på kørselstidspunktet, ved at du vælger afkrydsningsfeltet Vis rapportprompter. Visning af prompter på kørselstidspunktet giver brugere mulighed for at filtrere rapporten. Indstillingen i afkrydsningsfeltet Vis rapportprompter har imidlertid prioritet over filtre, der er defineret i feltet Parametre til den integrerede rapport eller det integrerede instrumentbræt. Hvis du vælger afkrydsningsfeltet Vis rapportprompter til en tilpasset webapplet, en webfane eller et weblink, ignoreres filtre, der er defineret i feltet Parametre, derfor som beskrevet i dette emne, selvom ingen prompter er defineret til den integrerede rapport. ### Syntaks for angivelse af filtre Du kan angive parametrene til filtre på en af følgende måder: Vha. parametrene Pn, der refereres til som syntaksen Pn. Vha. grupper af parametrene opn, coln og valn, der refereres til som syntaksen opn. Du kan ikke blande to typer syntaks. Vha. syntaksen Pn kan du angive maksimalt seks filtre. I P0-parameteren angiver du antallet af filtre, som du vil konfigurere. De gyldige værdier til P0-parameteren er heltallene 1 til og med 6. P0-parameteren kan kun anvendes én gang i parameterstrengen. Hvert filter bruger tre parametre for at indeholde operationen, kolonnen og værdien. Du angiver det første filter i parametrene P1-P3. P1 skal angive operatoren, P2 skal angive kolonnen, og P3 skal angive værdien. Du skal angive de efterfølgende filtre i sæt af tre parametre,nemlig P4-P6, P7-P9, P10-P12, P13-P15 og P16-P18. Du skal bruge et og-tegn (&) til at adskille parametrene. Hver parameter kan kun anvendes én gang i parameterstrengen. Til et enkelt filter er syntaksen følgende, selvom parametrene kan anbringes i enhver rækkefølge i parameterstrengen: P0=1&P1=operator&P2=tabel.kolonne&P3=værdi For at angive yderligere filtre tilføjer du parametrene P4-P6, P7-P9 osv. og forøger værdien af P0-parameteren, så den matcher antallet af filtre, som du tilføjer. Til to filtre er syntaksen således følgende: P0=2&P1=operator&P2=tabel.kolonne&P3=værdi&P4=operator&P5=tabel.kolonne&P6=værdi Når syntaksen opn bruges, er der ingen grænse på antallet af filtre, som du kan angive. Hvert filter bruger en gruppe på tre parametre: parameteren opn angiver operatoren, parameteren coln angiver kolonnen, og parameteren valn angiver værdien. Du skal bruge et og-tegn (&) til at adskille parametrene. Du skal nummerere hver af parametrene i en filtergruppe med det samme nummer, som skal være et heltal, der er større end 0 (nul), og du skal nummerere parametergrupperne sekventielt. Til et enkelt filter er syntaksen følgende, selvom parametrene kan anbringes i enhver rækkefølge i parameterstrengen: op1=operator&col1=tabel.kolonne&val1=værdi På samme måde er syntaksen til to filtre følgende: op1=operator&col1=tabel.kolonne&val1=værdi&op2=operator&col2=tabel.kolonne&val2=værdi BEMÆRK: Hvis et tabelnavn eller et kolonnenavn i kolonneparameteren indeholder et mellemrum, skal du omslutte det navn i dobbelte anførselstegn. Hvis et tabelnavn eller et kolonnenavn ikke indeholder et mellemrum, behøver du ikke omslutte navnet i dobbelte anførselstegn, men du kan gøre det, hvis du ønsker det. Dette er sand for begge syntakstyper. ### Sideparameter Når du integrerer et instrumentbræt, kan du også valgfrit bruge parameteren Side til at angive den side i instrumentbrættet, der åbner, når instrumentbrættet gengives. Syntakten til parameteren Side er: Side=sidenavn hvor sidenavn er navnet på siden, som den vises i instrumentbrættet. Omslut ikke sidenavnet i dobbelte anførselstegn, selv om navnet indeholder et eller flere mellemrum. Du kan angive parameteren Side alene eller med andre parametre. Du kan anbringe parameteren Side hvor som helst i parameterstrengen, men du skal bruge et og-tegn (&) for at adskille parameteren Side fra enhver parameter, der kommer før eller efter den. Parameteren Side valideres ikke, når du gemmer parametrene. Hvis du ikke medtager parameteren Side, eller hvis du medtager den, men lader parameterværdien stå tom, åbner den første side i instrumentbrættet, når instrumentbrættet gengives. Hvis du angiver en værdi, der er alt andet end det gyldige navn på en side i det valgte instrumentbræt, vises en fejl på kørselstidspunktet. ### Om specialtegn i parametre Hvis et tabelnavn, et kolonnenavn, en værdi eller et navn på instrumentbrætside, som du angiver i en parameter, indeholder et af følgende tegn, skal tegnet kodes på følgende måde: % (procenttegn). Kod som %25. & (og-tegn). Kod som %26. [ (kantet venstre parentes). Kod som %5B. ] (kantet højre parentes). Kod som %5D. + (plustegn). Kod som %2B. Hvis disse tegn ikke er kodet, kan en fejl blive returneret, når du forsøger at gemme parametrene, eller resultaterne kan være forkerte på kørselstidspunktet. ### Parametervalidering Med undtagelsen af parameteren Side valideres de parametre, som du angiver, når du forsøger at gemme dine ændringer. Hvis fejl registreres, skal du rette de fejl, før du kan gemme dine ændringer. BEMÆRK: I releases, der ligger før release 40, blev filterparametrene ikke valideret, før de blev gemt. En filterparameter, der blev angivet til en integreret rapport eller et instrumentbræt i en tidligere release end release 40, kunne derfor indeholde en fejl. Hvis fejl registreres i et filters syntaks, når en integreret rapport eller et instrumentbræt gengives, vises en fejlmeddelelse. Hvis du redigerer en eksisterende webapplet, webfane eller et weblinkfelt af typen Rapport eller Instrumentbræt, og hvis du foretager en ændring af et felt, valideres alle felterne desuden, heriblandt feltet Parametre, når du forsøger at gemme dine ændringer. Hvis fejl registreres, skal du rette de fejl. Følgende afsnit beskriver de parametre, der udgør et filter. ### Operator Følgende tabel opstiller de operatorer, som du kan bruge i et filter.
Operator | Beskrivelse
--- | ---
eq | Lig med eller i
neq | Ikke lig med eller ikke i
lt | Mindre end
gt | Større end
ge | Større end eller lig med
le | Mindre end eller lig med
bwith | Begynder med
ewith | Slutter med
cany | Indeholder hvilken som helst. Værdiparameteren kan have flere værdier, hver især adskilt af et plustegn (+). Hvis du bruger syntaksen Pn, skal du angive antallet af værdier i starten af værdilisten. Hvis du bruger syntaksen opn, skal du ikke angive antallet af værdier, ellers vil Oracle CRM On Demand antage, at det angivne tal er endnu en værdi. F.eks. for at finde kontoregionerne Øst, Vest og Midt (dvs. tre regioner): P0=1&P1=cany&P2="Konto"."Kontoregion"&P3=3+Øst+Vest+Midt eller: op1=cany&col1="Konto"."Kontoregion"&val1=3+Øst+Vest+Midt
call | Indeholder alle. Værdiparameteren kan have flere værdier, hver især adskilt af et plustegn (+). Hvis du bruger syntaksen Pn, skal du angive antallet af værdier i starten af værdilisten. Hvis du bruger syntaksen opn, skal du ikke angive antallet af værdier, ellers vil Oracle CRM On Demand antage, at det angivne tal er endnu en værdi.
like | Som. Værdiparameteren skal indeholde en værdi. Værdistrengen skal slutte med søgetegnet % (procenttegn). Ellers vil like-operatoren kun returnere nøjagtige match til strengen. Procenttegnet skal være kodet som %25. F.eks. for at finde kontonavne, der er som Acme: P0=1&P1=like&P2="Konto"."Kontonavn"&P3=Acme%25 eller: op1=like&col1="Konto"."Kontonavn"&val1=Acme%25
top | Øverste n elementer. F.eks. for at finde de øverste 6 salgsomsætninger: P0=1&P1=top&P2="Konto"."Kontoomsætning"&P3=6 eller: op1=top&col1="Konto"."Kontoomsætning"&val1=6
bottom | Nederste n elementer. F.eks. for at finde de nederste 4 salgsomsætninger: P0=1&P1=bottom&P2="Konto"."Kontoomsætning"&P3=4 eller: op1=bottom&col1="Konto"."Kontoomsætning"&val1=4
bet | Mellem. Værdiparameteren skal have to værdier adskilt af et plustegn (+). Hvis du bruger syntaksen Pn, skal du angive antallet af værdier (2) i starten af værdilisten. Hvis du bruger syntaksen opn, skal du ikke angive antallet af værdier, ellers vil Oracle CRM On Demand antage, at det angivne tal er endnu en værdi. F.eks. for at filtrere på kontoomsætning mellem 100.000 og 500.000: P0=1&P1=bet&P2="Konto"."Kontoomsætning"&P3=2+100000+500000 eller: op1=bet&col1="Konto"."Kontoomsætning"&val1=100000+500000
null | Er NULL. Værdiparameteren skal være 0 (nul), og den kan ikke udelades.
nnull | Er NOT NULL. Værdiparameteren skal være 0 (nul), og den kan ikke udelades.
### Kolonne Bemærk følgende, når kolonnen angives: Du skal angive både tabelnavnet og kolonnenavnet adskilt af et punktum (.). Hvis et tabelnavn eller et kolonnenavn indeholder et mellemrum, skal du omslutte det navn i dobbelte anførselstegn. Hvis et tabelnavn eller et kolonnenavn ikke indeholder et mellemrum, behøver du ikke omslutte navnet i dobbelte anførselstegn, men du kan gøre det, hvis du ønsker det. Dette er sand for begge syntakstyper. F.eks. er alle følgende gyldige: "Konto"."Kontonavn" "Serviceanmodning".Area Account."Kontonavn" Du skal bruge de oprindelige kolonnenavne og ikke de viste navne. ### Værdi Når du angiver værdien til et filter, skal du bemærke følgende: Du kan angive en værdi direkte, eller du kan angive et felt som en parameter. Hvis du bruger syntaksen opn, og hvis du direkte angiver en værdi, der indeholder et mellemrum, skal værdien være omsluttet af dobbelte anførselstegn. Hvis mere end én værdi er angivet, og hvis en af værdierne indeholder et mellemrum, skal hver af de angivne værdier være omsluttet af dobbelte anførselstegn. F.eks.: val1="New York"+"Alabama"+"Californien" Hvis du bruger syntaksen Pn, behøver du ikke omslutte en værdi, der indeholder et mellemrum, i dobbelte anførselstegn. For at medtage et bruger- eller systemfelt i en filterparameter skal du anbringe markøren i feltet Parametre ved den position, hvor du vil tilføje paameteren, og dernæst vælge det felt, som du vil medtage fra listen Bruger- og systemfelter. Se Bruger- og systemfelter for at få oplysninger om de bruger- og systemfelter, som du vil bruge i parametrene. (Webappletter til kun posttype-detaljesider og weblinks) For at medtage et felt fra posttypen i en filterparameter skal du anbringe markøren i feltet Parametre ved den position, hvor du vil tilføje feltet, og dermæst vælge feltet fra listen Felter til posttype, hvor posttype er navnet på den posttype, som du opretter appletten til. Hvis du f.eks. vælger feltet Række-id i listen Posttypefelter, indsættes %%%Row_Id%%%. På kørselstidspunktet erstattes %%%Row_Id%%% med række-id'en for den aktuelle post. BEMÆRK: URL'en til en rapport eller et instrumentbræt genereres på kørselstidspunktet. Længden på URL'en til rapporten eller instrumentbrættet varierer afhængig af de værdier, der er overført til URL'en, til filtrene på kørselstidspunktet. Hver browser har en maks. URL-længde. Hvis URL'en til en rapport eller et instrumentbræt overskrider denne længde, kan brugere se ubestemmelig virkemåde på browseren, når de forsøger at se den rapport eller det instrumentbræt. BEMÆRK: Du kan angive parametre til en rapport, et instrumentbræt eller en instrumentbrætside i handlingen Send e-mail på en planlagt begivenhed til Analytics på samme måde, som du angiver parametrene til en integreret rapport eller et instrumentbræt i en webapplet, en fane eller et link. Du kan imidlertid ikke vælge felter, der skal angives som parameterværdier i handlingen Send e-mail. Se Oprettelse af planlagte begivenheder til Analytics for at få oplysninger om opsætning af planlagte begivenheder til Analytics.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices