| Udskriv Åbn PDF-version af online-hjælp

### Arbejde med hjemmesiden Salgsmulighed Salgsmulighed-hjemmesiden er udgangspunktet for håndtering af salgsmuligheder. BEMÆRK: Firmaadministratoren kan tilpasse layoutet af Salgsmulighed-hjemmesiden. Desuden kan du tilføje afsnit til siden og fjerne afsnit fra siden, hvis din brugerrolle omfatter privilegiet Personaliser hjemmesider. ### Oprettelse af en salgsmulighed Du kan oprette en salgsmulighed ved at klikke på knappen Ny i afsnittet Nyligt viste salgsmuligheder. Se Oprettelse af poster og Felter til salgsmulighed for at få flere oplysninger. ### Arbejde med salgsmulighedslister Afsnittet Salgsmulighedslister viser et antal filtrerede lister. Oracle CRM On Demand leveres med en række standardlister. Alle standardlister er offentlige. Du og dine managere kan oprette yderligere lister, som er baseret på forskellige kriterier. I følgende tabel beskrives standardlisterne til salgsmuligheder.
Salgsmulighedsliste | Filtre
--- | ---
Alle salgsmuligheder | Alle salgsmuligheder, som du kan se
Alle lukkede salgsmuligheder | Salgsmuligheder, hvor feltet Salgsstadie er sat til Lukket/Vundet
Alle store salgsmuligheder | Salgsmuligheder, hvor omsætningen er større end 100.000
Nyligt oprettede·salgsmuligheder | Alle salgsmuligheder, som du kan se, sorteret efter oprettelsesdato
Nyligt ændrede·salgsmuligheder | Alle salgsmuligheder, som du kan se, sorteret efter ændringsdato
Mine prognosesalgsmuligheder | Salgsmuligheder, hvor afkrydsningsfeltet Prognose er markeret
Mine salgsmuligheder | Salgsmuligheder med dit navn i feltet Ejer
Mine bedste·salgsmuligheder | Salgsmuligheder, som du ejer, hvor feltet Prioritet er sat til Høj
Mine nyligt oprettede·salgsmuligheder | Alle salgsmuligheder, som du oprettede, sorteret efter oprettelsesdato
Mine nyligt ændrede·salgsmuligheder | Alle salgsmuligheder, som du ændrede, sorteret efter oprettelsesdato
Klik på listenavnet for at se en liste. Klik på Ny for at oprette en ny liste. Se Oprettelse og uddybelse af lister for at få flere oplysninger om oprettelse af lister. Klik på Håndter lister for at gennemgå alle tilgængelige lister, oprette en ny liste eller se, redigere eller slette en eksisterende liste. Siden Håndter lister omfatter også de standardlister, der leveres med Oracle CRM On Demand. Listerne er skrivebeskyttede. Så du kan ikke redigere eller slette dem. ### Visning af nyligt viste salgsmuligheder Dette afsnit viser de salgsmuligheder, som du senest har set. ### Arbejde med salgsmulighedsopgaver Afsnittet Mine åbne salgsmulighedsrelaterede opgaver viser de opgaver, som du er tildelt, sorteret efter forfaldsdato og dernæst efter prioritet. Du eller din manager angiver forfaldsdato eller prioritet. Opgaveprioriteten, så som 1 - Høj, 2 - Mellem eller 3 - Lav, er angivet af pile: pil op for høj prioritet, ingen pil for mellemprioritet, pil ned for lav prioritet. BEMÆRK: Hvis firmaadministratoren ændrer fremvisningsværdierne til feltet Prioritet fra standardværdierne (f.eks. fra standardværdien 1 - Høj til værdien Højest), viser Oracle CRM On Demand ikke pile i feltet Prioritet til opgavelisterne, medmindre firmaadministratoren bruger følgende mønstre: 1-label, 2-label eller 3-label, hvor label er det navn, som firmaadministrator giver opgaveprioriteten. I det tilfælde viser Oracle CRM On Demand en pil-op for 1-label, ingen pil for 2-label, en pil-ned for 3-label og ingen pil for evt. øvrige fremvisningsværdier. F.eks. viser Oracle CRM On Demand en pil-op for værdien 1 - Min højeste, men den viser ingen pil for værdien Min højeste. Oracle CRM On Demand viser ingen pile til nogen tilpassede værdier, som firmaadministratoren føjer til valglisten til feltet Prioritet. Se Ændring af valglisteværdier for at få flere oplysninger om ændring af standardværdierne til valglister, så som feltet Prioritet. Klik på linket Emne for at gennemgå en opgave. Klik på salgsmulighedsnavnet for at gennemgå den salgsmulighed, som opgaven er tilknyttet. Klik på Vis fuld liste for at udvide listen over opgaver. ### Brug af rapporter til analyse af pipeline Et eller flere rapportafsnit kan være vist på Salgsmulighed-hjemmesiden. Firmaadministratoren kan angive de rapportafsnit, der vises på siden. I standardudgaven af Oracle CRM On Demand vises afsnittet Pipelineanalyse til indeværende kvartal, som viser en kvartalsanalyse af pipeline i diagramformat. Se Analyse af pipeline for at få oplysninger om brug af afsnittet Pipelineanalyse til indeværende kvartal. ### Tilføjelse af afsnit til din Salgsmulighed-hjemmeside Hvis din brugerrolle omfatter privilegiet Personaliser hjemmesider, kan du muligvis tilføje flere afsnit til hjemmesiden Salgsmulighed afhængigt af de afsnit, som firmaadministratoren har gjort tilgængelige til visning på din Salgsmulighed-hjemmeside. Sådan føjer du afsnit til din Salgsmulighed-hjemmeside Klik på Rediger layout på Salgsmulighed-hjemmesiden. Klik på pilene på siden Layout til Salgsmulighed-hjemmesiden for at tilføje eller fjerne afsnit og organisere afsnittene på siden. Klik dernæst på Gem.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices