| Udskriv Åbn PDF-version af online-hjælp

#### Oprettelse af URL-webappletter Opret denne type applet, når du vil integrere indhold fra en URL-adresse i en iFrame. BEMÆRK: Se Vigtige overvejelser til kunder, der bruger tilpasset kode i Oracle CRM On Demand for at få oplysninger om de overvejelser, der gælder for brug af tilpasset kode i Oracle CRM On Demand. Sådan opretter du en URL-webapplet BEMÆRK: Dette er det endelige trin i oprettelse af en webapplet, som beskrevet i emnerne Oprettelse af webappletter til posttyper og Oprettelse af globale webappletter. Udfyld følgende felter på siden Webapplet, og klik på Gem.
Felt | Kommentarer
--- | ---
Type | Vælg URL.
Bruger- og systemfelter | Vælg en indstilling i rullelisten Bruger- og systemfelter for at føje brugerparameterfelter til feltet URL ved markørens aktuelle placering. Hvis du f.eks. vælger Bruger-id i rullelisten, indsættes %%%Bruger-id%%%. På kørselstidspunktet erstattes denne parameter med bruger-id'en for den bruger, der er logget på. Et andet eksempel: Hvis du vælger Værtsnavn i listen, indsættes %%%Hostname%%% ved markørens placering. På kørselstidspunktet erstattes denne parameter med værtsnavnet for serveren, hvor Oracle CRM On Demand kører. Dette er nyttigt i konfigurationer, der indeholder en URL til Oracle CRM On Demand, da det ikke længere er nødvendigt at ændre Oracle CRM On Demand-værtsnavnet manuelt, når der migreres fra et miljø til et andet.
Posttype -felter | BEMÆRK: Dette felt gælder kun, når lokationsværdien er Detaljeside. Anbring markøren i det URL-felt, hvor du vil tilføje en parameter, og vælg dernæst det felt, som du vil medtage, i rullelisten. Hvis du f.eks. vælger feltet Række-id, indsættes %%%Række-id%%%. På kørselstidspunktet erstattes denne parameter med den aktuelle posts række-id.
Funktioner | Vælg EncodeURL i valglisten, hvis Oracle CRM On Demand-URL'en kræver yderligere kodning for at vise den korrekt.
URL | Indtast den URL-adresse, der aktiveres, når brugeren klikker på hyperlinket, f.eks. http://maps.google.com. Du skal inkludere http://-delen af URL-adressen. Sørg for, at URL'en er en gyldig uniform resource identifier (URI). Hvis den ikke er gyldig, vises en fejlmeddelelse i stedet for det integrerede indhold, når en bruger får adgang til den tilpassede webapplet. Du kan også medtage kontekstafhængige parametre i dette felt ved at anbringe markøren i URL-feltet og dernæst vælge rullelisten Bruger- og systemfelter. Denne handling anbringer en feltparameter i URL-adressen (angivet af %%%fieldname%%%), som erstattes med feltværdien på basis af den aktuelle post, når brugeren klikker på værdien. ·kalder kilde-URL-adressen. F.eks. overfører følgende URL-adresse forsendelsesadressen til Google Maps: http://maps.google.com/?q=%%%Ship_To_ADDR_Address1%%%,+%%%Ship_To_CITY_City%%%,+%%%SHIP_LIST_USSTATE%%% Hvis du ikke angiver en URL-adresse, føres brugeren direkte til en ugyldig URL-adresse, når der klikkes på linket. BEMÆRK: Hver browser har en maks. URL-længde. Hvis du angiver en URL-adresse, der overskrider denne længde, kan brugere opleve utilsigtet virkemåde i browseren.
Kør altid | Dette afkrydsningsfelt fastlægger, om den tilpassede webapplet udføres, hvis appletten er minimeret. Dette afkrydsningsfelt er kun tilgængeligt til webappletter, som du opretter til posttype-detaljesider eller handlingslinjen.
Højde | Applettens højde i pixel.
Moderne ikon | Klik på opslagskonet (forstørrelsesglas) for at vælge det ikon, der skal bruges til webappletten i moderne temaer. Feltet Moderne ikon er kun tilgængeligt til webappletter, som du opretter til posttype-detaljesider.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices