| Udskriv Åbn PDF-version af online-hjælp

#### Om IP-adressebegrænsninger til roller Du kan angive IP-adressebegrænsninger på rolleniveau. Denne funktionalitet gør det muligt at begrænse adgang til Oracle CRM On Demand, så brugere, som har en bestemt rolle, kun kan logge på Oracle CRM On Demand fra computere med IP-adresser inden for de intervaller, der er angivet til den rolle. Du kan også angive IP-adressebegrænsninger på firmaniveau. Se Begrænsning af brug af IP-adresser for at få flere oplysninger. En bruger kan kun logge på, hvis IP-adressen for brugerens computer ligger inden for de angivne intervaller på rolleniveau og på firmaniveau. Afkrydsningsfeltet IP-adressebegrænsninger aktiveret på firmaprofilen skal være valgt, for at du kan begrænse adgang til Oracle CRM On Demand til bestemte intervaller af IP-adresser på firmaniveau, rolleniveau eller begge niveauer. Hvis dette afkrydsningsfelt ikke allerede er valgt, skal du kontakte Oracle CRM On Demand Customer Care og anmode om at få valgt afkrydsningsfeltet. Du kan begrænse adgang til bestemte intervaller af IP-adresser på rolleniveau, selv om du ikke begrænser adgang til bestemte intervaller af IP-adresser på firmaniveau. Hvis du begrænser adgang til bestemte intervaller af IP-adresser på både firma- og rolleniveau, skal intervallerne af IP-adresser, som du tillader til en brugerrolle, imidlertid ligge inden for intervallerne af de IP-adresser, som du tillader på firmaniveau. Hvis du begrænser adgang til en brugerrolle, kan brugere med den rolle, kun logge på Oracle CRM On Demand, hvis deres computeres IP-adresser ligger inden for intervallerne af IP-adresser, der er tilladt til brugerrollen, og de også er inden for de intervaller af IP-adresser, som er tilladt på firmaniveau. Følgende tabel viser et eksempel på, hvordan IP-adressebegrænsninger på firmaniveau virker med IP-adressebegrænsningerne på rolleniveau. I alle tilfælde, der vises i denne tabel, er afkrydsningsfeltet IP-adressebegrænsninger aktiveret valgt på firmaprofilen, og ingen IP-adressebegrænsninger er angivet i nogen anden rolle end rollen Field Sales-repr.
Tilladte IP-adresser på firmaniveau | Tilladte IP-adresser til rollen Field Sales-repr. | IP-adresser tilladt til brugere | Noter
--- | --- | --- | ---
Ingen IP-adresser angivet | 203.0.113.254 | IP-adressen 203.0.113.254 er tilladt til brugere med rollen Field Sales-repr. En hvilken som helst IP-adresse er tilladt til brugere, som ikke har rollen Field Sales-repr. | Ingen.
198.51.100.1 til og med 198.51.100.254 | Ingen IP-adresser angivet | IP-adresserne 198.51.100.1 til og med 198.51.100.254 er tilladt til alle brugere. | Ingen.
198.51.100.1 til og med 198.51.100.254 | 203.0.113.254 | Ingen IP-adresser er tilladt til brugere med rollen Field Sales-repr. IP-adresserne 198.51.100.1 til og med 198.51.100.254 er tilladt til brugere, som ikke har rollen Field Sales-repr. | IP-adressen 203.0.113.254 ligger ikke inden for intervallet af adresser, der er tilladt på firmaniveau.
192.0.2.1 til og med 192.0.2.254 | 192.0.2.1.50 | IP-adressen 192.0.2.1.50 er tilladt til brugere med rollen Field Sales-repr. IP-adresserne 192.0.2.1 til og med 192.0.2.254 er tilladt til brugere, som ikke har rollen Field Sales-repr. | IP-adressen 192.0.2.1.50 ligger inden for intervallet af adresser, der er tilladt på firmaniveau.
Ingen IP-adresser angivet | Ingen IP-adresser angivet | Allel brugere, heriblandt brugere med med rollen Field Sales-repr., kan få adgang til Oracle CRM On Demand fra enhver IP-adresse. | Ingen.
Se Tilføjelse af roller for at få oplysninger om begrænsning af adgang til Oracle CRM On Demand til bestemte intervaller af IP-adresser på rolleniveau.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices