| Udskriv Åbn PDF-version af online-hjælp

#### Om overgangstilstande og overgangsfelter i procesadministration I en proces til en posttype kan du konfigurere et antal overgangstilstande. En overgangstilstand repræsenterer en tilstand, som en post kommer i, når visse betingelser er opfyldt. Et overgangsfelt er et valglistefelt på en posttype, som fastlægger en posts overgang fra én overgangstilstand til en anden. Valglistefeltet til en proces identificeres i definitionen af processen. I en proces kan hver værdi i overgangsfeltet linkes til én overgangstilstand. Til hver overgangstilstand angiver du følgende oplysninger: Betingelse. Betingelsen fastlægger, om en post kan flytte til denne overgangstilstand. Fejlmeddelelse. Fejlmeddelelsen vises, hvis betingelsen ikke er opfyldt, når en bruger forsøger at flytte en post til denne overgangstilstand. Postadgangskontroller. Postadgangskontrollerne fastlægger de handlinger, som brugere forhindres i at udføre på en post, når posten er i overgangstilstanden. Du kan forhindre brugere fra at slette eller opdatere poster i overgangstilstanden. Feltopsætning. Feltopsætningen fastlægger visse felters virkemåde, når en post er i overgangstilstanden. Relaterede adgangskontroller. De relaterede adgangskontroller fastlægger de handlinger, som brugere forhindres i at udføre på relaterede poster, når den overordnede post er i overgangstilstanden. Du kan f.eks. konfigurere en proces til posttypen Løsning vha. feltet Status som overgangsfelt og tilføje tre overgangstilstande til processen, en for hver af følgende statusværdier: Kladde, Godkendt og Forældet. Du kan dernæst forhindre brugere i at slette løsninger, der er i overgangstilstanden til status Godkendt eller forhindre brugere i at opdatere løsninger, der er i overgangstilstanden til status Forældet osv.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices