| Udskriv Åbn PDF-version af online-hjælp

## Om sporing af anvendelse i Oracle CRM On Demand Funktionaliteten til sporing af anvendelse gør det muligt for firmaer at overvåge og analysere anvendelsen af Oracle CRM On Demand-applikationen, heriblandt brugeranvendelse, applikationsanvendelse samt opsætnings- og konfigurationsdetaljer. Et antal forudgenererede rapporter om sporing af anvendelse findes til rapportering af anvendelsen af Oracle CRM On Demand. Ud over de forudgenererede rapporter er emneområdet Analyse af sporing af anvendelse tilgængeligt i det historiske analyseområde i Analytics til firmaer, der vil analysere deres anvendelse af Oracle CRM On Demand yderligere. Det kan f.eks. være, at du vil oprette rapporter for at give oplysninger om følgende: Brugere, der ikke har logget på i løbet af de sidste 30 dage Posttyper, hvortil ingen poster er blevet oprettet, opdateret eller slettet inden for sidste 30 dage Antallet af arbejdsgangregler, tilpassede felter og tilpassede faner, der er oprettet i Oracle CRM On Demand TIP: Se Gennemgang af udnyttelse af Web Services for at få oplysninger om gennemgang af anvendelsen af Web Services. Du skal have privilegiet Sporing af anvendelse i din brugerrolle for at få adgang til rapporterne om sporing af anvendelse og for at oprette nye rapporter i emneområdet Analyse af sporing af anvendelse. Privilegiet er som standard aktiveret til firmaadministratorrollen. ### Om privilegiet Sporing af anvendelse Firmaadministratorer kan aktivere privilegiet Sporing af anvendelse til andre brugerroller efter behov. Du skal imidlertid overveje følgende virkninger af at aktivere privilegiet, før du aktiverer privilegiet til en brugerrolle. Brugere, som har privilegiet Sporing af anvendelse i deres brugerrolle, kan få adgang til emneområdet Analyse af sporing af anvendelse i Analytics samt de forudgenererede rapporter om sporing af anvendelse. Adgang til data om sporing af anvendelse er ikke sikret af nogen andre adgangsindstillinger, så som adgangsindstillingerne til posttyper i adgangsprofiler og brugerroller. Brugere med privilegiet Sporing af anvendelse i deres rolle kan derfor få adgang til alle data om sporing af anvendelse i emneområdet Analyse af sporing af anvendelse. Da nogle af firmaets data om anvendelse kan anses for følsomme, skal du sørge for, at kun de relevante brugere tildeles privilegiet Sporing af anvendelse. Rapportering af sporing af anvendelse kan medføre intensiv brug af systemressourcer. Hvis du vil gøre nogle rapporter om sporing af anvendelse tilgængelige for visse brugere, men du ikke ønsker, at brugerne skal have fuld adgang til emneområdet Analyse af sporing af anvendelse og forudgenererede rapporter, skal du overveje at oprette tilpassede rapporter, der indeholder de relevante data. Dernæst kan du lagre de tilpassede rapporter i en fælles rapportmappe og give brugerne adgang til kun den fælles mappe. I Oracle CRM On Demand kan du se data om anvendelse af servicetildeling. Se Visning af anvendelse af servicetildeling til firmaet og Visning af historisk anvendelse af servicetildeling. Se Visning af oplysninger om fil- og postudnyttelse for data om fil- og postanvendelse. #### Relaterede emner Se følgende emner for at få flere oplysninger om emneområdet Analyse af anvendelse af sporing og om rapporter: Analyseemneområdet Sporing af anvendelse Kom i gang med Analytics

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices