| Udskriv Åbn PDF-version af online-hjælp

#### Om indstillingen Behold deaktiveret valglisteværdi ved opdatering Indstillingen i afkrydsningsfeltet Behold deaktiveret valglisteværdi ved opdatering på firmaprofilen fastlægger følgende: Om en deaktiveret valglisteværdi kan forblive i et felt på en post, når en bruger opdaterer feltet inline eller redigerer posten gennem brugerinterfacet. Når importassistanten kan opdatere et MultiVælg-valglistefelt med en værdiliste, der omfatter en eller flere deaktiverede værdier, der allerede er valgt i feltet. ### Hvordan indstillingen påvirker opdateringer i brugerinterfacet Hvis afkrydsningsfeltet Behold deaktiveret valglisteværdi ved opdatering på firmaprofilen ikke er valgt, er virkemåden følgende, når en bruger redigerer en post, der indeholder en deaktiveret værdi i et valglistefelt gennem brugerinterfacet. Hvis brugeren redigerer valglistefeltet inline, kan den deaktiverede værdi ikke længere vælges i feltet. Hvis brugeren åbner posten i en postredigeringsside, der viser valglistefeltet, fjernes den deaktiverede værdi fra feltet og kan ikke længere vælges. Hvis det felt, der indeholdte den deaktiverede værdi, er det overordnede i en overlappende valgliste, ryddes det relaterede valglistefelt også. I begge disse tilfælde, forbliver den deaktiverede værdi i feltet, hvis brugeren annullerer operationen uden at gemme nogen ændringer, og hvis feltet er det overordnede i en overlappende valgliste, forbliver den eksisterende værdi i det relaterede valglistefelt uændret. Hvis afkrydsningsfeltet Behold deaktiveret valglisteværdi ved opdatering på firmaprofilen er valgt, er virkemåden følgende, når en bruger redigerer en post, der indeholder en deaktiveret værdi i et valglistefelt gennem brugerinterfacet. Hvis brugeren redigerer valglistefeltet inline, kan den deaktiverede værdi, der blev valgt tidligere, stadig vælges i feltet samt evt. aktive værdier. Den deaktiverede værdi vises sidst i den værdiliste, der kan vælges til feltet. Hvis brugeren fjerner den deaktiverede værdi fra valglistefeltet, kan den deaktiverede værdi imidlertid ikke længere vælges i feltet, efter brugeren har gemt opdateringen. Hvis brugeren åbner posten i en postredigeringsside, der viser valglistefeltet, fjernes den deaktiverede værdi ikke fra valglistefeltet, selvom brugeren redigerer andre felter i posten og gemmer opdateringerne. Hvis brugeren redigerer det felt, der indeholder den deaktiverede værdi, kan den deaktiverede værdi stadig vælges, samt evt. aktive værdier. Den deaktiverede værdi vises sidst i den værdiliste, der kan vælges til feltet. Hvis brugeren fjerner den deaktiverede værdi fra feltet, kan den deaktiverede værdi ikke længere vælges i feltet, efter brugeren har gemt opdateringen. Hvis det felt, der indeholder den deaktiverede værdi, er det overordnede i en overlappende valgliste, er kun den værdi, der blev valgt tidligere, tilgængelig i den relaterede valgliste. Hvis brugeren vælger en ny værdi den overordnede valgliste, bliver de værdier, der er knyttet til den nye overordnede værdi, tilgængelige i den relaterede valgliste. ### Hvordan indstillingen påvirker opdateringer fra andre kanaler For opdateringer af poster fra andre kanaler kommer indstillingen afkrydsningsfeltet Behold deaktiveret valglisteværdi ved opdatering på firmaprofilen kun i betragtning i det tilfælde, hvor importassisten forsøger at opdatere et MultiVælg-valglistefelt med importdata, der indeholder en eller flere deaktiverede værdier. Hvis afkrydsningsfeltet ikke er valgt, opdateres MultiVælg-valglistefeltet ikke. Hvis afkrydsningsfeltet Behold deaktiveret valglisteværdi ved opdatering er valgt, sker følgende imidlertid: Hvis alle de deaktiverede værdier i importdataene allerede er valgt i posten, opdateres feltet, og de deaktiverede værdier forbliver i værdilisten. Hvis importdataene indeholder mindst én deaktiveret værdi, der ikke allerede er valgt i feltet, opdateres feltet ikke. Bemærk, at indstillingen i afkrydsningsfeltet Behold deaktiveret valglisteværdi ved opdatering på firmaprofilen ikke tages i betragtning i følgende tilfælde: Når en post opdateres gennem webtjenester eller en JavaScript API-metode eller en REST API-anmodning, og en deaktiveret værdi er inkluderet i importdataene til et MultiVælg-valglistefelt. I dette tilfælde importeres den deaktiverede værdi altid. Når en post, der indeholder en deaktiveret værdi i et valglistefelt med enkelt værdi, opdateres gennem enhver anden kanal end brugerinterfacet. I dette tilfælde fjernes den deaktiverede værdi aldrig fra feltet på posten, medmindre en ny, aktiv værdi eller en NULL værdi angives til feltet i importdataene. Som standard vælges afkrydsningsfeltet Behold deaktiveret valglisteværdi ved opdatering på firmaprofilen ikke, men administratoren kan ændre denne indstilling.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices