| Udskriv Åbn PDF-version af online-hjælp

#### Redigering af kolonneegenskaber Du kan redigere egenskaber til en kolonne for at kontrollere udseende og layout af en kolonne og dens indhold. Du kan også angive formatering, der kun skal gælde, hvis indeholdet af kolonnen opfylder bestemte betingelser. Som standard gælder valgene til en kolonne kun til den aktuelle rapport. ### Redigering af udseendet af kolonneindhold Standardudseendet af kolonneindhold i resultater er baseret på overlappende typografiark og XML-meddelelsesfiler. Du kan bruge fanen Typografi i dialogboksen Kolonneegenskaber til at tilsidesætte adskillige standardindstillinger, så som skrifttype og skriftstørrelse, der skal anvendes. Dine valg gælder kun for indhold i kolonnen til den rapport, som du arbejder med. Sådan redigerer du udseendet af kolonneindhold Træk menuen ned til det ønskede felt i fanen Kriterier, og vælg Kolonneegenskaber. Klik på fanen Typografi·i dialogboksen Kolonneegenskaber. Foretag valg til indstillinger for skrifttype, celle, ramme, billede og avanceret typografiformatering. Se Formatering af kolonneindhold i dette emne for at få flere oplysninger. Under fanen Dataformat kan du kontrollere den måde, hvorpå data vises ved at markere afkrydsningsfeltet Tilsidesæt standard dataformat. Denne indstilling gør det muligt at tilsidesætte standard visningskarakteristika. De valg, som du ser, kan variere afhængigt af datatypen. Hvis f.eks. kolonnen indeholder numeriske data, kan du vælge, hvordan du ønsker, at tal behandles, så som procenter, månedsnavne eller datoer. Du kan vælge det antal decimaler, der skal vises, hvordan negative tal skal vises, antal cifre, der skal vises, og den tusindeseparator, der skal bruges. Hvis kolonnen indeholder tekst, kan du vælge, hvordan tekst skal behandles, så som almindelig tekst, HTML eller et link. På basis af dit valg viser afkrydsningsfeltet Tilpasset tekstformat den gældende HTML-streng, der bruges til at vise dataene. BEMÆRK: Hvis din brugerrolle ikke omfatter privilegiet Analytics-scripting, er kun de to rene tekstindstillinger tilgængelige for dig. Vælg Tilpasset tekstformat i rullelisten Behandl tekst som, og indtast dernæst det tilpassede format for at bruge et tilpasset format til tekst. Hvis din brugerrolle omfatter privilegiet Analytics-scripting, kan du indtaste HTML-kald, som angiver særlig formatering. Desuden kan du indtaste en hvilken som helst gyldig HTML-streng, heriblandt JavaScript, VBScript osv. F.eks. angiver følgende HTML-eksempel kolonnebredden og -højden i tabeller og pivottabeller. I eksemplet er teksten html omsluttet af parenteser ([html]), hvilket angiver, at HTML skal bruges, og snabel a-tegnet (@) repræsenterer kolonnens dynamiske indhold. [html]<span style="width:200px" style="height:50px">@</span> Hvis du ikke kender HTML, JavaScript, VBScript osv., kan du se i en tredjeparts reference. For at oprette et tilpasset numerisk format kan du bruge tegnet for tal (#) til at inkludere væsentlige cifre og tallet 0 (0) til at inkludere så mange cifre som angivet, selv om tallet ikke indeholder den detalje. Følgende er eksempler: Hvis du angiver ##.#, vises 12.34 som 12.3 Hvis du angiver ##.000, vises 12.34 som 12.340 Klik på OK, når du er færdig. ### Redigering af layout af kolonneindhold Brug fanen Kolonneformat i dialogboksen Kolonneegenskaber til at udføre følgende opgaver: Angive, om kolonnen skal vises i resultater. Som standard er kolonner er normalt synlige i resultater. Det kan imidlertid være, at du vil medtage en kolonne i rapporten, som du ikke ønsker, skal vises i resultater, f.eks. en kolonne, der bruges til oprettelse af et filter. Kontrollere visningen af dubletdata, så som gentagende kolonneværdier. Dataene i en kolonne i en tabel kan gentages i relation til datarækker i andre kolonner i tabellen. Hvis f.eks. en kolonne viser kundenavne og en anden kolonne viser de regioner, som kunderne findes i, kan regionsdata gentages til hver kolonnerække. Du kan vælge at vise dubletdata kun én gang eller vise dem til hver række. Hvis du vælger at vise gentagende eller duplikerede data kun én gang, kan det gøre tabellen lidt nemmere at læse og gøre forskelle i dataene mere åbenlyse. Brug fanen Dataformat til at formatere resultaterne på en række måder. Brug fanen Betinget format for at bruge funktioner og betingede udtryk til at formatere resultater betinget. Brug fanen Interaktion for at angive den interaktion, der skal forekomme, når brugere arbejder med resultaterne, såsom nedboring, navigation til en anden rapport vha. handlingslinks eller afsendelse af master-detaljebegivenheder, Dine valg gælder kun for indhold i kolonnen til den rapport, som du arbejder med. Sådan skjuler du en kolonne i resultater Træk menuen ned til den ønskede kolonne i fanen Kriterier, og vælg Kolonneegenskaber. Klik på fanen Kolonneformat i dialogboksen Kolonneegenskaber. Marker afkrydsningsfeltet Skjul, hvis det ikke allerede er markeret. Sådan opretter du tilpassede tabel- og kolonneoverskrifter Træk menuen ned til den ønskede kolonne i fanen Kriterier, og vælg Kolonneegenskaber. Hvis du har kombinerede resultater fra flere analyser, er knappen Kolonneegenskaber på resultatkolonneniveau. Se Kombination af analyser vha. sætoperationer for at få flere oplysninger om kombination af analyser. Klik på fanen Kolonneformat i dialogboksen Kolonneegenskaber. Marker afkrydsningsfeltet Tilpassede overskrifter i området Overskrifter. Derved kan du ændre teksten til overskriften og formateringen af overskriften. Indtast en ny overskrift i den relevante tekstboks for at ændre teksten i tabel- eller kolonneoverskriften. Overskriften vil blive anvendt i denne rapport i stedet for standardoverskriften. Klik på knappen Rediger format ved siden af tekstboksen for at ændre tabel- eller kolonneoverskriftens format. Dialogboksen Rediger format vises. Foretag valg til indstillinger for skrifttype, celle, ramme og avanceret typografiformatering. Se "Formatering af kolonneindhold" nedenfor for at få flere oplysninger. Sådan undertrykker du dubletdata Træk menuen ned til den ønskede kolonne i fanen Kriterier, og vælg Kolonneegenskaber. Klik på fanen Kolonneformat i dialogboksen Kolonneegenskaber. Vælg den relevante indstilling i området Undertrykkelse af værdi: Vælg Undertryk for kun at få vist gentagende data én gang, og undertryk dubletrækker. Vælg Gentag for at få vist gentagende data til hver række. Vælg Standard for at bevare standard visningskarakteristika. Sådan angiver du, hvad der sker, når brugere klikker på en værdi Træk menuen ned til den ønskede kolonne i fanen Kriterier, og vælg Kolonneegenskaber. Klik på fanen Interaktion·i dialogboksen Kolonneegenskaber. Vælg den relevante indstilling i feltet Primær interaktion for at angive, hvad der skal ske, når brugere klikker på en værdi: Standard (nedboring). Gendanner standardinteraktionen. Bor. Gør det muligt at bore ned, så du kan se flere oplysninger. Handlingslinks. Angiv handlingslinks til en målrapport eller et målinstrumentbræt. Send master-detaljebegivenheder. Brug feltet Angiv kanal til at identificere, hvor dataene skal sendes til. Ingen. Deaktiver nedboring eller navigering. Interaktioner defineres særskilt til en kolonneoverskrift og dataene i en kolonne. ### Anvendelse af betinget formatering på kolonneindholdet I tabeller og pivottabeller hjælper betinget formatering med at henlede opmærksomheden på et dataelement, hvis det opfylder en bestemt betingelse. Du kan f.eks. se høje salgstal i en bestemt farve eller vise et billede, f.eks. et trofæ, ved siden af navnet på hver sælger, der overskrider omsætning med en vis procent. Du gør dette ved at vælge·en eller flere kolonner i rapporten, angive den betingelse, der skal opfyldes, og dernæst foretage valg af indstillinger for skrifttype, celle, ramme og typografiark, der skal anvendes, når betingelsen er opfyldt. De betingede formater omfatter farver, skrifttyper, billeder osv. til dataene og til den tabelcelle, der indeholder dataene. Trinnene til angivelse af en betingelse ligner stort set dem, der bruges til at oprette filtre. Du kan tilføje flere betingelser, så dataene og tabelcellen vises i et af flere formater på basis af dataenes værdi. F.eks. kan lav salgsomsætning vises i én farve og høj salgsomsætning i en anden. Der findes mange hårfine, betingede formateringsforskelle mellem traditionelle tabeller og pivottabeller. Betingede formater, der formaterer en kolonne på basis af værdien af en anden kolonne, afspejles ikke i en standardtabel. F.eks. har indstilling af farven på et regionsnavn på basis af salg i den region, ingen virkning i en pivottabel. Indstilling af farven på salgsdata på basis af værdien af salgsdataene afspejles imidlertid i en pivottabel, i lighed med indstilling af farven på et regionsnavn på basis af det faktiske navn; f.eks. visning af værdien af Region Øst med fed, farvet tekst. BEMÆRK: I pivottabeller evalueres betingelser mod værdierne, som er beregnet eller aggregeret af pivottabellen. Betinget formatering anvendes på basis af den underliggende værdi, selv om du vælger Vis som-indstillinger for at vise dataene som procenter eller indekser. Dine valg gælder kun for indhold i kolonnen til den rapport, som du arbejder med. Sådan tilføjer du betinget formatering til en kolonne i en rapport Træk menuen ned til den ønskede kolonne i fanen Kriterier, og vælg Kolonneegenskaber. Klik på fanen Betinget format i dialogboksen Kolonneegenskaber. Klik på Tilføj betingelse, og vælg den ønskede kolonne i rapporten, der skal bruges til at konstruere betingelsen. Dialogboksen Ny betingelse åbner. Vælg operatoren og værdien til betingelsen. Klik på OK for at lukke dialogboksen Ny betingelse. Dialogboksen Rediger format åbner. Foretag valg til indstillinger for skrifttype, celle, ramme, billede og avanceret typografiformatering. Se Formatering af kolonneindhold i dette emne for at få flere oplysninger. BEMÆRK: Hvis du angiver et billede som en del af den betingede formatering, vises det betinget i resultaterne. Klik på OK, når du er færdig og vil vende tilbage til dialogboksen Kolonneegenskaber. Dialogboksen Kolonneegenskaber viser betingelsen og den betingede formatering, der skal anvendes. Betingelser evalueres i den rækkefølge, som de er opstillet, og den sidste betingelse, der evalueres som sand, fastlægger den formatering, der anvendes. Klik på knapperne Flyt op og Flyt ned for at omsortere en kolonne. Klik på knappen Slet for at slette en kolonne fra betingelsen. Klik på det tilhørende ikon for at redigere en betingelse eller et betinget format. Du kan angive en anden betingelse, der skal medtages, eller klikke på OK, hvis du er færdig. I følgende eksempel beskrives, hvordan betinget formatering kan anvendes på resultater. Antag, at en rapport inkluderer ti prioriteringskategorier med værdien 1 i den kolonne, der angiver laveste prioritering, og værdien 10 i den med højeste prioritering. Du kan anvende betinget formatering for at vise følgende: Et billede for at angive en lav prioritet til kolonner, der indeholder 1, 2 eller 3. Et andet billede for at angive en gennemsnitsprioritet til kolonner, der indeholder 4, 5, 6 eller 7. Et tredje billede for at angive en høj prioritet til kolonner, der indeholder 8, 9 eller 10. Træk rullelistemenuen Position ned, og vælg Kun billeder for kun at vise billederne og ikke prioriteringsnumrene. ### Formatering af kolonneindhold Brug dialogboksen Rediger format (og indstillingerne på fanen Typografi i dialogboksen Kolonneegenskaber) til at vælge indstillinger for skrifttype, celle, ramme og avanceret typografiformatering til kolonnedata, der vises i en celle i et tabelformat, så som en tabel eller pivottabel. Du kan også vælge indstillinger til tabel- og kolonneoverskrifter. Hvis du tilsidesætter standardegenskaberne for formatering til en kolonne, er valgene statiske. Hvis du angiver betingede formateringsegenskaber til en kolonne, gælder valgene kun, hvis betingelsen er opfyldt. Sådan bruger du dialogboksen Rediger format eller fanen Typografi i dialogboksen Kolonneegnskaber Træk menuen ned til den ønskede kolonne i fanen Kriterier, og vælg Kolonneegenskaber. Klik på fanen Typografi·i dialogboksen Kolonneegenskaber. Foretag valg til skrifttypefamilie, størrelse, farve, typografi (f.eks. fed) og evt. effekter (f.eks. understregning) i området Skrifttype. Foretag valg til justering, baggrundsfarve og et billede, der skal vises i cellen, i området Celle. Valgene til vandret og lodret justering ligner tekstjusteringsvalgene i tekstbehandlingsprogrammer. Lodret justering har ingen virkning, medmindre kolonnen spænder over flere rækker i andre kolonner. Til vandret justering: Vælg Venstre for at venstrejustere dataene. Det er den mest normale justering til tekstdata. Vælg Højre for at højrejustere dataene. Det er den mest normale justering til numeriske data. Vælg Centrer for at centrere dataene. Vælg Standard for at bevare den standarddatajustering, der er knyttet til denne kolonne. Til lodret justering: Vælg Top for at justere dataene øverst i tabelcellen. Vælg Bund for at justere dataene nederst i tabelcellen. Vælg Centrer for at justere dataene i midten af tabelcellen. Vælg Standard for at bevare standard lodret justering, der er knyttet til kolonnen. Når du klikker på knappen Billede, åbner dialogboksen Vælg billede. Vælg indstillingen Intet billede, hvis du ikke vil inkludere et billede. Vælg indstillingen Tilpasset billede, og angiv den relevante sti i tekstboksen for at inkludere et tilpasset billede. Billedet skal være et, som alle brugere, der ser resultaterne, kan få adgang til. Tilpassede billeder kan bruges til både betingede og ubetingede resultater. Brug grafikudvælgelsesvinduet for at inkludere et billede. Vinduet viser billeder, der er nyttige i betinget formatering, så som målere og tendenspile. Venstre rude viser billedkategorierne. Når du klikker på en billedkategori, viser højre rude billederne i den kategori. Foretag dit valg ved at markere alternativknappen ved siden af det billede, som du vil bruge. Foretag et valg i rullelistemenuen Position for at angive placeringen af billedet i cellen: Standard. Viser billeder i standardpositionen, som normalt er til venstre for kolonnedata eller -overskrift. Left. Viser billeder til venstre for kolonnedata eller -overskrift. Højre. Viser billeder til højre for kolonnedata eller -overskrift. Kun billeder. Viser kun billedet og ikke kolonnedata eller -overskrift. Foretag valg til cellens rammeposition, farve og typografi i området Ramme. Foretag valg til kolonnebredde, højde, indrykning (indre margen, venstre), indre margen, højre, indre margen, top og indre margen, bund i området Yderligere formateringsindstillinger. I området Indstillinger for tilpasset CSS-typografi (kun HTML) kan du tilsidesætte typografi og klasseelementer, der er angivet i typografiark i . Denne mulighed er til brugere, der ved, hvordan man arbejder med overlappende typografiark. Udvid området Indstillinger for tilpasset CSS-typografi (kun HTML) ved at klikke på +-ikonet. Klik på afkrydsningsfeltet ved siden af de ønskede indstillinger, og angiv dernæst placeringen af klassen, typografien eller typografiarket. Til Brug tilpasset CSS-typografi kan du indtaste gyldige CSS-typografiattributter adskilt af semikoloner, f.eks.: text-align:center;color:red Klik på OK, når du er færdig og vil lukke dialogboksen. ### Brug af tilpassede dato/tidsformatstrenge Tilpassede dato/tidsformatstrenge giver yderligere indstillinger til formatering af kolonner, der indeholder tidsstempler, datoer og klokkeslæt. Sådan indtaster du en tilpasset dato/tidsformatstreng Træk menuen ned til den ønskede kolonne (en, der indeholder et tidsstempel, en dato eller et klokkeslæt) i fanen Kriterier, og vælg Kolonneegenskaber. Klik på fanen Dataformat i dialogboksen Kolonneegenskaber. Marker afkrydsningsfeltet Tilsidesæt standarddataformat. Vælg Tilpasset i rullelisten i feltet Datoformat. Skriv den tilpassede formatstreng nøjagtigt som vist i følgende tabeller, inkl. venstre og højre kantet parentes ([ ]), i feltet Tilpasset datoformat. BEMÆRK: Du skal skrive den tilpassede formatstreng i feltet Tilpasset datoformat. Tilpassede formatstrenge kan ikke vælges i rullelisten. #### Generelle tilpassede formatstrenge I følgende tabel beskrives nogle generelle tilpassede formatstrenge og de resultater, som de viser. Det muliggør visning af dato/klokkeslætsfelter i brugerens landestandard.
Generel formatstreng | Resultat
--- | ---
[FMT:dateShort] | Formaterer dato i landestandardens korte datoformat. Du kan også skrive [FMT:date].
[FMT:dateLong] | Formaterer dato i landestandardens lange·datoformat.
[FMT:dateInput] | Formaterer dato i et format, der accepteres som input tilbage i systemet.
[FMT:time] | Formaterer tid i landestandardens klokkeslætsformat.
[FMT:timeHourMin] | Formaterer tid i landestandardens klokkeslætsformat, men udelader sekunder.
[FMT:timeInput] | Formaterer tid·i et format, der accepteres som input tilbage i systemet.
[FMT:timeInputHourMin] | Formaterer tid·i et format, der accepteres som input tilbage i systemet, men udelader sekunder.
[FMT:timeStampShort] | Svarer til at skrive [FMT:dateShort] [FMT:time]. Formaterer datoen i landestandardens korte datoformat og tid i landestandardens klokkeslætsformat. Du kan også skrive [FMT:timeStamp].
[FMT:timeStampLong] | Svarer til at skrive [FMT:dateLong] [FMT:time]. Formaterer datoen i landestandardens lange datoformat og tid i landestandardens klokkeslætsformat.
[FMT:timeStampInput] | Svarer til [FMT:dateInput] [FMT:timeInput]. Formaterer dato og tid·i et format, der accepteres som input tilbage i systemet.
[FMT:timeHour] | Formaterer kun timefeltet i landestandardens format, f.eks. 8 PM.
#### Tilpassede OBCD-formatstrenge I følgende tabel vises standard skrevne, tilpassede ODBC-formatstrenge og de resultater, som de viser. Dato/klokkeslætsfelter vises i henhold til ODBC-standarden.
ODBC-formatstreng | Resultat
--- | ---
[FMT:dateODBC] | Formaterer datoen i standard ODBC-formatet åååå-mm-dd (4-cifret år, 2-cifret måned, 2-cifret dag).
[FMT:timeODBC] | Formaterer klokkeslæt i standard ODBC-formatet tt:mm:ss (2-cifret time, 2-cifret minut, 2-cifret sekund).
[FMT:timeStampODBC] | Svarer til at skrive [FMT:dateODBC] [FMT:timeStampODBC]. Formaterer datoen i formatet åååå-mm-dd, og klokkeslæt i formatet tt:mm:ss.
[FMT:dateTyped] | Viser dato med ord og dernæst i standard ODBC-formatet åååå-mm-dd. Datoen vises i enkelte anførselstegn (‘).
[FMT:timeTyped] | Viser klokkeslæt med ord og dernæst i standard ODBC-formatet tt:mm:ss format. Klokkeslæt vises i enkelte anførselstegn (‘).
[FMT:timeStampTyped] | Viser ordet tidsstempel og dernæst tidsstempel i standard ODBC-formatet åååå-mm-dd tt:mm:ss. Tidsstemplet vises i enkelte anførselstegn (‘).
#### Tilpassede formatstrenge til integralfelter I følgende tabel vises tilpassede formatstrenge, der er tilgængelige til arbejde med integralfelter. De gør det muligt at vise måneds- og dagsnavne i brugerens landestandard. Integralfelter indeholder heltal, der repræsenterer måneden i året eller dagen i ugen. For måneder repræsenterer 1 januar, 2 repræsenterer februar osv. og 12 repræsenterer december. For dage i ugen repræsenterer 1 søndag, 2 repræsenterer mandag osv. og 7 repræsenterer søndag.
Formatstreng til integralfelt | Resultat
--- | ---
[MMM] | Viser det forkortede månedsnavn i brugerens landestandard.
[MMMM] | Viser det fulde·månedsnavn i brugerens landestandard.
[DDD] | Viser den forkortede dag i ugen i brugerens landestandard.
[DDDD] | Viser den fulde·dag i ugen i brugerens landestandard.
- #### Tilpassede formatstrenge til konvertering til timer I følgende tabel vises de tilpassede formatstrenge, der kan bruges til at formatere data til timer. De kan bruges på følgende felttyper: Felter, der indeholder heltal eller reelle tal, der repræsenterer den tid, der er gået, siden begyndelsen af dagen (12:00 AM). Felter, hvor output er i formatet [FMT:timeHour]. (Dette format viser kun timefeltet i landestandardens format, f.eks. 8 PM).
  Formatstreng til datakonvertering | Resultat
  --- | ---
  [FMT:timeHour] | Det antages, at værdien repræsenterer det antal timer, der er gået, siden begyndelsen af dagen, og antallet af timer formateres til tt-visning, hvor tt er antallet af timer. Brøkdele droppes fra værdien. F.eks. formateres værdien 2 som 2 AM og værdien 12.24 som 12 PM.
  [FMT:timeHour(min)] | Det antages, at værdien repræsenterer det antal minutter, der er gået, siden begyndelsen af dagen, og antallet af minutter formateres til tt-visning, hvor tt er antallet af timer. Brøkdele droppes fra værdien. F.eks. formateres værdien 2 som 12 AM og værdien 363.10 som 06 AM.
  [FMT:timeHour(sec)] | Det antages, at værdien repræsenterer det antal sekunder, der er gået, siden begyndelsen af dagen, og antallet af sekunder formateres til tt-visning, hvor tt er antallet af timer. Brøkdele droppes fra værdien. F.eks. formateres værdien 600 som 12 AM, værdien 3600 som 1 AM og værdien 61214.30 som 5 PM.
#### Tilpassede formatstrenge til konvertering til timer og minutter I følgende tabel vises de tilpassede formatstrenge, der kan bruges til at formatere data til timer og minutter. De kan bruges på felter, der indeholder heltal eller reelle tal, der repræsenterer den tid, der er gået, siden begyndelsen af dagen (12:00 AM). De kan også bruges, hvor output er i formatet [FMT:timeHourMin]. (Dette format viser tid i landestandardens tidsformat, men udelader sekunder).
Formatstreng til datakonvertering | Resultat
--- | ---
[FMT:timeHourMin] | Det antages, at værdien repræsenterer det antal minutter, der er gået, siden begyndelsen af dagen, og værdien konverteres til tt:mm-visning, hvor tt er antallet af timer og mm er antallet af minutter. Brøkdele droppes fra værdien. F.eks. formateres værdien 12 som 12:12 AM, værdien 3 som 1:13 AM og værdien 750 som 12:30 PM.
[FMT:timeHourMin(sec)] | Det antages, at værdien repræsenterer det antal sekunder, der er gået, siden begyndelsen af dagen, og værdien konverteres til tt:mm-visning, hvor tt er antallet af timer og mm er antallet af minutter. Brøkdele droppes fra værdien. F.eks. formateres værdien 60 som 12:01 AM, værdien 120 som 12:02 AM og værdien 43200 som 12:00 PM.
[FMT:timeHourMin(hour)] | Det antages, at værdien repræsenterer det antal timer, der er gået, siden begyndelsen af dagen, og antallet af timer konverteres til tt:mm-visning, hvor tt er antallet af timer og mm er det resterende antal minutter. F.eks. formateres værdien 0 som 12:00 AM, værdien 1.5 som 1:30 AM og værdien 13.75 som 1:45 PM.
#### Tilpassede formatstrenge til konvertering til timer, minutter og sekunder I følgende tabel vises de tilpassede formatstrenge, der kan bruges til at formatere data til timer, minutter og sekunder. De kan bruges på felter, der indeholder heltal eller reelle tal, der repræsenterer tid. De kan også bruges, hvor output er i formatet [FMT:time], beskrevet under emnet Generelle tilpassede formatstrenge. (Dette format viser tid i landestandardens tidsformat).
Formatstreng til datakonvertering | Resultat
--- | ---
[FMT:time] | Det antages, at værdien repræsenterer det antal sekunder, der er gået, siden begyndelsen af dagen, og værdien konverteres til tt:mm:ss-visning, hvor tt er antallet af timer, mm er antallet af minutter, og ss er antallet af sekunder. F.eks. formateres værdien 60 som 12:01:00 AM, værdien 126 som 12:02:06 AM og værdien 43200 som 12:00:00 PM.
[FMT:time(min)] | Det antages, at værdien repræsenterer det antal minutter, der er gået, siden begyndelsen af dagen, og værdien konverteres til tt:mm:ss-visning, hvor tt er antallet af timer, mm er antallet af minutter, og ss er antallet af sekunder. F.eks. formateres værdien 60 som 1:00:00 AM, værdien 126 som 2:06:00 AM og værdien 1400 som 11:20:00 PM.
[FMT:time(hour)] | Det antages, at værdien repræsenterer det antal timer, der er gået, siden begyndelsen af dagen, og værdien konverteres til tt:mm:ss-visning, hvor tt er antallet af timer, mm er antallet af minutter, og ss er antallet af sekunder. F.eks. formateres værdien 6.5 som 6:30:00 AM og værdien 12 som 12:00:00 PM.
### Avancerede tilpassede formater Ud over de formater, der er beskrevet tidligere, kan du formatere datoer og klokkeslæt ved at oprette dit eget format vha. nogle af de almindelige dato- og klokkeslætsformater, der er beskrevet i følgende tabel. Du kan f.eks. oprette formatet vha. følgende formater: dddd - h:mm tt der formaterer datostempelfelter på følgende måde: Mandag - 4:03 PM BEMÆRK: Når du bruger disse formater, inkluderer de ikke kantede parenteser ([ ]), der kræves med andre formater. Om end følgende formater giver større formateringsfleksibilitet, tillader de ikke, at datoformater ændres i henhold til brugerens landestandard, hvilket er muligt med mange af de tidligere formater. Nogle almindelige dato- og tidsformater er beskrevet i følgende tabel.
Format | Resultat
--- | ---
d | Nummer på dag i måneden (f.eks. 1 til og med 31). Tal med enkelt ciffer har ikke et foranstillet nul (0).
dd | Som d, men tal med enkelt ciffer begynder med et 0.
ddd | Forkortelse på tre bogstaver for dag i ugen (f.eks. søn, man).
dddd | Fulde navn på dag i ugen (f.eks. søndag, mandag).
M | Månedsnummer (f.eks. 1, 12). Tal med enkelt ciffer har ikke et foranstillet 0.
MM | Svarer til M, men tal med enkelt ciffer begynder med et 0.
MMM | Forkortelse på tre bogstaver for måned (f.eks. jan, feb).
MMMM | Fulde navn på·måneden (f.eks. januar, februar).
åå | Tal på to cifre for året (f.eks. 06).
åååå | Tal på fire cifre for året (f.eks. 2006)
t | Time i 12-timers format. Tal med enkelt ciffer har ikke et foranstillet 0.
tt | Svarer til t, men tal med enkelt ciffer begynder med et 0.
T | Time i 24-timers format. Tal med enkelt ciffer har ikke et foranstillet 0.
TT | Svarer til T, men tal med enkelt ciffer begynder med et 0.
m | Antal minutter. Tal med enkelt ciffer har ikke et foranstillet 0.
mm | Svarer til m, men tal med enkelt ciffer begynder med et 0.
s | Antal sekunder. Tal med enkelt ciffer har ikke et foranstillet 0.
ss | Svarer til s, men tal med enkelt ciffer begynder med et 0.
tt | Indikator for AM og PM. Bruges med formaterne t og tt.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices