| Udskriv Åbn PDF-version af online-hjælp

### Opsætning af prislister til PRM Varemærkeejere kan vedligeholde og publicere prislister til deres produkter, så partnere kan bruge dem, når særlige prissætningsanmodninger oprettes. Administratorer hos varemærkejeren kan oprette flere prislister og kan knytte hver konto eller partnerorganisation til en af dem. Flere produkter kan tildeles til en prisliste og gives en bestemt pris. I en særlig prissætningsanmodning fastlægger kundeprislisten producentens vejl. salgspris (MSRP) til produkterne, og ejerpartnerens prisliste fastlægger forhandlerens købsomkostning. Vedligeholdelse af disse priser i prislister strømliner administration og letter den særlige prissætningsproces. Før du går i gang: Din rolle skal omfatte privilegiet Håndter indhold, for at du kan udføre de procedurer, der er beskrevet i dette emne. BEMÆRK: Adgang til prislister begrænses til varemærkeejerens administratorer, som har privilegiet Håndter PRM-adgang i deres rolle. Sådan konfigurerer du en prisliste Klik på det globale link Admin. i øverste højre hjørne på enhver side. Klik på Indholdsstyring i afsnittet Indholdsstyring. Klik på Prislister i afsnittet Produktkatalog. Gør et af følgende på siden Prisliste: Liste: Klik på Ny for at tilføje·en prisliste. Klik på linket Rediger til prislisten for at opdatere prislisteoplysninger. BEMÆRK: Klik på menuen i titellinjen, og ret valget for at begrænse de poster, der vises på siden. Listen indeholder de standardlister, der leveres med Oracle CRM On Demand, og de lister, som du eller dine managere har oprettet. Udfyld oplysningerne på siden Redigering af prisliste. I følgende tabel beskrives felterne til prislister. Firmaadministratoren kan tilføje, ændre label til·eller slette felter, så de felter, som du ser, kan derfor være forskellige fra dem i denne tabel.
Felt | Beskrivelse
--- | ---
Nøgleoplysninger om prisliste
Navn på prisliste | Navnet på prislisten.
Gældende fra | Dato, hvor den gældende periode begynder, og hvor prislisten er gyldig.
Gældende til | Dato, hvor den gældende periode slutter, og hvor prislisten er gyldig. Hvis feltet er tomt, er prislisten gældende uendeligt.
Type | Prislistens type. Følgende værdier er tilgængelige som standard: DIST COST. Distibutørernes omkostninger, som er de oprindelige oplagringsomkostninger, som partneren eller forhandleren skal betale for at købe produkter fra varemærkeejeren. Maks. vejl. salgspris. Producentens vejledende salgspriser, som er de priser, som varemærkeejeren anbefaler til produkter, der sælges til kunder. Dit firma kan føje værdier til valglisten til feltet Type. De værdier, der angives som standard, må imidlertid ikke ændres. Hvis de ændres, vil de tilsvarende felter i de særlige prissætningsanmodninger ikke blive udfyldt vha. prislisterne.
Status | Prislistens aktuelle status (Igangværende eller Publiceret). Standardværdien til alle nye prislister er Igangværende. Ret prislisten status til Publiceret, når en prisliste kan gøres tilgængelig for brugere.
Valuta | Den valutatype, der bruges af prislisten. Alle priser i en prisliste er i samme valuta, som blev defineret, da prislisten blev oprettet. Når du gemmer den nye prislistepost, bliver feltet skrivebeskyttet.
Yderligere oplysninger
Oprettet | Navnet på den person, der oprettede prislisten, samt dato og klokkeslæt for oprettelse af prislisten.
Ændret | Navnet på den person, der sidst ændrede·prislisten, samt dato og klokkeslæt for seneste ændring af prislisten.
Beskrivelse | Yderligere oplysninger om prislisten. Feltet har en grænse på 2.000 tegn.
### Publicering af prislister Når en prisliste er opdateret af administratoren, kan den publiceres til brugere og anvendes, når særlige prissætningsanmodninger oprettes. Sådan publicerer du en prisliste Klik på det globale link Admin. i øverste højre hjørne på enhver side. Klik på Indholdsstyring i afsnittet Indholdsstyring. Klik på Prislister i afsnittet Produktkatalog. Klik på linket Rediger til den prisliste, som du vil publicere. Vælg Publiceret i menuen Status på siden Redigering af prisliste. Klik på Gem. Når du ændrer status til Publiceret, sker følgende: Prislisten kan knyttes til en konto eller partnerorganisation. Hvis prislisten er knyttet til en kunde eller parner i en særlig prissætningsanmodning, bruges prislisten ved oprettelse af et produkt med særlig prissætning til at udfylde feltet Producents vejl. salgspris og feltet Købsomkostning på produktet med særlig prissætning. Den prisliste, der er knyttet til slutkunden på anmodningen om særlig prissætning, bruges til feltet Producents vejl. salgspris, og den prisliste, der er knyttet til ejerpartneren på anmodningen om særlig prissætning, bruges til feltet Købsomkostning. Følgende betingelser skal også være opfyldt: Den prisliste, der er knyttet til slutkunden, er af typen MSRP (producents vejl. salgspris), og den prisliste, der er knyttet til ejerpartneren, er af typen DIST COST (distributørs omkostninger). Prislistens status er Publiceret. Det produkt, der føjes til den særlige prissætningsanmodning, findes i prislisten. Startdatoen for den særlige prissætningsanmodning ligger mellem prislistens gældende fra-dato og gældende til-dato samt mellem den gældende fra-dato og den gældende til-dato for linjeelementet i prislisten. ### Tilføjelse af linjeelementer i prisliste Når du har oprettet en prisliste, kan du tilføje produkter som linjeelementer til prislisten. En prisliste kan indeholde flere produkter, men hvert produkt kan kun være opstillet én gang i en given prisliste. Sådan tilføjer du et linjeelement i prisliste Klik på det globale link Admin. i øverste højre hjørne på enhver side. Klik på Indholdsstyring i afsnittet Indholdsstyring. Klik på Prislister i afsnittet Produktkatalog. Klik på navnet på den prisliste, som du vil opdatere. Klik på Tilføj i afsnittet med relaterede oplysninger om linjeelementer i prisliste på detaljesiden til prisliste. Udfyld oplysningerne på siden Redigering af linjeelement i prisliste. BEMÆRK: Du kan også få adgang til siden Redigering af linjeelement i prisliste fra en produktredigeringsside. I følgende tabel beskrives felterne til linjeelementer i prisliste. Firmaadministratoren kan tilføje, ændre label til·eller slette felter, så de felter, som du ser, kan derfor være forskellige fra dem i denne tabel.
Felt | Beskrivelse
--- | ---
Nøgleoplysninger om prisliste
Prisliste | Navnet på prislisten.
Produkt | Produktet til linjeelementet i prislisten.
Gældende fra | Dato, hvor den gældende periode begynder, og hvor det angivne linjeelement i prisliste er gyldigt. Datoen skal ligge inden for de gældende fra- og gældende til-datoer til prislisten.
Gældende til | Dato, hvor den gældende periode slutter, og hvor det angivne linjeelement i prisliste er gyldigt. Hvis feltet er tomt, er linjeelementet i prislisten gældende uendeligt.
Pristype | Angiver prisens type. Den aktuelle standardværdi er Standard.
Listepris | Prisen til linjeelementet i løbet af den angivne gældende periode.
Yderligere oplysninger
Oprettet | Navnet på den person, der oprettede linjeelementet i prislisten, samt dato og klokkeslæt for oprettelse af linjeelementet.
Ændret | Navnet på den person, der sidst ændrede·linjeelementet i prislisten, samt dato og klokkeslæt for seneste ændring af linjeelementet.
Beskrivelse | Yderligere oplysninger om linjeelementet i prislisten. Feltet har en grænse på 2.000 tegn.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices