| Udskriv Åbn PDF-version af online-hjælp

### Arbejde med hjemmesiden Serviceanmodning Hjemmesiden Serviceanmodning er udgangspunktet for håndtering af serviceanmodninger. BEMÆRK: Firmaadministratoren kan tilpasse layoutet af Serviceanmodning-hjemmesiden. Desuden kan du tilføje afsnit til siden og fjerne afsnit fra siden, hvis din brugerrolle omfatter privilegiet Personaliser hjemmesider. ### Oprettelse af en serviceanmodning Du kan oprette en serviceanmodningpost ved at klikke på knappen Ny i afsnittet Mine åbne serviceanmodninger. Se Tildeling af serviceanmodninger og Felter til serviceanmodning for at få flere oplysninger om serviceanmodninger. ### Arbejde med serviceanmodningslister Afsnittet Lister: Serviceanmodning viser et antal lister. Oracle CRM On Demand leveres med en række standardlister. Alle standardlister er offentlige. Du og dine managere kan oprette yderligere lister, som er baseret på forskellige kriterier. I følgende tabel beskrives standardlisterne til serviceanmodninger.
Serviceanmodningsliste | Filtre
--- | ---
Alle serviceanmodninger | ingen
Alle lukkede serviceanmodninger | Status = Lukket
Alle eskalerede serviceanmodninger | Status = Åben - Eskaleret
Alle åbne serviceanmodninger | Status = Åben, Status = Åben - Eskaleret
Alle nyligt oprettede serviceanmodninger | Alle serviceanmodninger·sorteret efter oprettelsesdato
Alle nyligt ændrede·serviceanmodninger | Alle serviceanmodninger·sorteret efter ændringsdato
Mine·åbne serviceanmodninger | Status = Åben (viser poster med dit navn i feltet Ejer)
Mine serviceanmodninger | Serviceanmodninger med dit navn i feltet Ejer
Klik på listenavnet for at se en liste. Klik på Ny for at oprette en ny liste. Se Oprettelse og uddybelse af lister for at få flere oplysninger om oprettelse af lister. Klik på Håndter lister for at gennemgå alle tilgængelige lister, oprette en ny liste eller se, redigere eller slette en eksisterende liste. Siden Håndter lister omfatter også de standardlister, der leveres med Oracle CRM On Demand. Listerne er skrivebeskyttede. Så du kan ikke redigere eller slette dem. ### Visning af åbne serviceanmodninger Dette afsnit viser en liste over dine åbne serviceanmodninger i den rækkefølge, som de blev oprettet. Klik på linket Vis fuld liste for at udvide listen. ### Visning af serviceanmodningsrelaterede opgaver Afsnittet Serviceanmodningsrelaterede opgaver viser åbne serviceanmodningsrelaterede opgaver, som du er tildelt, sorteret efter forfaldsdato og dernæst prioritet. Følgende oplysninger vises: Forfaldsdato. Dato, hvor opgave skal være afsluttet, som angivet af dig eller din manager. Prioritet. Prioriteten til opgaver, som angivet af dig eller din manager, f.eks. 1 - Høj, 2 - Mellem eller 3 - Lav. Opgaveprioriteten angives af pile: pil op for høj prioritet, ingen pil for mellemprioritet og pil ned for lav prioritet. BEMÆRK: Hvis firmaadministratoren ændrer fremvisningsværdierne til feltet Prioritet fra standardværdierne (f.eks. fra standardværdien 1 - Høj til værdien Højest), viser Oracle CRM On Demand ikke pile i feltet Prioritet til opgavelisterne, medmindre firmaadministratoren bruger følgende mønstre: 1-label, 2-label eller 3-label, hvor label er det navn, som firmaadministrator giver opgaveprioriteten. I det tilfælde viser Oracle CRM On Demand en pil-op for 1-label, ingen pil for 2-label, en pil-ned for 3-label og ingen pil for evt. øvrige fremvisningsværdier. F.eks. viser Oracle CRM On Demand en pil-op for værdien 1 - Min højeste, men den viser ingen pil for værdien Min højeste. Oracle CRM On Demand viser ingen pile til nogen tilpassede værdier, som firmaadministratoren føjer til valglisten til feltet Prioritet. Se Ændring af valglisteværdier for at få flere oplysninger om ændring af standardværdierne til valglister, så som feltet Prioritet. Emne. Opgavens titel. Klik på linket for at gennemgå opgaven. Serviceanmodning. Nummer, som systemet tildeler, for at identificere serviceanmodningen. Klik på Vis fuld liste for at udvide listen over serviceanmodningsrelaterede opgaver. #### Visning af åbne serviceanmodningsrapporter Afsnittet Analyse af åben serviceanmodning viser serviceanmodningsrapporter efter kilde, produktområde, brugernavn og prioritet. Du kan klikke på et diagramafsnit eller tabelelement for at se detaljerne og fastlægge, hvad der skal gøres for at løse problemer i dag. Du kan også ændre kategorierne i rullelisten for at se de samme data fra et andet perspektiv. F.eks. kan du: Bruge denne analyse til at holde dig ajour om åbne og eskalerede serviceanmodninger. Filtrere efter produktområde for at se de områder, der genererer flest opkald. Filtrere efter brugernavn for at se, hvordan arbejdsbyrden er fordelt over teamet. Filtrere efter prioritet for at se det serviceniveau, som problemer rapporteres på. Gå til fanen Analytics for at få adgang til andre typer serviceanalyser. ### Tilføjelse af afsnit til hjemmesiden Serviceanmodning Hvis din brugerrolle omfatter privilegiet Personaliser hjemmesider, kan du tilføje nogle af eller alle følgende afsnit til Serviceanmodning-hjemmesiden: Serviceanmodningsrelaterede opgaver Mine aktuelle serviceanmodningsrelaterede opgaver (opgaver, der forfalder i dag) Yderligere rapportafsnit (firmaadministratoren kan gøre rapportafsnit tilgængelige til fremvisning på din Serviceanmodninger-hjemmeside). Sådan føjer du afsnit til din Serviceanmodning-hjemmeside Klik på linket Rediger layout på Serviceanmodning-hjemmesiden. Brug retningspilene på siden Layout til hjemmesiden Serviceanmodning·for at tilføje eller fjerne afsnit og organisere afsnittene på siden. Klik på Gem.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices