| Udskriv Åbn PDF-version af online-hjælp

4. #### Definition af firmaets kontrolelementer for adgangskode Du kan definere adgangskodepolitikken til Oracle CRM On Demand. Du kan f.eks. sætte adgangskodepolitikken, så den opfylder firmaets protokoller om, hvor lange adgangskoder skal være, og hvor ofte de skal udløbe. Sådan definerer du firmaets kontrolelementer for adgangskode Klik på det globale link Admin. i øverste højre hjørne på enhver side. Klik på linket Firmaadministration·i afsnittet Firmaadministration. Klik på linket Logon- og adgangskodekontrol i afsnittet Firmaprofil. Udfyld oplysningerne på siden Logon- og adgangskodekontrol for firma, og gem dernæst indstillingerne. I følgende tabel beskrives indstillingerne. BEMÆRK: Brugere skal have privilegiet Nulstil personlig adgangskode i deres brugerrolle for at kunne nulstille deres adgangskode. Brugere skal også have sikkerhedsspørgsmål og -svar konfigureret i systemet for at kunne nulstille deres adgangskode fra linket Kan du ikke få adgang til din konto? på logon-siden til Oracle CRM On Demand.
   Indstilling | Mulige værdier | Anvendelse
   Oplysninger om logon-politik
   Firmalogon-id | Tekstboks | Er en entydig identifikator for firmaet. Når nye brugere oprettes, er denne identifikator den første del af bruger-logon-id (firmalogon-id) for brugeren. Når nye brugere oprettes, og standard bruger-id-type er Firmalogon-id, udfyldes firmadomænedelen af bruger-id på forhånd med denne værdi. Der er også adgang til denne del fra siden Firmaprofil.
   Maks. antal aktuelle adgangskodeforsøg | Tal mellem 1 og 3 | Antal gange, som en bruger kan prøve at indtaste den aktuelle adgangskode. Hvis brugeren indtaster den aktuelle adgangskode på logon-skærmbilledet, og antallet af forsøg nås, låses brugeren ude fra Oracle CRM On Demand. Værdien i feltet Varighed af lockout fra logon fastlægger, hvor mange gange forsøg er tilladt. Hvis brugeren indtaster den aktuelle adgangskode inde fra Oracle CRM On Demand, eller hvis brugeren opdaterer adgangskoden, og hvis det maksimale antal aktuelle adgangskodeforsøg er nået, afsluttes brugerens session imidlertid. Brugeren låses ikke ude fra Oracle CRM On Demand, og det maksimale antal aktuelle adgangskodeforsøg er stadig tilgængeligt på logon-skærmbilledet, før Oracle CRM On Demand anvender den værdi, der er angivet i feltet Varighed af lockout fra logon. Standardværdien til eksisterende og nye kunder er 3.
   Varighed af lockout fra logon | 15, 30, 60 minutter eller Altid | Den tid, som brugerens konto er låst.
   Maks. sessionsvarighed i timer | 0-9999 timer | Den tid, som en brugers aktive session kan vare, før brugeren anmodes om at indtaste sin logonlegitimation igen. Feltet accepterer positive heltal fra nul (0) til og med 9999. Gå til siden Politikker for logon og adgangskode i Firmaadministration for at se din standardværdi til denne indstilling. Når du bruger Oracle CRM On Demand, skal du indtaste din logonlegitimation igen, når den aktive session når den maksimale varighed. Når du bruger webservicer, og den aktive session får timeout, skal du autentificere Web Services-klienten igen for at kunne fortsætte med at bruge webservicer.
   Oplysninger om adgangskodekontrol
   Brugeradgangskoder udløber om | 30 dage, 60 dage, 90 dage, 180 dage, Et år, Udløber aldrig | Den tid, som en brugers adgangskode er gyldig. Når denne periode er udløbet, skal brugeren skifte adgangskoden. BEMÆRK: Hvis indstillingen Lad brugeradgangskoder udløbe på din rolle er tom, bruges indstillingen til firmaet.
   Dages advarsel før udløb af adgangskode | Denne værdi kan være tom, eller den kan være et tal, der er større end 0 og mindre end antallet af dage, der er angivet af den indstilling, som er valgt i feltet Brugeradgangskoder udløber om. Hvis du vælger indstillingen Et år i feltet Brugeradgangskoder udløber om, kan den værdi, som du indtaster i feltet Dages advarsel før udløb af adgangskode, være et tal mellem 1 og 364, eller du kan lade feltet stå tomt. | Denne indstilling angiver, hvor mange dage før udløb af en brugers adgangskode, at Oracle CRM On Demand sender en underretnings-e-mail til brugeren. Det anbefales, at du indtaster en værdi på ikke mindre end 2, og du kan angive et større antal dage for at give brugeren tilstrækkelig tid til at opdatere adgangskoden. Hvis du ikke indtaster en værdi i dette felt, sendes ingen underretnings-e-mail til brugeren. BEMÆRK: Hvis du vælger indstillingen Udløber aldrig i feltet Brugeradgangskoder udløber om, er feltet Dages advarsel før udløb af adgangskode skrivebeskyttet.
   Min. længde på adgangskode | Tal mellem 6 og 30 | Det mindst antal tegn, der kan bruges til en adgangskode.
   Maks. antal ændringer af adgangskode | Tal mellem 1 og 20 | Det maksimale antal gange, som en brugers adgangskode kan ændres, som angivet i indstillingen Grænse på adgangskodeændring (vindue). Hvis en bruger forsøger at ændre en adgangskode mere end det angivne antal gange, tillades ændringen ikke. BEMÆRK: Oracle CRM On Demand implementerer ikke denne adgangskodepolitik, hvis brugeren autentificerer vha. Single Sign-On-id.
   Grænse på adgangskodeændring (vindue) | Antal dage (fra 1 til 7) | Den periode, hvor indstillingen Maks. antal ændringer af adgangskode gælder.
   Adgangskoders kompleksitetsniveau | 3 eller 4 | Antallet af tegnklasser, der skal opfyldes i brugeradgangskoder fra følgende fire kategorier: Store bogstaver (A...Z) Små bogstaver (a...z) Numeriske tegn (0, 1, 2...9) Ikke-alfanumeriske tegn (!,$,#,%)
   Fasthold adgangskodepolitik ved logon | Afkrydsningsfelt | Hvis afkrydsningsfeltet er markeret, er kontrol af adgangskodepolitik aktiveret, når brugere logger på Oracle CRM On Demand. Denne kontrol af politik sikrer, at brugerens adgangskode opfylder indstillingerne Min. længde på adgangskode og Adgangskoders kompleksitetsniveau i Oracle CRM On Demand.
   Antal sidste adgangskoder for at forhindre bruger i genbrug | Tal mellem 0 og 10 | Antal tidligere brugte adgangskoder, som brugeren ikke kan genbruge i Oracle CRM On Demand. Standardværdien til nye firmaer er 3. Standardværdien til eksisterende firmaer er 1 eller 0, hvis følgende betingelser er opfyldt: Indstillingen Din nye adgangskode skal være forskellig fra den gamle adgangskode er valgt. Indstillingen Antal sidste adgangskoder for at forhindre bruger i genbrug er fravalgt.
   Oplysninger om autentificering
   Antal sikkerhedsspørgsmål, der skal fuldføres | Tal mellem 0 og 8 | Denne indstilling fastlægger, hvor mange sikkerhedsspørgsmål og -svar en bruger skal konfigurere. Brugerens spørgsmål og svar lagres til fremtidig brug. BEMÆRK: Brugere konfigurerer deres sikkerhedsspørgsmål, når de logger på Oracle CRM On Demand første gang. Brugere kan også ændre deres sikkerhedsspørgsmål når som helst. Se Opsætning af sikkerhedsspørgsmål for at få flere oplysninger. Når brugere nulstiller deres adgangskode fra linket Kan du ikke få adgang til din konto? på logon-siden til Oracle CRM On Demand, skal de besvare et bestemt antal sikkerhedsspørgsmål, som de konfigurerer. BEMÆRK: Hvis en bruger glemmer sin adgangskode, når denne værdi er sat til nul (0), skal brugeren anmode administratoren om at nulstille sin adgangskode. Du kan angive, at brugere skal konfigurere et stærre antal spørgsmål end det antal, der skal besvares, når en adgangskode nulstilles. Et vilkårligt udvalg af spørgsmål, som brugeren konfigurerer, vises for at autentificere brugeren, når adgangskoden nulstilles.
   Antal sikkerhedsspørgsmål, der skal besvares | Tal mellem 0 og 8 | Denne indstilling fastlægger det antal sikkerhedsspørgsmål, som en bruger skal besvare, når en adgangskode nulstilles fra linket Kan du ikke få adgang til din konto? på logon-siden til Oracle CRM On Demand. Når brugeren afsender anmodningen om nulstilling af adgangskode, modtager brugeren en e-mail kort tid efter med et link til en midlertidig side. På den midlertidige side skal brugeren besvare det antal sikkerhedsspørgsmål, der er angivet i denne indstilling, før adgangskoden kan nulstilles. Værdien i dette felt skal være mindre end eller lig med værdien i feltet Antal sikkerhedsspørgsmål, der skal besvares, da det ikke kan forlanges, at brugeren svarer på flere spørgsmål, end brugeren har konfigureret.
   Antal dage, som midlertidigt logon er gyldigt | Antal dage (1 til 14) | Denne indstilling fastlægger det antal dage, som en midlertidig logon-adgangskode er gyldig. En e-mail med oplysninger om det midlertidige logon sendes normalt, når en ny bruger tilføjes, eller når firmaadministratoren eller kundeservice nulstiller brugerens adgangskode.
   Antal forsøg med midlertidig adgangskode-logon | Antal forsøg (1 til 14) | Det samlede antal logon-forsøg, der tillades med en midlertidig logon-adgangskode. Hvis denne værdi overskrides, bliver brugerens oplysninger om midlertidig logon ugyldige, og brugeren skal have adgangskoden nulstillet igen.
   Yderligere oplysninger
   Tillad, at brugere ændrer bruger-id | Afkrydsningsfelt | Hvis afkrydsningsfeltet er markeret, kan brugere, der redigerer deres brugerprofil, ændre deres bruger-id. Hvis funktionen ikke er aktiveret, kan kun firmaadministratoren ændre bruger-id'erne.
   Tillad, at brugere ændrer e-mail-adresse | Afkrydsningsfelt | Hvis afkrydsningsfeltet er markeret, kan brugere, der redigerer deres brugerprofil, ændre deres e-mail-adresse. Hvis funktionen ikke er aktiveret, kan kun firmaadministratoren ændre e-mail-adresserne.
   Indstilling for samtidig session | Tillad med underretning, Tillad uden underretning, og Forhindr og afslut eksisterende | Denne indstilling gør det muligt at styre, hvordan Oracle CRM On Demand håndterer samtidige sessioner, mens din logonlegitimation bruges. Indstillingen Tillad med underretning giver dig mulighed for at have samtidige sessioner. Oracle CRM On Demand underretter dig imidlertid om, at en anden session er i gang med de samme kontodetaljer. Oracle CRM On Demand underretter også brugeren om den anden session. Indstillingen Tillad uden underretning giver dig mulighed for at have samtidige sessioner. Oracle CRM On Demand underretter imidlertid ingen af brugerne om, at den anden session er i gang. Indstillingen, Forhindr og afslut eksisterende, lukker den første og eksisterende session, og lader den anden og nye session være i gang. Brugere af begge sessioner underrettes om handlingerne.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices