| Udskriv Åbn PDF-version af online-hjælp

- ### Visning af aktiviteter Oracle CRM On Demand sørger for, at dine aktiviteter bliver i forgrunden ved at vise dem på adskillige sider: Min hjemmeside Min hjemmeside indeholder separate lister til aftaler og opgaver sorteret efter dato. Kalender Dagsvisningen af din egen kalender viser dine aftaler, som de forekommer i en aftalebog åbnet på dagens plan. Du kan gennemgå andre dage vha. månedskalenderne til højre eller ved at klikke på ikonerne 1, 7 og 31 oven over aftalerne for at se den ønskede kalendervisning. I standardapplikationen vises listen Åbne opgaver i dags- og ugevisninger af din egen kalender og kalendere for andre brugere, som deler deres kalender med dig (de daglige og ugentlige brugerkalendervisninger). Denne liste viser op til ti af dine opgaver for de næste 30 dage (forfaldsdato <= i dag + 30) sorteret efter forfaldsdato som standard. BEMÆRK: Du kan vælge en anden liste, der skal vises, eller administratoren kan vælge en anden liste til din brugerrolle. Se Opsætning af kalenderen for at få flere oplysninger. Detaljesider til posttyper, så som konti, kontakter osv. Detaljesiderne kan indeholde relaterede oplysningsafsnit, der viser de aktiviteter, som er linket til en bestemt post. I følgende tabel beskrives de relaterede oplysningsafsnit, som du muligvis ser til aktiviteter på en postdetaljeside. I alle tilfælde ser du kun de poster, som er synlige for dig.
  Liste | Viste poster
  --- | ---
  Aktiviteter | De linkede opgaver, hvor fuldførelsesdatoen er tom. De linkede aftaler, hvor fuldførelsesdato og -klokkeslæt ligger efter den aktuelle dato og det aktuelle klokkeslæt. De linkede opgaver, hvor fuldførelsesdato og -klokkeslæt ligger før den aktuelle dato og det aktuelle klokkeslæt. De linkede aftaler, hvor fuldførelsesdato og -klokkeslæt ligger før den aktuelle dato og det aktuelle klokkeslæt.
  Fuldførte aktiviteter | De linkede aftaler, hvor fuldførelsesdato og -klokkeslæt ligger før den aktuelle dato og det aktuelle klokkeslæt. De linkede opgaver, hvor fuldførelsesdato og -klokkeslæt ligger før den aktuelle dato og det aktuelle klokkeslæt.
  Åbne aftaler | De linkede aftaler, hvor værdien i feltet Fuldførelsesdato ikke ligger i fortiden. BEMÆRK: Hvis feltet Fuldførelsesdato ikke er udfyldt af den bruger, som opretter aftalen, udfyldes den automatisk med den samme værdi som feltet Sluttid i aftalen. Når en aftales fuldførelsesdato er nået, fjernes aftalen fra listen Åbne aftaler og bliver en del af listen Fuldførte aktiviteter. Oplysningerne i de relaterede oplysningsafsnit Åbne aftaler og Fuldførte aktiviteter på den overordnede posts detaljeside opdateres, når siden opfriskes. Posterne i listen Åbne aftaler sorteres efter dato og klokkeslæt i feltet Starttid, og aftalen med tidligste startdato og klokkeslæt vises først i listen.
  Åbne opgaver | De linkede opgaver, som ikke har en værdi i feltet Fuldførelsesdato eller statussen Fuldført, forudsat dit firma bruger standardværdisættet til feltet Status. BEMÆRK: Når en opgave er markeret som fuldført, udfyldes feltet Fuldførelsesdato automatisk med datoen og klokkeslættet i tidszonen for den bruger, som markerer opgaven som fuldført. Brugere kan også udfylde feltet Fuldførelsesopgave manuelt på en opgave. Når feltet Fuldførelsesdato udfyldes på en opgave, fjernes opgaven fra listen Åbne aftaler og inkluderes i listen Fuldførte aktiviteter. Oplysningerne i de relaterede oplysningsafsnit Åbne opgaver og Fuldførte aktiviteter på den overordnede posts detaljeside opdateres, når siden opfriskes. Posterne i listen Åbne opgaver sorteres efter feltet Forfaldsdato, og opgaven med tidligste forfaldsdato vises først i listen.
  Åbne aktiviteter | En kombination af listerne Åbne aftaler og Åbne opgaver. BEMÆRK: Posterne i listen Åbne aktiviteter sorteres efter feltet Fuldførelsesdato. Poster, hvor feltet Fuldførelsesdato er tomt, vises nederst i listen. Åbne opgaver vises derfor nederst i listen efter alle åbne aftaler. Hvis du ikke ønsker, at åbne opgaver og åbne aftaler på en posts detaljeside skal vises i denne rækkefølge, anbefales det, at firmaadministratoren føjer de relaterede oplysningsafsnit Åbne opgaver og Åbne aftaler til postddetaljesiden i stedet for det relaterede oplysningsafsnit Åbne aktiviteter.
### Om håndtering af opgaver En måde til håndtering af opgaver er at prioritere dem efter vigtighed eller hast. Du prioriterer en opgave ved at tildele den et niveau, f.eks. 1 - Høj, 2 - Mellem eller 3 - Lav. Opgaveprioriteten angives af pile: pil op for høj prioritet, ingen pil for mellemprioritet og pil ned for lav prioritet. Du ændrer en opgaves prioritetsniveau på siden Opgaveredigering. Standardprioriteten til en opgave er 3 - Lav. TIP: Opgaver, der vises med rødt i afsnittet Åbne opgaver på Min hjemmeside og i opgavelister i de daglige og ugentlige brugerkalendervisninger er over deres forfaldsdato. Opgaver, der er over deres forfaldsdato, vises ikke med rødt på andre sider, så som den listeside, der åbner, når du klikker på Vis fuld liste i afsnittet Åbne opgaver på Min hjemmeside. BEMÆRK: Hvis firmaadministratoren ændrer fremvisningsværdierne til feltet Prioritet fra standardværdierne (f.eks. fra standardværdien 1 - Høj til værdien Højest), viser Oracle CRM On Demand ikke pile i feltet Prioritet til opgavelisterne, medmindre firmaadministratoren bruger følgende mønstre: 1-label, 2-label eller 3-label, hvor label er det navn, som firmaadministrator giver opgaveprioriteten. I det tilfælde viser Oracle CRM On Demand en pil-op for 1-label, ingen pil for 2-label, en pil-ned for 3-label og ingen pil for evt. øvrige fremvisningsværdier. F.eks. viser Oracle CRM On Demand en pil-op for værdien 1 - Min højeste, men den viser ingen pil for værdien Min højeste. Oracle CRM On Demand viser ingen pile til nogen tilpassede værdier, som firmaadministratoren føjer til valglisten til feltet Prioritet. Se Ændring af valglisteværdier for at få flere oplysninger om ændring af standardværdierne til valglister, så som feltet Prioritet. Se Visning af gruppeopgavelister for at få oplysninger om fanen Gruppeopgaveliste, der er tilgængelig til firmaer, som bruger gruppefunktionen.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices