| Udskriv Åbn PDF-version af online-hjælp

### Lagring af aftaler som iCalendar-filer Dette emne beskriver, hvordan du gemmer aftaler som iCalendar-filer. Gælder kun for besøg og aftaler. Oracle CRM On Demand gør det muligt at gemme aftaler i iCalendar-filformatet. Denne funktionalitet gør det muligt at lagre detaljerne om dine aftaler, så du kan overføre dem til andre computere eller enheder, såsom mobilenheder, og dernæst åbne dem i applikationer, der understøtter iCalendar-formatet. ### Vedhæftninger Når du gemmer en aftale som en iCalendar-fil, forsøger Oracle CRM On Demand at medtage alle aftalens vedhæftninger i iCalendar-filen. Den maksimalt tilladte størrelse til en iCalendar-fil, der gemmes fra Oracle CRM On Demand, er 500 megabytes (MB). Afhængig af størrelsen på vedhæftningerne medtages nogle af dem muligvis ikke i iCalendar-filen. Oracle CRM On Demand vælger de vedhæftninger, der skal føjes til iCalendar-filen på følgende måde: Oracle CRM On Demand sorterer og tilføjer vedhæftningerne, heriblandt både filen og URL-vedhæftningerne, i stigende alfabetisk rækkefølge. Rækkefølgen er baseret på feltet Vedhæftningsnavn. Før en vedhæftning føjes til iCalendar-filen, beregner Oracle CRM On Demand, om vedhæftningen vil bevirke, at iCalendar-filen overskrider den maksimalt tilladte størrelse. Hvis vedhæftningen ikke bevirker, at iCalendar-filen overskrider den maksimalt tilladte størrelse, føjes vedhæftningen til filen. Hvis vedhæftningen bevirker, at iCalendar-filen overskrider den maksimalt tilladte størrelse, overspringer Oracle CRM On Demand vedhæftningen og fortsætter til den næste vedhæftning i listen. TIP: Overvej at omdøbe dine vedhæftninger, så de vigtigste ligger i starten af listen over vedhæftninger, når listen sorteres i stigende alfabetisk rækkefølge på feltet Vedhæftningsnavn. Følgende procedure beskriver, hvordan du gemmer en aftale som en iCalendar-fil. Sådan gemmer du en aftale som en iCalendar-fil Gør et af følgende: Klik på linket Gem som iCalender til den aftale, som du vil gemme, i dags-, uge- eller månedskalendervisningen. Klik på Gem som iCalendar på siden Aftaledetalje eller siden Detalje om besøg. Afhængig af browserens indstillinger anmodes du muligvis om at angive, hvor du vil gemme iCalendar-filen. iCalendar-filen gemmes med filtypen .ics som standard. #### Relateret emne Se følgende emne for relaterede oplysninger: Om oplysningerne i iCalendar-filer

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices