| Udskriv Åbn PDF-version af online-hjælp

### Opsætning af produktkategorier Hvis firmaets produktliste er lang, er det en god idé at organisere produkter i logiske grupperinger, hver med et navn, der er meningsfuldt i firmaet. Disse grupperinger kaldes produktkategorier. Kategorier hjælper dig med at søge efter et produkt eller en gruppe produkter, da de gør det muligt at sortere listen hurtigt og finde det ønskede. Produktkategorierne gør det også muligt for medarbejdere hurtigt at identificere det korrekte produkt, der skal linkes til deres salgsmuligheder. F.eks. kan et firma, der sælger kontorforsyninger, definere følgende kategorier: kopimaskiner, faxmaskiner, service og forsyninger. Du kan have så mange kategorier og underkategorier (underordnede), som nødvendigt. Før du går i gang: Din rolle skal omfatte privilegiet Håndter indhold, for at du kan udføre de procedurer, der er beskrevet i dette afsnit. Hvis produktkategorierne er defineret i firmaet, skal du fastlægge kategorier og underkategorier, før oplysningerne i Oracle CRM On Demand konfigureres. Når oplysninger indtastes, skal du starte fra de øverste overordnede kategorier og dernæst tilføje de underordnede kategorier. Sådan konfigurerer du produktkategorier Klik på det globale link Admin. i øverste højre hjørne på enhver side. Klik på linket Indholdsstyring i afsnittet Indholdsstyring. Klik på linket Produktkategorier. Gør et af følgende på siden Liste over produktkategorier: Klik på Ny for at tilføje en kategori Klik på Rediger til den relevante post for at opdatere kategorioplysninger. BEMÆRK: Klik på rullelistemenuen i titellinjen, og ret valget for at begrænse de poster, der vises på siden (og gøre det nemmere at finde den eksisterende kategori). Rullelisten indeholder både standardlister, der leveres med applikationen, og lister, som du eller dine managere har oprettet. Klik på linket i kolonnen Kategorinavn, og klik på Ny i afsnittet Underordnede kategorier for at føje en underordnet kategori til en eksisterende kategori. Indtast de påkrævede oplysninger på siden Redigering af kategori. Kategorinavn har en grænse på 100 tegn. Gem posten.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices