| Udskriv Åbn PDF-version af online-hjælp

##### Konfiguration af integrationsindstillinger Tabellen nedenfor beskriver, hvordan du konfigurerer afsnittet Integrationsindstillinger på siden Firmaprofil i Oracle CRM On Demand. BEMÆRK: Nogle yderligere felter kan blive vist, hvis firmaet har visse funktioner slået til.
Felt | Beskrivelse
--- | ---
Integrationsbegivenhed aktiveret | Hvis du er en ny kunde, er funktionaliteten til integrationsbegivenheder automatisk aktiveret. Hvis du er en eksisterende kunde, skal funktionaliteten i Oracle CRM On Demand imidlertid konfigureres af kundeservice og af firmaadministratoren. Kontakt kundeservice for at anmode om support til administration af integrationsbegivenhed og for at få angivet den maksimale samlede størrrelse på de integrationsbegivenhedskøer, som du har brug for.
Kompatibilitetstilstand til Web Services R16 | Kontrollerer, om Web Services-anmodninger, der indeholder tokens for brugernavn og adgangskode, behandles som tilstandsløse anmodninger eller som anmodninger med tilstand i Oracle CRM On Demand Release 16 og ældre. Afkrydsningsfeltet er som standard fravalgt til alle nye firmaer.
Importer tomme værdier i MultiVælg-valglister | Denne indstilling fastlægger, om et MultiVælg-valglistefelt, der indeholder en værdi på en post, kan opdateres til en NULL værdi, når posten opdateres gennem en importoperation. Som standard er både dette afkrydsningsfelt og det tilhørende afkrydsningsfelt i importassistenten fravalgt, og MultiVælg-valglistefelter kan ikke opdateres til NULL værdier under en importoperation. Brugere kan imidlertid markere afkrydsningsfeltet i importassistenten, hvis de vil tillade, at MultiVælg-valglistefelter opdateres til NULL værdier gennem en importoperation. Hvis du markerer dette afkrydsningsfelt på firmaprofilen, markeres det tilhørende afkrydsningsfelt på importassistenten også automatisk, og MultiVælg-valglistefelter kan opdateres til NULL værdier gennem en importoperation. Brugere kan fravælge afkrydsningsfeltet i importassistenten, hvis de ikke vil tillade, at MultiVælg-valglistefelter opdateres med NULL værdier gennem en importoperation.
Aktiver arbejdsgang | Hvis firmaet er konfigureret til at tillade arbejdsgang, vises denne indstilling. Indstillingen kan aktiveres, når du har oprettet de arbejdsgangbetingelser, som du vil implementere.
Medtag weblink-URL i eksportfiler | Denne indstilling fastlægger standardværdien af afkrydsningsfeltet Medtag weblink-URL i eksportfiler i eksportassistenten eller på siden Eksporter liste. Virkemåden af denne indstilling er følgende: Hvis dette afkrydsningsfelt er markeret, er afkrydsningsfeltet Medtag weblink-URL i eksportfiler markeret som standard i eksportassistenten eller på siden Eksporter liste. Når en eksport udføres, angiver denne værdi, at URL'er medtages i den eksporterede CSV-fil. Hvis dette afkrydsningsfelt ikke er markeret, er afkrydsningsfeltet Medtag weblink-URL i eksportfiler ikke markeret som standard i eksportassistenten eller på siden Eksporter liste. Når en eksport udføres, angiver denne værdi, at URL'er udelades i den eksporterede CSV-fil. BEMÆRK: Når hver eksport udføres, kan brugeren vælge at markere eller fjerne markering af afkrydsningsfeltet Medtag weblink-URL i eksportfiler.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices