| Udskriv Åbn PDF-version af online-hjælp

##### Download af WSDL- og skemafiler Webservicer, der leveres af Oracle CRM On Demand, giver brugere af klientapplikationer mulighed for at interagere med Oracle CRM On Demand, f.eks. for at indsætte, opdatere, slette og forespørge efter poster samt udføre en række administrative opgaver. Webservicer er tilgængelige via: Web Services v1.0. Bruges til at interagere med Tilpassede objekter 01-03 samt forudkonfigurerede objekter. Web Services v2.0. Bruges til at interagere med alle tilpassede objekter i Oracle CRM On Demand samt forudkonfigurerede objekter og deres tilpassede webappletter. I sammenligning med Web Services version 1.0 tilbyder Web Services version 2.0 API også yderligere indstillinger for udstedelse af forespørgsler vha. metoden QueryPage. Service-API'er. Bruges til at håndtere administrative opgaver via webservicer. Service-API'er tillader f.eks. administration af brugere i Oracle CRM On Demand og giver mulighed for at udstede forespørgsler efter system- og forbrugsoplysninger i relation til Oracle CRM On Demand. Administrative servicer. Bruges til at interagere med metadata i Oracle CRM On Demand via webservicer. Administrative servicer giver mulighed for at læse og indlæse metadata i Oracle CRM On Demand i et XML-format. Fra siden Administration af Web Services kan du gøre følgende: Downloade WSDL-filer (Web Services Description Language), der bruges af applikationer med adgang til webservicer Downloade skemafiler Få adgang til dokumentation til webservicer ### Download af WSDL-filer til Web Services v1.0 og Web Services v2.0 Du kan downloade en WSDL-fil til hver posttype, og du kan vælge de underordnede posttyper, der skal medtages i WSDL-filen til den overordnede posttype. Sådan downloader du en WSDL-fil til Web Services v1.0 og Web Services v2.0 Klik på det globale link Admin. i øverste højre hjørne på enhver side. Klik på Administration af Web Services i afsnittet Integration af Web Services. Vælg Web Services v1.0 eller Web Services v2.0 efter behov i listen Vælg service. Vælg WSDL i dokumentlisten. Vælg Tilpasset eller Generisk i typelisten. Afhængigt af om du vælger Tilpasset eller Generisk, vises tilpassede felter forskelligt i WSDL'en. Til tilpasset WSDL er XML-tags til de tilpassede felter baseret på integrationstags fra feltopsætning. Se Opsætning af tilpassede feltintegrationstags. Tilpasset WSDL gør det muligt at generere WSDL, der er specifik for dit firma, og som bruger firmaets regler for navngivning af felter. Til generisk WSDL er de tilpassede felter baseret på generiske XML-tags: CustomNumber0, CustomCurrency0 osv. Til generisk WSDL er de tilpassede felter baseret på generiske XML-tags: CustomNumber0, CustomCurrency0 osv. Brug af disse pladsholdere sammen med mappingservicen gør det muligt for applikationer at foretage mapping til de feltnavne, som firmaet bruger. Vælg den påkrævede posttype, f.eks. Konto, i listen WSDL-objekt. De objekter, der vises i listen WSDL-objekt afhænger af de posttyper, der er konfigureret til firmaet. Alle de underordnede posttyper til den valgte posttype vises i alfabetisk rækkefølge i listen Tilgængelige relaterede oplysninger, uanset om du har adgang til de underordnede posttyper. Til Web Services v2.0 vises CustomWebApplet også. Flyt de underordnede posttyper, som du vil medtage i WSDL fra listen Tilgængelige relaterede oplysninger til listen Valgte relaterede oplysninger. Klik på knappen Download. Gem WSDL-filen på computeren. ### Download af WSDL-filer til service-API'er Du kan downloade WSDL-filer til hver af service-API'erne. Hvis du downloader WSDL'en til integrationsbegivenhed, skal du desuden downloade skemafilerne til hver af de posttyper, som du vil generere integrationsbegivenheder til. Se afsnittet "Download af skemafiler til integrationsbegivenheder". Sådan downloader du en WSDL-fil til service-API'er Klik på det globale link Admin. i øverste højre hjørne på enhver side. Klik på Administration af Web Services i afsnittet Integration af Web Services. Vælg Service-API'er i listen Vælg service. BEMÆRK: Hvis du vælger Fletteservice-API'en, kan du vælge Tilpasset eller Generisk i typelisten og downloade en skemafil til denne service-API. Vælg Tilpasset eller Generisk i typelisten. Vælg det påkrævede navn på service-API'en i listen WSDL-objekt. Klik på knappen Download. Gem WSDL-filen på computeren. ### Download af WSDL-filer til administrative servicer Du kan downloade WSDL-filer til hver administrative service. NOTE: Din rolle skal omfatte privilegiet Håndter brugere og adgang, for at du kan downloade vurderingsscripts WSDL eller adgangsprofil WSDL. Sådan downloader du en WSDL-fil til administrative servicer Klik på det globale link Admin. i øverste højre hjørne på enhver side. Klik på Administration af Web Services i afsnittet Integration af Web Services. Vælg Administrative servicer i listen Vælg service. Vælg den påkrævede service i listen WSDL-objekt. Klik på knappen Download. Gem WSDL-filen på computeren. ### Download af skemafiler til integrationsbegivenheder Webservicen Integrationsbegivenheder bruger skemafiler (XSD) i WSDL, som du downloader ud over filen integrationevents.wsdl. WSDL-filen indeholder pladsholdere til XSD-skemafilerne for alle posttyper, hvortil firmaet i øjeblikket har aktive integrationsbegivenhedshandlinger defineret. Generiske skemafiler er tilgængelige. Hvis du opretter tilpassede felter eller omdøber felter til en posttype, skal du imidlertid downloade et tilpasset skema. Se Vejledning til Oracle Web Services On Demand for at få flere oplysninger om webservicen Integrationsbegivenheder. Sådan downloader du en skemafil til integrationsbegivenheder Klik på det globale link Admin. i øverste højre hjørne på enhver side. Klik på Administration af Web Services i afsnittet Integration af Web Services. Vælg Web Services v1.0 eller Web Services v2.0 i listen Vælg service. Vælg Skema i dokumentlisten. Vælg Tilpasset eller Generisk i typelisten. Afhængigt af om du vælger Tilpasset eller Generisk, vises tilpassede felter forskelligt i skemafilen. Til tilpasset skema er XML-tags til de tilpassede felter baseret på integrationstags fra feltopsætning. Til generisk skema er de tilpassede felter baseret på generiske XML-tags. Vælg den påkrævede posttype, f.eks. Konto, i listen WSDL-objekt. De objekter, der vises i listen WSDL-objekt afhænger af de posttyper, der er konfigureret til firmaet. Vælg de underordnede posttyper, som du vil medtage i skemaet, i listen Vælg relaterede oplysninger. Klik på knappen Download. Gem skemafilen på computeren. ### Adgang til dokumentationen til webservicer Klik på Release-dokumentation i titellinjen på siden Administration af Web Services for at få adgang til dokumentationen til webservicer. Siden Dokumentation til Oracle CRM On Demand vises, hvor du kan få adgang til webservicer og anden dokumentation til forskelige releases af Oracle CRM On Demand.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices