| Udskriv Åbn PDF-version af online-hjælp

#### Om postejertilstande Afhængig af firmaets forretningsbehov vil du muligvis ikke tildele ejere til poster med en bestemt posttype. I stedet vil du muligvis organisere posterne på en sådan måde, at du ikke behøver omtildele ejerskab af poster, når medarbejdere flytter til andre ansvarsområder, eller når salgsteam omtildeles, fordi forretningsmodeller ændres. Fra release 20 tillader Oracle CRM On Demand, at du understøtter forretningsbehov ved at knytte en primær tilpasset bog til en post i stedet for at tildele en ejer til posten. Enhver bruger, der er medlem af den primære tilpassede bog på en post, kan få adgang til og arbejde med den post, så længe brugerens rolle og adgangsprofilindstillinger giver brugeren de nødvendige adgangsrettigheder. Firmaet vil muligvis også konfigurere nogle posttyper, så poster med den type ikke skal have en tildelt ejer eller en tilknyttet primær tilpasset bog. Oracle CRM On Demand tillader, at du konfigurer følgende postejertilstande til de fleste posttyper, der bruger bøger: Brugertilstand. Brugertilstand svarer til postejeskab i release 19 og tidligere releases af Oracle CRM On Demand. Når en posttype er konfigureret i brugertilstand, skal hver post med den posttype have en ejer tildelt. Hvis feltet Bog er tilgængeligt på postens detaljeside, viser feltet Bog den brugerbog, der er knyttet til ejeren. BEMÆRK: Serviceanmodningsposter kan findes uden en ejer som standard, og nogle posttyper, så som Brugere og Produkter, har ikke ejere på posterne. Denne funktionalitet er uændret fra tidligere releases af Oracle CRM On Demand. Bogtilstand. Når en posttype er konfigureret i bogtilstand, kan poster med den posttype ikke have en ejer tildelt. I stedet kræves en primær tilpasset bog til hver post. Enhver bruger, der er medlem af den primære bog på en post, har adgang til og arbejde med posten, så længe brugerens rolle og adgangsprofilindstillinger giver brugeren de nødvendige adgangsrettigheder. Du kan kun bruge bogtilstand med posttyper, der understøtter bøger. Blandet tilstand. Blandet tilstand kaldes også bruger- eller bogtilstand. Når en posttype er konfigureret i denne tilstand, kan en post med den posttype konfigureres på en hvilken som helst af følgende måder: Posten kan findes med en tildelt ejer eller en tilknyttet primær tilpasset bog. Bugere kan få adgang til sådan en post via teammedlemskab eller medlemskab af en bog, der er knyttet til posten. Brugere med en brugerrolle, der har afkrydsningsfeltet Kan læse alle poster markeret i trin 2 i guiden Rollestyring, kan også få adgang til posten. Posten kan have en ejer tildelt. Posten kan have en primær tilpasset bog tilknyttet. BEMÆRK: Posten kan ikke have både en tildelt ejer og en primær tilpasset bog. Du kan kun bruge blandet tilstand med posttyper, der understøtter bøger. BEMÆRK: Du skal anvende brugertilstanden for postejerskab til posttypen Prøvetransaktion, da hver prøvetransaktion skal være relateret til en lagerperiode til en bestemt bruger. Konfigurer ikke bogtilstanden eller blandet tilstand til posttypen Prøvetransaktion. Uanset den ejerskabstilstand, som du konfigurerer til en posttype, kan brugere tildele yderligere bøger til en post, og brugere kan linke yderligere brugere til en post, hvis posttypen understøtter team. En bruger, som er medlem af en bog, der er tildelt til en post, kan få adgang til posten og kan arbejde med posten, så længe brugerens rolle og adgangsprofilindstillinger giver brugeren de nødvendige adgangsrettigheder. ### Rapportering Til posttyperne Konto og Kontakt kan du oprette realtidsrapporter og historiske rapporter på basis af relationen mellem posterne og den primære bog på posterne. Se Om synlighed af poster i Analytics for at få flere oplysninger om rapportering og postejertilstande. Postejertilstande påvirker ikke datasynlighedsregler, der gælder, når du vælger en bog i Bog-vælgeren i Analytics. Se Om design af bogstrukturer for at få flere oplysninger om datasynlighedsregler til bøger i rapportering. ### Posttyper, der understøtter postejertilstande Postejertilstande understøttes til posttyper, der understøtter tilpassede bøger, med følgende undtagelser: Allokering Kapital Rapporten Lagerrevision Lagerperiode Meddelelsesplan Smartopkald Løsning Du kan konfigurere alle de øvrige posttyper, som understøtter tilpassede bøger i brugertilstand, bogtilstand eller blandet tilstand. Du kan kun bruge en blanding af ejerskabstilstande til de forskellige posttyper, der understøtter bøger. Du kan f.eks. konfigurere posttypen Kontakt i bogtilstand og konfigurere posttypen Konto i brugertilstand. Du kan ændre postejertilstanden til en posttype når som helst. Du konfigurerer postejertilstanden til en posttype ved at konfigurere felterne Ejer og Bog på posttypen efter behov, som vist i følgende tabel. BEMÆRK: Sidelayoutene til posttypen skal være konfigureret korrekt til postejertilstanden. Se Om feltopsætning og sidelayout til postejertilstande for at få flere oplysninger.
Postejertilstand | Feltet Ejer sat til Påkrævet | Feltet Bog sat til Påkrævet | Andre konfigurationsdetaljer | Kommentarer
--- | --- | --- | --- | ---
Brugertilstand | Ja | Nej | Ingen | Hvis feltet Bog findes på et postlayout, er feltet skrivebeskyttet og viser navnet på brugerbogen til den bruger, som er postens tildelte ejer.
Bogtilstand | Nej | Ja | (Valgfrit) Sæt feltet Ejer til Skrivebeskyttet. | Hvis feltet Ejer findes på et postlayout, må feltet ikke være tomt. Feltet Bog er et valglistefelt, der indeholder en liste over de tilpassede bøger, som du konfigurerer til firmaet.
Blandet tilstand | Nej | Nej | Ingen | Hvis en tilpasset bog er valgt i feltet Bog på en post, er feltet Ejer tomt. Hvis en bruger er valgt i feltet Ejer, sættes feltet Bog automatisk til navnet på brugerbogen til ejeren.
### Standard postejertilstand Til eksisterende firmaer, der blev oprettet i Release 19 eller tidligere releases af Oracle CRM On Demand, er brugertilstand standard postejertilstanden, undtagen til posttypen Serviceanmodning, som er konfigureret i blandet tilstand som standard. Til nye firmaer er blandet tilstand standard postejertilstanden til de posttyper, der understøtter postejertilstande. ### Standardværdier i ejer- og bogfelter Når en bruger åbner siden Ny post, er værdierne ifelterne Ejer og Bog følgende: Hvis posttypen er konfigureret i brugertilstand, opdateres feltet Ejer automatisk med den aktuelle brugers alias. Hvis det findes, udfyldes feltet Bog automatisk med navnet på den aktuelle bruges brugerbog. Hvis posttypen er konfigureret i blandet tilstand, opdateres feltet Ejer automatisk med den aktuelle brugers alias. BEMÆRK: Aftaler, som brugere opretter via deres kalender, er en undtagelse til den normale virkemåde til postejertilstande. Når en bruger opretter en aftale via brugerens kalender, udfyldes feltet Ejer med navnet på den aktuelle bruger uanset postejertilstanden. Hvis posttypen er konfigureret i bogtilstand, sker følgende: Feltet Ejer på den nye post er ikke udfyldt. Til feltet Bog afhænger standardværdien af den standardbog, der er angivet til posttypen på den aktuelle brugers brugerpost på følgende måde: Hvis en tilpasset bog er angivet som standardbogen til posttypen, udfyldes feltet Bog på den nye post automatisk med navnet på den angivne standardbog. Hvis en standardbog ikke er angivet til posttypen, eller hvis en brugerbog eller bogen Alle er angivet som standardbogen til posttypen, udfyldes feltet Bog ikke på den nye post. Se Opsætning af standardbøger efter posttype til en bruger for at få oplysninger om opsætning af standardbøger efter posttype til en bruger. BEMÆRK: Hvis feltet Ejer er påkrævet på et sidelayout, og hvis posttypen er i blandet tilstand, er feltet Ejer tomt som standard, når en bruger åbner en Ny post-side, der benytter det sidelayout. Se Om feltopsætning og sidelayout til postejertilstande for at få flere oplysninger om feltopsætningen og sidelayout til postejertilstande. ### Overvejelser til postejertilstande Overvej følgende, når postejertilstanden konfigureres til en posttype: Tildelingsprocessor. Tildelingsprocessoren kan kun omtildele poster til brugere. Den kan kun omtildele poster, hvis posttypen er konfigureret i postejerskabets brugertilstand eller blandede tilstand. Hvis en primær tilpasset bog er tildelt til posten, før tildelingsprocessoren omtildeler posten til en ejer, fjerner tildelingsprocessoren den primære bog fra posten. Tildelingsprocessoren kan ikke omtildele poster, hvis posttypen er konfigureret i bogtilstand. Hvis du konfigurerer en posttype i bogtilstand, anbefales det på det kraftigste, at du gør alle regelgrupper til den posttype inaktive. Se Om tildelingsregler for at få oplysninger om tildelingsregler. Arbejde med andre applikationer. Følgende applikationer kræver, at poster har en ejer. Du kan ikke bruge disse applikationer, hvis den posttype, som applikationen virker med, er konfigureret i bogstilstand, og hvis posttypen er konfigureret i blandet tilstand, skal posterne have ejere: Oracle Outlook Email Integration On Demand Oracle Notes Email Integration On Demand Oracle CRM On Demand Integration for Office Oracle CRM On Demand Connected Mobile Sales Opdatering af poster efter ændring af ejerskabstilstand. Hvis du ændrer postejertilstanden til en posttype til brugertilstand, skal du overveje at opdatere alle poster med den type til at have en ejer. Ellers vil den bruger, der næste gang opdaterer en post med den type, blive tvunget til at vælge en ejer til posten. Hvis du ændrer postejertilstanden til en posttype til bogtilstand, skal du på ligneden vis overveje at opdatere alle poster med den type til at have en relevant primær tilpasset bog tildelt. Ellers vil den bruger, der næste gang opdaterer en post med den type, blive tvunget til at vælge en primær tilpasset bog til posten. ### Hvad sker der, når du ændrer postejertilstanden til en posttype? Hvis firmaet ændrer postejertilstanden til en posttype fra én tilstand til en anden tilstand, fastholdes den nye ejerskabstilstand til alle nye poster med den posttype. Virkemåden er følgende til eksisterende poster: Når den nye postejertilstand er brugertilstand. Følgende sker, når en post opdateres for første gang, efter ejerskabstilstanden ændres: Hvis posten ikke allerede har en bruger tildelt som ejer, skal den bruger, som opdaterer posten, vælge en bruger i feltet Ejer. Hvis posten tidligere havde en primær tilpasset bog tilknyttet, ryddes navnet på den primære bog fra feltet Bog, og navnet på brugerbogen til den nye ejer vises i feltet Bog. Bogen fjernes også fra posten og vises ikke længere i afsnittet Bog på postdetaljesiden. Når den nye postejertilstand er bogtilstand. Følgende sker, når en post opdateres for første gang, efter ejerskabstilstanden ændres: Hvis posten ikke allerede har en primær bog tilknyttet, skal den bruger, som opdaterer posten, vælge en primær tilpasset bog i feltet Bog. Hvis posten tidligere havde en tildelt ejer, sker følgende: Feltet Ejer ryddes på posten. Hvis posttypen understøtter team, forbliver alle medlemmerne af teamet, undtagen den tidligere ejer af posten, medlemmer af teamet. Virkemåden er den samme til teammedlemmer, som er medlemmer af en foruddefineret gruppe. Dvs. alle medlemmerne af teamet, undtagen den tidligere ejer af posten, forbliver medlemmer af teamet. Konto-posttypen er imidlertid en undtagelse fra denne regel. Hvis den tidligere ejer af en konto er medlem af en foruddefineret gruppe, fjernes alle medlemmerne af gruppen fra teamet. Teammedlemmer, som ikke er medlemmer af den foruddefinerede gruppe, forbliver medlemmer af teamet, som det er tilfældet med andre posttyper. BEMÆRK: I standardapplikationen bevares den tidligere ejer af posten ikke som medlem af teamet, som beskrevet her. Administratoren kan imidlertid konfigurere posttypen, så den tidligere ejer af posten bevare som medlem af teamet på posten. Se Tilpasning af tidligere ejerskab til delte poster for at få oplysninger om konfiguration af en posttype, så den tidligere ejer bevares som medlem af teamet. Når den nye postejertilstand er blandet tilstand. Følgende sker, når en post opdateres for første gang, efter ejerskabstilstanden ændres: Denne virkemåde gælder også, hver gang posten opdateres, mens posttypen er i blandet tilstand. Den bruger, som opdaterer posten, skal ikke vælge en ejer eller primær bog. Den bruger, som opdaterer posten, kan vælge en ejer eller en primær tilpasset bog til posten, men ikke begge. Hvis en bruger tildeler en ejer til en post, og en primær tilpasset bog tidligere er knyttet til posten, ryddes feltet Bog på posten. Bogen fjernes også fra posten og vises ikke længere i afsnittet Bog på postdetaljesiden. Hvis en bruger tilknytter en tilpasset bog som en primær bog på posten, og posten tidligere havde en tildelt ejer, sker følgende: Feltet Ejer ryddes på posten. Hvis posttypen understøtter team, forbliver alle medlemmerne af teamet, undtagen den tidligere ejer af posten, medlemmer af teamet. Virkemåden er den samme til teammedlemmer, som er medlemmer af en foruddefineret gruppe. Dvs. alle medlemmerne af teamet, undtagen den tidligere ejer af posten, forbliver medlemmer af teamet. Konto-posttypen er imidlertid en undtagelse fra denne regel. Hvis den tidligere ejer af en konto er medlem af en foruddefineret gruppe, fjernes alle medlemmerne af gruppen fra posten. Teammedlemmer, som ikke er medlemmer af den foruddefinerede gruppe, forbliver medlemmer af teamet, som det er tilfældet med andre posttyper. #### Hvad sker der, hvis poster opdateres via funktionaliteten til masseopdatering? Funktionaliteten Masseopdatering, som kun understøttes til visse posttyper, giver brugere mulighed for at opdatere felter i grupper af poster fra listesider. Når en bruger anvender funktionaliteten til at opdatere en gruppe poster, tvinges brugeren ikke til at angive værdier til nogen påkrævede felter, der er NULL på posterne. Hvis en bruger opdaterer en gruppe poster, efter postejertilstanden til posttypen er ændret, tvinges brugeren således ikke til at vælge en ejer eller en primær tilpasset bog på de poster, som brugeren opdaterer, selv om den nye postejertilstand kræver, at posterne har en ejer eller en primær tilpasset bog.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices