| Udskriv Åbn PDF-version af online-hjælp

## Om widgets i On Demand Oracle CRM On Demand indeholder HTML-kode, som du kan bruge til at integrere et antal On Demand-widgets i desktop-applikationer, der understøtter web-widgets. Du kan også integrere web-widgets i portaler eller i en hvilken som helst standalone-webside. En web-widget er et portabelt stykke tredjepartkode, der kan integreres i HTML. Hvis firmaadministratoren har gjort denne funktion tilgængelig for dig, findes HTML-kode, som du kan bruge, til at integrere On Demand-widgets i andre applikationer, på siden Integrer CRM On Demand-indhold i Oracle CRM On Demand. Når du har integreret denne HTML-kode i applikationen, vises et logon-vindue i Oracle CRM On Demand. Du kan dernæst indtaste dine logon-detaljer for at få adgang til dine lister over foretrukne, meddelelsescenteret osv. i Oracle CRM On Demand. Du kan åbne Oracle CRM On Demand i et nyt browservindue ved at klikke på Åbn applikation. Bemærk: Denne funktion er kun tilgængelig i Oracle CRM On Demand, hvis firmaadministratoren har aktiveret den. Naviger til det globale link Min opsætning for at bekræfte, om funktionen er aktiveret i din Oracle CRM On Demand-applikation. Hvis den er aktiveret, er linket Integrer On Demand-indhold tilgængeligt på din personlige hjemmeside. Hvis firmaadministratoren ikke har givet dig tilladelse til at bruge On Demand-widgets, og du forsøger at logge på en On Demand-widget, fejler logonforsøget. Følgende On Demand-widgets er tilgængelige: Lister over foretrukne (widget). Denne On Demand-widget viser dine lister over foretrukne i Oracle CRM On Demand, f.eks. Alle salgsmuligheder, Mine konti osv. Lister over foretrukne findes i handlingslinjen på Oracle CRM On Demand-hjemmesiden. Se Integrering af en Lister over foretrukne-widget for at få flere oplysninger om integrering af en widget af typen Lister over foretrukne. Meddelelsescenter (widget). Denne On Demand-widget giver dig adgang til meddelelser, der modtages i Oracle CRM On Demand, uden at du behøver logge på Oracle CRM On Demand først. Meddelelsescenteret findes i handlingslinjen på Oracle CRM On Demand-hjemmesiden. Se Integrering af en Meddelelsescenter-widget for at få flere oplysninger om integrering af en widget af typen Meddelelsescenter. Rapporter (widget). Denne On Demand-widget viser rapporter og instrumentbrætter, der er oprettet i Oracle CRM On Demand. Se Integrering af en Rapporter-widget for at få flere oplysninger om integrering af en widget af typen Rapporter. Simpel liste (widget). Denne On Demand-widget viser en liste med én kolonne over genveje til poster i Oracle CRM On Demand. Se Integrering af en Simpel liste-widget for at få flere oplysninger om integrering af en widget af typen Simpel liste. TIP: Hvis dit tema bruger en stor skrifttype, vises et rullepanel muligvis i widgetten Lister over foretrukne. Du kan fjerne dette rullepanel ved at redigere højde- og breddeværdierne til webfanes HTML-felter i widgetten. Se Fremvisning af eksterne websider, rapporter og instrumentbrætter i faner for at få flere oplysninger.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices