| Udskriv Åbn PDF-version af online-hjælp

#### Visning af resultater i pivottabelvisninger Visningen Pivottabel er en interaktiv visning, der gør det muligt at rotere rækker, kolonner og afsnitsoverskrifter for at indhente forskellige dataperspektiver. Der kan navigeres og bores i pivottabeller, og de er især nyttige til tendensrapporter. Dette emne beskriver pivottabelpositioner og indeholder instruktioner om udførelse af følgende opgaver: Tilføjelse eller ændring af pivottabelvisninger Brug af flere siderullelister i pivottabeller Tilsidesættelse af standard aggregeringsregler i pivottabeller Tilføjelse af formatering til pivottabeller Fremvisning af løbende summer i pivottabeller Visning af elementer som relative værdi i pivottabeller Brug af beregninger i pivottabeller Opbygning af beregninger i pivottabeller ### Pivottabelpositioner Når du tilføjer eller ændrer en pivottabel, vises de kolonner, der medtages i analysen, som elementer i pivottabelskabelonen. I følgende tabel beskrives pivottabelpositionerne.
Position | Beskrivelse
--- | ---
Pivottabelprompter | Angiver et interaktivt resultatsæt, der giver brugere mulighed for at vælge data, som de vil vise. Værdierne fra de kolonner, der vises på positionen Privottabelprompter, bruges som første filterkriterium. Værdierne vises i en rulleliste. På basis af det valg, der foretages i rullelisten, vises en pivottabel (bestående af afsnit, kolonner, rækker og målinger, der er defineret i pivottabellen).
Afsnit | Udfylder de områder, der opdeler visningen i sektionen. For hver værdi i kolonnen Afsnit·vises en entydig pivottabel, bestående af kolonner, rækker og målinger, der er defineret i pivottabellen.
Kolonner | Viser et element i en kolonneretning. Pivottabeller kan indeholde flere kolonner.
Rækker | Viser et element i en rækkeretning. I lighed med kolonner kan pivottabeller indeholde flere rækker.
Målinger | Udfylder det afsnit af en pivottabel, der indeholder summariske data. Elementerne i området Målinger summeres på basis af elementerne i side-, afsnits-, række- og kolonnefelter. Hver værdi i Målinger-elementerne repræsenterer en summering af data fra skæringen mellem kilderækker og -kolonner. Elementet Målelabels, der vises i området Kolonner som standard, kontrollerer positionen og formateringen af kolonneoverskriften til dataene i afsnittet Målinger. Det giver også muligheder for sammentælling og sortering. Elementet kan udelukkes, hvis der kun er én måling.
Udeladt | Udelader kolonner fra pivottabelresultaterne. Kolonner, der tilføjes som kriterier til rapporten, efter pivottabellen er oprettet, udelades.
### Tilføjelse eller ændring af pivottabelvisninger Følgende procedure indeholder de grundlæggende trin til tilføjelse eller ændring af en pivottabelvisning. Sådan tilføjer eller ændrer du en pivottabelvisning Udfør en af følgende handlinger i fanen Resultater: Klik på Ny visning, og vælg dernæst Pivottabel·for at tilføje en ny pivottabelvisning. Klik på knappen Rediger visning til pivottabelvisningen for at redigere en eksisterende pivottabelvisning. Layout-ruden viser valgmuligheder og indstillinger til visningen. For at omarrangere kolonner skal du anbringe markøren over kolonnetitlen, indtil Træk-linjen vises over titlen og dernæst trække linjen til en ny lokation. Klik på grafikonet i værktøjslinjen for at tilføje en grafvisning til pivottabellen. Når du har tilføjet en graf til pivottabellen, kan du ændre grafens position, ændre graftypen osv. Se Visning af resultater i grafvisninger for at få oplysninger om grafvisningen. Udfør følgende handlinger for at tilføje·totaler: Klik på knappen Totaler, og foretag et valg for at få totaler i områderne Sider, Afsnit, Rækker og Kolonner: Vælg Ingen for ingen totaler. Knappen Totaler vises med hvid baggrund (standard). Vælg Før eller Efter for at se totalen før eller efter dataelementerne. Hvis du f.eks. tilføjer en total på en række, der indeholder regioner, og angiver indstillingen Før, vises totalen før individuelle distrikter i den anførte region. Klik på knappen Flere indstillinger til den række eller kolonne, der skal sammentælles, vælg Aggregeringsregel, vælg en værdi, og sørg for at indstillingen Rapportbaseret total er valgt for at få totaler i området Målinger. BEMÆRK: Hvis indstillingen Rapportbaseret total ikke er valgt, beregner Oracle CRM On Demand totalen på basis af hele resultatsættet, før filtre anvendes på målene. Afhængigt af de totaler, der er valgt på række- eller kolonneniveau, vises totalerne for de summariske data, der repræsenteres af Målinger-elementerne, som en kolonne eller række. Kolonne- og rækketotaler omfatter labels. Ingen totaler vises, når knappen Totaler er gråmarkeret. Klik på knappen Flere indstillinger, og foretag et valg i rullelisten for at arbejde med yderligere indstillinger til en kolonne, måling eller række. Klik på knappen Totaler eller knappen flere indstillinger, og vælg dernæst den relevante formateringsindstilling for at formatere labels eller værdier til en kolonne. Gem rapporten, og klik dernæst på Udført. ### Brug af flere rullelisteprompter i pivottabeller Når du anbringer flere attributter i området Pivottabelprompter i pivottabellen, kan du oprette en side med flere rullelisteprompter. Når bruger så ser pivottabellen, ser de flere rullelisteprompter til hver attribut. Når rapporten gemmes, vil rullelisteprompterne være tilgængelige for brugere med adgang til rapporten. ### Tilsidesættelse af standard aggregeringsregler i pivottabeller Du kan tilsidesætte standard aggregeringsreglen til en måling, som er angivet af den oprindelige forfatter af rapporten eller af systemet. Sådan tilsidesætter du standard aggregeringsreglen til en måling i en pivottabel Klik på knappen Flere indstillinger til den måling, hvis standard aggregeringsregel du vil tilsidesætte. Vælg indstillingen Aggregeringsregel, og vælg dernæst den regel, der skal anvendes. ### Tilføjelse af formatering i pivottabeller Du kan anvende grøn søjletypografi og kosmetisk formatering af en pivottabel. Du kan også tilpasse udseendet af afsnit, rækker, kolonner, målinger og det indhold, som de indeholder. Du kan f.eks. angive indstillinger for skrifttype, celle, ramme og typografiark til afsnit, værdier og målelabels. Til afsnit kan du medtage og tilpasse positionen af kolonneoverskrifter sammen med værdierne i afsnittet. Du kan også indsætte sideskift, således at det nye afsnit vises på en ny side, hver gang en værdi i afsnittet ændres. Du kan også tilføje betinget formatering, som gør, at opmærksomheden rettes mod et dataelement, hvis det opfylder en bestemt tærskel. Se Redigering af kolonneegenskaber for at tilføje betinget formatering til en kolonne i en pivottabel. #### Tilføjelse af grøn søjletypografi og kosmetisk formatering til en pivottabel Grøn søjletypografi viser skiftevis rækker eller kolonner med en lysegrøn farve. Kosmetisk formatering påvirker det generelle udseende af en pivottabel og gør det også muligt at ændre standard grøn søjlefarve. Sådan tilføjer du grøn søjletypografi og kosmetisk formatering til en pivottabel Klik på knappen Egenskaber for tabelvisning øverst i arbejdsområdet i pivottabelvisningen. Marker afkrydsningsfeltet for skiftende typografi for at tilføje en grøn søjletypografi. Foretag et valg i listen Skiftende for at ændre den måde, som typografien anvendes på. Klik på knappen Format for at tilføje kosmetisk formatering. Vælg en ny baggrundsfarve til celleformatet i dialogboksen Alternativt rækkeformat for at ændre standard grøn søjlefarve. Se Anvendelse af kosmetisk formatering i analyser og instrumentbrætter for at få flere oplysninger om kosmetisk formatering. #### Tilføjelse af formatering til afsnit og afsnitsindhold Indstillinger til afsnits- og indholdsformatering giver mulighed for at gøre følgende: Inkludere og tilpasse kolonneoverskrifters position sammen med værdierne i det pågældende afsnit. Indsætte sideskift. Hver gang en værdi ændres i afsnittet, vises det afsnit på en ny side, hvilket er nyttigt til datadrevne detaljerapporter. Udføre kosmetisk formatering på et afsnit og dets indhold. Sådan tilføjer du formatering til afsnit i en pivottabel Gør følgende for at formatere et afsnits udseende: Klik på knappen Rediger visning i pivottabelvisningen, og klik på knappen Egenskaber for afsnit. Foretag dine valg i dialogboksen Egenskaber for afsnit, og klik på OK. Gør følgende for at formatere et afsnitsindholdets udseende: Til hvert felt, som du vil formatere, skal du klikke på knappen Flere indstillinger og vælge Kolonneegenskaber på rullelistemenuen. Foretag dine valg i dialogboksen Kolonneegenskaber, og klik på OK. Se Anvendelse af kosmetisk formatering i analyser og instrumentbrætter for at få oplysninger om anvendelse af kosmetisk formatering. #### Tilføjelse af formatering til rækker Indstillinger for formatering af rækker og rækkeindhold giver mulighed for at gøre følgende: Udføre kosmetisk formatering på rækker, rækkeoverskrifter og rækkeværdier. Bruge en række i pivottabelberegninger, men undertrykke fremvisningen af den i resultater. Definere et nyt beregnet element til brug i en pivottabel. Duplikere rækken i pivottabellen. Fjerne en kolonne fra pivottabelvisningen. Sådan tilføjer du formatering til·rækker Klik på knappen Flere indstillinger til rækken, og foretag et valg i rullelisten i pivottabelvisningen: Vælg den relevante indstilling for at udføre·kosmetisk formatering på rækkeoverskrifter eller -værdier. Se Anvendelse af kosmetisk formatering i analyser og instrumentbrætter for at få oplysninger om anvendelse af kosmetisk formatering. Vælg Skjult for at skjule en række fra output. Klik på Nyt beregnet element for at definere et nyt beregnet element. Se afsnittet Opbygning af beregninger i pivottabeller i dette emne for at få flere oplysninger om definition af beregnede elementer. Vælg Dupliker lag for at duplikere rækken i pivottabellen. Vælg Fjern kolonne for at fjerne kolonnen fra rapporten. Kolonnen fjernes fra pivottabellen og alle andre resultatvisninger til rapporten. BEMÆRK: Indstillingerne for dataformat til kolonner, der er medtaget i området Målinger, arver indstillingerne for kolonner i afsnittet. ### Fremvisning af løbende summer i pivottabeller Numeriske målinger i en pivottabel kan vises som løbende summer, hvor hver konsekutive celle til målingen viser totalen af alle tidligere celler til målingen. Dette er kun en fremvisningsfunktion, der ingen virkning har på faktiske pivottabelresultater. Typisk vises løbende summer til duplikerede kolonner eller til målinger, hvor visning af data som en procent af kolonnen er valgt med sidste værdi som 100%. Løbende summer gælder for alle totaler. Løbende sum til hvert detaljeniveau udregnes særskilt. Kolonneoverskrifter påvirkes ikke, når løbende sum er valgt. Du kan formatere kolonneoverskriften, hvis du ønsker, at den skal angive, at løbende sum er gældende. Følgende anvendelsesregler gælder for løbende summer: En løbende sum er inkompatibel med SQL RSUM-funktionen (virkningen vil være en løbende sum af den løbende sum). Alle løbende summer nulstilles med hvert nyt afsnit. En løbende sum nulstilles ikke ved et skift i et afsnit eller fortsætter på tværs af afsnit. Hvis en måling ikke vises i en enkelt kolonne eller i en enkelt række, summeres målingen fra venstre mod højre og dernæst fra top til bund. (Den nederste højre celle indeholder grandtotalen). En løbende sum nulstilles ikke med hver række eller kolonne. Rullende minima, maksima og gennemsnit understøttes ikke. Sådan får du vist en måling som en løbende sum Klik på knappen Flere indstillinger til den række eller kolonne, der skal summeres, i området Målinger, og vælg følgende indstilling: Vis som løbende sum ### Visning af et elements relative værdi i pivottabeller Du kan dynamisk konvertere en lagret eller beregnet måling i en pivottabel til en procent eller et indeks. Det viser den relative værdi af elementet sammenlignet med totalen uden behov for udtrykkeligt at oprette en beregning til den. Hvis du f.eks. bruger en pivottabel til at undersøge salg efter region, kan du duplikere salgsmålingen og se det som n procentdel af totalen. Derved ser du faktisk salg og procentdelen af salg, som hver region står for. Du kan se målingen som en procentdel mellem 0,00 og 100,00 eller som et indeks mellem 0 og 1. Du vælger selv den ønskede metode. Sådan ser du et element som en relativ værdi i en pivottabel Klik på knappen Flere indstillinger i pivottabelvisningen, så kolonnen vises som en relativ værdi. Følgende trin er valgfrit. Når du duplikerer målingen i pivottabellen, kan du vise både totalen for målingen og dets relative værdi. Det fjerner behovet for at tilføje kolonnen to gange i fanen Kriterier for at vise totalen og dens relative værdi i pivottabellen. Vælg Dupliker lag for at duplikere målingen. Målingen vises en gang til i pivottabellen med samme navn. Hvis du vil omdøbe målingen, skal du klikke på Flere indstillinger og vælge Formater overskrifter og dernæst indtaste det nye navn i det første felt. Klik på Flere indstillinger, og vælg Vis data som, vælg Procent af eller Indeks for, og vælg dernæst det relevante undermenupunkt. BEMÆRK: Indstillingen Vis data som er kun tilgængelig til elementer, der er lagrede eller beregnede målinger. Indstillingerne til Procent af og Indeks for er: Kolonne Række Afsnit Side Kolonneoverordnet Rækkeoverordnet Lag (hvis du vælger lag, skal du desuden vælge en kolonne i rapporten, som procentdelene skal grupperes efter). ### Brug af beregninger i pivottabeller Du kan bruge beregninger i en pivottabel til at få forskellige visninger af dataene. Beregninger gør det muligt at tilsidesætte den standard aggregeringsregel, der er angivet i systemet, og til en eksisterende rapport den aggregeringsregel, der er valgt af forfatteren. I følgende tabel beskrives de beregninger, som du kan bruge i pivottabeller.
Beregning | Beskrivelse
--- | ---
Standard | Udfører standard aggregeringsreglen, som defineret i informationsbasen i eller af rapportens oprindelige forfatter.
Sum | Beregner den sum, der opnås ved at lægge alle værdier sammen i resultatsættet. Brug denne på elementer med numeriske værdier.
Min. | Beregner minimumsværdien (laveste numeriske værdi) af rækkerne i resultatsættet. Brug denne på elementer med numeriske værdier.
Maks. | Beregner maksimumsværdien (højeste numeriske værdi) af rækkerne i resultatsættet. Brug denne på elementer med numeriske værdier.
Gennemsnitlig | Beregner gennemsnitsværdien (middelværdien) af et element i resultatsættet. Brug denne på elementer med numeriske værdier. Gennemsnit på pivottabeller afrundes til nærmeste hele tal.
Første | Vælger den første forekomst af elementet i resultatsættet.
Sidste | Vælger den sidste·forekomst af elementet i resultatsættet.
Optælling | Beregner antallet af rækker i resultatsættet, som har en ikke-NULL-værdi til elementet. Elementet er typisk et kolonnenavn, og i det tilfælde returneres antallet af rækker med ikke-NULL værdier til kolonnen.
Optæl ensartede | Tilføjer ensartet·behandling til Count-funktionen. Det betyder, at hver ensartede forekomst af elementet kun tælles én gang.
Formel | Åbner en værktøjslinje, hvor du kan vælge matematiske operatorer, der skal medtages i beregningen.
Server kompleks aggregeret | Denne indstilling gennemtvinger, at aggregeringsreglen fastlægges og beregnes af Analytics Server i stedet for af pivottabellen. Den udsteder en 'AGGREGATE(x by y)'-sætning, som Analytics-serveren fortolker, som følger: brug den mest relevante aggregeringsregel til måling 'x' for at få det til niveau 'y'.
Ingen | Ingen beregning udføres.
5. Se Brug af funktioner i Analytics for at få flere oplysninger om SQL-funktioner. ### Opbygning af beregninger i pivottabeller Du kan opbygge beregninger til elementer i områderne Sider, Afsnit, Rækker og Kolonner. Sådan opbygger du en beregning til et element i en pivottabel Klik på knappen Flere indstillinger til den måling, som du vil udføre en beregning på, i området Afsnit eller Rækker. Vælg indstillingen Nyt beregnet element. Vinduet Beregnet element vises. Tildel et navn til beregningen i feltet Fremvisningslabel. Vælg mellem følgende indstillinger for at opbygge en anden beregning end en formel: Vælg den funktion, der skal arbejdes med, i rullelisten Funktion for at opbygge én beregning, og klik på et eller flere elementer i listen Værdier for at føje den til feltet Valgt. Hvis du gennemsnitsberegner en kolonne med typen Heltal, skal du ændre formlen til kolonne for at CASTE den til en dobbelt type (med flydende decimal). Hvis f.eks. den aktuelle formel er x, skal du ændre den til CAST(x as double). BEMÆRK: Gennemsnit på pivottabeller afrundes til nærmeste hele tal. Vælg funktionen Tilpasset formel i rullelisten Funktion for at bygge en formel, og indtast formlen i feltet Valgt. Bemærk: En formel opretter en dynamisk tilpasset gruppering i pivottabellen. Alle målinger, der refereres til i en formel, skal være fra samme logiske kolonne og skal findes i resultaterne. Formler kan indsættes i eller kombineres med andre beregninger. De matematiske operatorer bliver synlige. Operatorerne vises i følgende tabel.
   Operator | Beskrivelse
   --- | ---
   + | Plustegn til en additionsoperation i formlen.
   - | Minustegn til en subtraktionsoperation i formlen.
   * | Gangetegn til en multiplikationsoperation i formlen.
   / | Divisionstegn til en divisionsoperation i formlen.
   $ | Dollartegn for at handle på et elements rækkeposition i en formel.
   ( | Startparentes for at angive begyndelsen på en gruppeoperation i formlen.
   ) | Slutparentes for at angive slutningen på en gruppeoperation i formlen.
Opbyg formlen i feltet Valgt ved at skrive eller klikke på målenavne og klikke på operatorer for at indsætte dem i formlen. Brug parenteser, hvor relevant. Klik på OK, når beregningen er fuldført. Hvis fejl findes, vises en meddelelse. Ret fejlen, og klik på Afslut·igen. ### Eksempler på beregninger i pivottabeller Eksemplerne og forklaringerne i dette afsnit forudsætter, at du har en grundlæggende forståelse af SQL og dets syntaks. Eksemplerne er hypotetiske. Ikke alle beregninger, der er mulige, er vist. Eksempel 1. Dette eksempel henter værdien af den aktuelle måling, så som salg i dollar for hvert af produkterne SodavandA, SodavandB og Sodavand C, og lægger værdierne sammen. sum('SodavandA','SodavandB','SodavandC') Det svarer til at vælge Sum i rullelisten Funktion og dernæst skrive eller klikke på ‘SodavandA’,‘SodavandB’,‘SodavandC’ for at lægge dem til feltet Funktion. Eksempel 2. Dette eksempel henter minimum aktuel værdi, så som salg i dollar for SodavandA eller SodavandB, afhængigt af hvilken er lavest. min('SodavandA','SodavandB') I eksempel 1 og 2 udføres hver funktionsberegning for hvert element i det yderste lag, så som produktlaget. Hvis f.eks. År og Produkt ligger på en akse, og en af de foregående beregninger er opbygget på produktlaget, udregnes resultaterne pr. år. Eksempel 3. Dette eksempel henter værdierne til hvert element i det yderste lag, så som År og Produkt, og lægger dem sammen. sum(*) Eksempel 4. Dette eksempel henter den aktuelle måling, så som salg i dollar for varen fra første, anden og tredje række, og summerer dem. sum($1,$2,$3) I stedet for at angive et navngivet element, så som SodavandA, kan du angive $n eller $-n, hvor n er et heltal, der angiver elementets rækkeposition. Hvis du angiver $n, tages målingen fra den nte række. Hvis du angiver $-n, tages målingen fra den nte til den sidste række. For salg i dollar henter $1 f.eks. målingen fra den første række i datasættet, og $-1 henter målingen fra den sidste række i datasættet. Eksempel 5. Dette eksempel adderer salg af SodavandA, SodavandB og SodavandC. 'SodavandA' + 'SodavandB' + 'SodavandC' Det svarer til følgende beregning: sum('SodavandA','SodavandB','SodavandC') Eksempel 6. Dette eksempel adderer salg af SodavandA med salg af light SodavandA, adderer dernæst salg af SodavandB med salg af light SodavandB og returnerer dernæst maksimum af disse to beløb. max('SodavandA' + 'light SodavandA', 'SodavandB' + 'light SodavandB')

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices