| Udskriv Åbn PDF-version af online-hjælp

#### PRE PRE-funktionen i Expression Builder returnerer den forrige værdi i det angivne felt, når feltværdien ændres, men før værdien opdateres i databasen. ADVARSEL: Det anbefales kraftigt, at du ikke bruger PRE-funktionen med arbejdsgangregler, der indeholder en Vent-handling, da Vent-handlingen påvirker PRE-funktionen. Handlinger, der følger efter Vent-handlingen, udføres ikke, før den angivne venteperiode er udløbet. De resterende handlinger udføres i en anden batchoperation end den operation, hvor reglen oprindeligt blev udløst, og værdierne af felterne i posten før den handling, der udløste arbejdsgangreglen, bevares ikke. Den tidligere værdi og den aktuelle værdi af feltet anses derfor altid som værende den samme. ### Syntaks PRE('<fieldname>') ### Resultattype Streng ### Argumenter I følgende tabel beskrives argumenterne til funktionen.
Argument | Beskrivelse
--- | ---
fieldname | Navnet på det felt, der blev ændret.
BEMÆRK: De sproguafhængige feltnavne og feltnavnesyntaksen, der bruges i eksempeludtryk i dette emne, er de feltnavne og den feltnavnesyntaks, der blev brugt i Expression Builder i releases før Release 29 Service Pack 1. Disse eksempler er stadig gyldige. Hvis du vælger de tilhørende felter til et udtryk fra listen Felter i Expression Builder i Release 29 Service Pack 1 eller nyere, vil feltnavnene og feltnavnesyntaksen imidlertidg være forskellig fra dem i eksemplerne. Det anbefales, at du altid vælger felter til udtrykkene fra listen Felter i Expression Builder, så feltnavnene og feltnavnesyntaksen altid er korrekte. Se Om udtryk for at få flere oplysninger om feltnavne og feltnavnesyntaks i udtryk. Følgende overvejelser gælder, når PRE-funktionen bruges: I betingede udtryk, så som arbejdsgangbetingelser og valideringssætninger, skal du huske, at feltets første værdi kan være tomt (dvs. en NULL-værdi), når du bruger PRE-funktionen til at hente et felts tidligere værdi. Hvis den første værdi er NULL, resulterer en sammenligning med en ikke-NULL værdi i uforudsigelig virkemåde. Brug PRE-funktionen med IfNull-funktionen, som vist i dette eksempel, for at sikre, at betingede udtryk evalueres korrekt i sådanne tilfælde: IfNull([<FieldName>], "Ugyldig") <> IfNull(PRE('<FieldName>'), "Ugyldig") I dette eksempel bruges tekststrengen Ugyldig til at erstatte NULL-værdien, men du kan bruge en hvilken som helst streng efter ønske, forudsat strengen ikke findes som en værdi i det felt, der undersøges. Hvis PRE-funktionen bruges i en arbejdsgangregel eller -handling, der aktiveres efter en Vent-handling, returnerer funktionen ikke et felts tidligere værdi. Du kan imidlertid have en forretningsproces, der kræver sådanne sammenligninger. I de tilfælde bruger du en arbejdsgangregel med triggerbegivenheden Før ændret post gemmes til at lagre et felts tidligere værdi i et ubrugt felt på posttypen. Du kan dernæst bruge den lagrede feltværdi til sammenligninger, som du kræver i arbejdsgangregler med Vent-handlingen. Når du opretter arbejdsgangreglen for at lagre et felts tidligere værdi i et ubrugt felt på posttypen, skal du huske, at den tidligere værdi af det oprindelige felt kan være tom (dvs. en NULL-værdi). Du skal derfor bruge et udtryk så som følgende til at lagre en standardværdi, hvis en NULL-værdi findes: IfNull([<FieldName>], "Ugyldig") I dette eksempel er tekststrengen Ugyldig den standardværdi, der bruges til at erstatte en NULL-værdi, men du kan bruge en hvilken som helst streng efter ønske, forudsat strengen ikke findes som en værdi i det oprindelige felt. ### Eksempel på oprettelse af en arbejdsgangregel, der sender en e-mail til den tidligere ejer af en kontopost Følgende er et eksempel på, hvordan du opretter en arbejdsgangregel, der sender en e-mail til den tidligere ejer af en kontopost, når ejeren af posten ændres. Sådan opretter du en arbejdsgangregel, der sender en e-mail til den tidligere ejer af en kontopost Opret en arbejdsgangregel til posttypen Konto med triggerbegivenheden Når ændret post gemmes. Gem arbejdsgangreglen. Opret handlingen Opret en e-mail på arbejdsgangreglen. Gør følgende på arbejdsgangreglen: Vælg Bestemt e-mail-adresse i feltet Til. Tilføj følgende udtryk i Til-feltets udtrykstekstboks: JoinFieldValue('<User>', IfNull(PRE('<OwnerId>'), "admin@mitfirma.com"),'<EMailAddr>') Tilføj den nødvendige tekst i emnet og brødteksten til e-mailen. Gem handlingen til arbejdsgang. #### Relaterede emner Se følgende emner for relaterede oplysninger om Expression Builder: Om Expression Builder Brug af Expression Builder Funktioner i Expression Builder

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices