| Udskriv Åbn PDF-version af online-hjælp

#### Opsætning af delte overlappende valglister På de posttyper, der understøtter deling af valglistefelter, kan du konfigurere overlappende valglister, der deler konfigurationen af eksisterende overlappende valglister på en anden posttype. Den posttype, hvor de oprindelige overlappende valglister defineres, kaldes kildeposttypen, og den posttype, der deler konfigurationen af de oprindelige overlappende valglister, kaldes destinationsposttypen. F.eks. vil du muligvis konfigurere overlappende valglister på posttypen Konto, så de har samme valglisteværdier og de samme tilknytninger mellem værdierne som overlappende valglister, der allerede er konfigureret på posttypen Kontakt. I dette eksempel er posttypen Kontakt kildeposttypen, og posttypen Konto er destinationsposttypen. Se Oprettelse af tilpassede valglistefelter med delte værdier for en liste over de posttyper, der understøtter deling af valglisteværdier. Fuldfør trinnene i følgende procedure for at konfigurere delte overlappende valglister. Før du går i gang. De overlappende valglister på kildeposttypen skal allerede være konfigureret. Sådan konfigurerer du delte overlappende valglister Opret tilpassede valglistefelter, der får deres værdier fra de valglistefelter, som bruges i de overlappende valglister på kildeposttypen, på siden Felter til posttypen til destinationsposttypen. Hvis f.eks. de overlappende valglister på posttypen Kontakt bruger et felt, der hedder Klasse som den overordnede valgliste, og et felt, der hedder Underklasse som den relaterede valgliste, skal du gøre følgende på posttypen Konto: Opret et tilpasset valglistefelt, og konfigurer det til at få sine værdier fra feltet Klasse på posttypen Kontakt. Opret et andet valglistefelt, og konfigurer det til at få sine værdier fra feltet Underklasse på posttypen Kontakt. BEMÆRK: Se Oprettelse af tilpassede valglistefelter med delte værdier for at få oplysninger om oprettelse af valglistefelter, der kan få deres værdier fra andre valglistefelter. Klik på det påkrævede link Overlappende valglister på siden Applikationstilpasning til posttypen til destinationsposttypen, og gør dernæst følgende: I trin 1 på siden Opsætning af overlappende valgliste skal du i felterne Overordnet valgliste og Relateret valgliste vælge de tilpassede valglistefelter, som du konfigurerer i trin 1 i denne procedure og evt. indtaste en beskrivelse af de overlappende valglister. Sørg for, at relationen mellem den overordnede valgliste og den relaterede valgliste er den samme som relationen mellem de tilhørende felter på kildeposttypen. I det tidligere anvendte eksempel bruges feltet Klasse som den overordnede valgliste i de overlappende valglister på posttypen Kontakt, og feltet Underklasse bruges som den relaterede valgliste. I de overlappende valglister på posttypen Kontakt skal det felt, der får sine værdier fra feltet Klasse på posttypen Kontakt, derfor være den overordnede valgliste, og det felt, der får sine værdier fra feltet Underklasse på posttypen Kontakt, skal være den relaterede valgliste. I trin 2 på siden Opsætning af overlappende valgliste skal du markere afkrydsningsfeltet Aktiver delt overlappende valgliste. Når du har markeret dette afkrydsningsfeltet, viser siden de tilknytninger, der allerede er konfigureret mellem de overordnede værdier og de relaterede værdier i de overlappende valglister på kildeposttypen, og du kan ikke ændre tilknytningerne. Klik på Afslut for at gemme den overlappende valglistes definition. Hvis nogen af værdierne i kildefelterne ændres senere, afspejles de samme ændringer automatisk i destinationsfelterne. Hvis nogen af tilknytningerne mellem de overordnede værdier og de relaterede værdier i de overlappende valglister på kildeposttypen ændres, afspejles de samme ændringer på lignende vis automatisk i de overlappende valglister på destinationsposttypen. Hvis du senere fjerner markering af afkrydsningsfeltet Aktiver delt overlappende valgliste på de eksisterende overlappende valglister, bliver tilknytningerne mellem de overordnede værdier og de relaterede værdier redigerbare, og de overlappende valglister deler ikke længere konfigurationen af de overlappende valglister på kildeposttypen. Hvis nogen af tilknytningerne senere ændres i de overlappende valglister på kildeposttypen, afspejles ændringerne derfor ikke i disse overlappende valglister. De tilpassede valglistefelter på destinationsposttypen fortsætter imidlertid med at få deres værdier fra valglistefelterne på kildeposttypen, medmindre du ændrer konfigurationen af felterne, så de ikke længere får deres værdier fra valglistefelterne på kildeposttypen.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices