| Udskriv Åbn PDF-version af online-hjælp

#### Tilføjelse af forklaringstekst til resultater Brug forklaringsvisningen til at tilføje et eller flere tekstafsnit, der skal vises med rapporterne. Forklaringstekst er nyttig til at give oplysninger, så som kontekst, forklarende tekst eller udvidede beskrivelser. Du kan udføre følgende handlinger i forklaringsvisningen: Skrive en sætning med pladsholdere til hver kolonne i resultaterne. Angive, hvordan rækker skal adskilles. Bruge formateringsknapper til at gøre tekst fed, kursiv eller understreget og indsætte linjeskift. Anvende kosmetisk formatering på skrifttyper, der bruges i forklaringsvisningen, eller importere skrifttypeformatering fra en tidligere gemt visning. ### Eksempelscenarie til visningen Forklaringstekst En bruger opretter en rapport, der returnerer regionsnavnet i anden kolonne som en del af resultatsættet. Brugeren ønsker, at forklaringsvisningen skal forekomme som vist i følgende eksempel med introduktionstekst og hver region vist på en ny linje: Denne rapport viser salg pr. region. Regionerne er: Region Øst Region Vest I følgende tabel vises og beskrives brugerens indtastninger i forklaringsvisningen:
Felt | Indtastning | Forklaring
--- | --- | ---
Præfiks | [b] Denne rapport viser salg pr. region. Regionerne er:[/b][br][br] | Indtastningen står foran forklaringen som tekst. Teksten formateres til at vises med fed skrift og efterfølges af to linjeskift. Brugeren placerer markøren i tekstboksen Præfiks og klikker på knappen for fed tekst (B) for at indsætte tags som start og slut på fed tekst. Brugeren skriver følgende tekst mellem taggene: Denne rapport viser salg pr. region. Regionerne er: Brugeren klikker dernæst på knappen Linjeskift to gange.
Forklaring | @2 | Indtastningen omfatter resultaterne fra den anden kolonne (regionsnavnet) i forklaringsteksten. Brugeren placerer markøren i tekstboksen Forklaring og skriver tegnene @2.
Rækkeseparator | [br] | Hver række i forklaringsteksten begynder på en ny linje. Brugeren placerer markøren i tekstboksen Rækkeseparator og klikker på knappen Linjeskift to gange.
Suffiks | [br][b] Slut på rapporten Salg pr. region[/b] | Tekst føjes til forklaringen på samme måde som præfiks.
2. ### Reserverede tegn i forklaringsvisningen Følgende tegn er reserverede tegn i visningen: @ (snabel a, medmindre det bruges som en kolonnepladsholder i tekstboksen Forklaring) [ (kantet venstre parentes) ] (kantet højre parentes) ‘ (enkelt anførselstegn) \ (bagudvendt skråstreg) BEMÆRK: Hvis du vil inkludere et reserveret tegn , skal du sætte en omvendt skråstreg foran (\) for at udkommentere det. Skriv f.eks. \\, hvis du vil inkludere en omvendt skråstreg i forklaringsteksten. ### Tilføjelse eller ændring af forklaringsvisninger Følgende procedure indeholder trinnene til opbygning af en forklaringsvisning. I tekstboksene Præfiks, Forklaring og Suffiks kan du bruge formateringsknapperne til at vise tekst med fed, kursiv eller understregning. BEMÆRK: Brug knappen Linjeskift, hvis du vil inkludere et linjeskift. Hvis du trykker på Enter, medfører det ikke flere tekstlinjer. Sådan tilføjer eller ændrer du en forklaringsvisning Udfør en af følgende handlinger i fanen Resultater: Klik på Ny visning, vælg Avanceret og dernæst Forklaring for at tilføje en ny forklaringsvisning. Klik på knappen Rediger visning til visningen for at redigere en eksisterende forklaringsvisning. Arbejdsområdet viser valgmuligheder og indstillinger til forklaringsvisningen. Indtast valg til felterne i arbejdsområdet. I følgende tabel beskrives felterne.
   Feltet Arbejdsområde i forklaringsvisning | Kommentarer
   --- | ---
   Præfiks | Angiver sidehovedet til forklaringen. Teksten vises i begyndelsen af forklaringen.
   Forklaring | Angiver den forklaringstekst, der vises til hver række i resultaterne. Brug @n for at inkludere resultaterne fra den angivne kolonne i forklaringen. F.eks. indsætter @1 resultaterne fra den første kolonne i forklaringen, og @3 indsætter resultaterne fra den tredje kolonne.
   Rækkeseparator | Angiver en tag for rækkeseparator. Hvis du vil bruge en anden separator end standardværdien til formatet, skal du indtaste den ønskede separator i tekstboksen Rækkeseparator.
   Suffiks | Angiver sidefod til forklaringen. Teksten vises i slutningen af forklaringen.
Klik på knappen Formater visning for at anvende kosmetisk formatering den skrifttype, der anvendes i forklaringsvisningen. Klik på knappen Importer formatering fra en anden analyse, og naviger til den gemte visning for at importere skrifttypeformatering fra en tidligere gemt visning. Bemærk: Du kan importere formatering fra rapporter, der har formater fra trin 2 (Oprettelse af layout). Formatering fra trin 1 (Definition af kriterier) kan ikke importeres. Marker afkrydsningsfeltet Vis resultater for at se eksempel på forklaringsvisningen. Klik på OK for at vende tilbage til siden Layoutvisninger. Gør følgende for at flytte eller redigere forklaringsvisningen (og andre visninger efter behov) på siden: Træk visningen, og slip den på det nye sted, hvis du vil flytte visningen til en anden placering på siden. Klik på knappen Formater visning til forklaringsvisningen for at formatere visningens udseende. Du kan angive Celle, Ramme, Baggrund og Yderligere formateringsindstillinger (Bredde, Højde, Indrykning, Indre margen, højre, Indre margen, top, Indre margen, bund). Klik på knappen Rediger visning til visningen for at redigere forklaringsvisningen. Klik på knappen Slet·visning til visningen for at slette forklaringsvisningen. Gem rapporten, når du er færdig med at foretage ændringer.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices