| Udskriv Åbn PDF-version af online-hjælp

#### Oprettelse af arbejdsganghandlinger: Vent Handlingen Vent bevirker, at Oracle CRM On Demand forsinker udførelsen af andre (efterfølgende) handlinger i arbejdsgangreglen, indtil en venteperiode er passeret. Du kan angive venteperioden som en tidsperiode, eller du kan angive en slutdato og en sluttid til venteperioden. Du kan også angive venteperioden direkte eller et udtryk for at beregne den. BEMÆRK: Venteperioden angiver den mindst tid, der skal gå, før Oracle CRM On Demand begynder at udføre de andre handlinger på arbejdsgangreglen. Den faktiske mængde tid, der går, før de andre handlinger udføres, kan være længere, afhængig af belastningen på Oracle CRM On Demand-databasen og Oracle CRM On Demand-serveren samt antallet af ventehandlinger, der venter, når venteperioden slutter. ### Om handlinger af typen Opret integrationsbegivenhed og Vent-handlinger Hvis du vil bruge handlingen Opret integrationsbegivenhed til at oprette en integrationsbegivenhed, der indsamler ændringer, der er foretaget af en begivenhed, som udløser en arbejdsgangregel, skal du anbringe handlingen Opret integrationsbegivenhed før en evt. Vent-handling i rækkefølgen af handlinger i arbejdsgangreglen. Hvis en Vent-handling ligger før handlingen Opret integrationsbegivenhed i en arbejdsgangregel, forhindrer Vent-handlingen handlingen Opret integrationsbegivenhed i at finde ændringer af posten. Når venteperioden på Vent-handlingen slutter, læses posten igen, før de resterende handlinger i reglen udføres, og felternes værdier i posten før den begivenhed, der udløste arbejdsgangreglen, bevares ikke. Den tidligere værdi og den aktuelle værdi af et felt anses derfor for at være den samme, og handlingen Opret integrationsbegivenhed opretter ikke en integrationsbegivenhed, da den ikke finder nogen ændring i de sporede felter. BEMÆRK: Du kan oprette flere handlinger til en arbejdsgangregel, op til maksimalt 25 handlinger til hver regel. I følgende procedure beskrives, hvordan du opretter·handlingen Vent. Før du går i gang. Du skal have privilegiet Håndter dataregler - Håndter arbejdsgangregler i din brugerrolle, for at du kan udføre følgende procedure. Se Tilføjelse af roller for at få oplysninger om tilføjelse af privilegier til roller. Sådan opretter·du handlingen Vent Naviger til den regel, hvor du vil oprette handlingen: Klik på det globale link Admin. i øverste højre hjørne på enhver side. Klik på Konfiguration af·arbejdsgang i afsnittet Forretningsprocesstyring. Find den regel, hvor du vil oprette handlingen, på siden Arbejdsgangregler (liste). Se Filtrering af lister for at få oplysninger om søgning efter arbejdsgangregler på listesiden. Klik på linket Navn på arbejdsgang i reglen. Klik på Menu i titellinjen Handlinger på siden Detalje om arbejdsgangregel, og vælg Vent. BEMÆRK: Trigger-begivenheden på arbejdsgangreglen fastlægger de typer handlinger, der kan oprettes til reglen. TIP: Du kan oprette en kopi af en eksisterende handling til arbejdsgangregel ved at klikke på linket Kopier til handlingen. Indtast et navn til handlingen på siden Redigering af arbejdsganghandling. Marker·afkrydsningsfeltet Aktiv, hvis du vil aktivere handlingen. Hvis du ikke ønsker, at Oracle CRM On Demand skal evaluere regelbetingelserne igen, når venteperioden slutter, skal du fravælge afkrydsningsfeltet Evaluer regelbetingelser igen efter ventetid. BEMÆRK: Se Om tidsbaserede arbejdsgangregler for at få flere oplysninger om afkrydsningsfeltet Evaluer regelbetingelser igen efter ventetid. Angiv varigheden af venteperioden vha. en af følgende indstillinger: Vælg indstillingen Periode, og indtast dernæst perioden til varigheden i år, måneder, dage, timer og minutter på følgende måde: Indtast en positiv heltalsværdi mellem 0 (nul) og 5 i feltet År. Indtast en positiv heltalsværdi mellem 0 (nul) og 12 i feltet Måneder. Indtast en positiv heltalsværdi mellem 0 (nul) og 200 i feltet Dage. Indtast en positiv heltalsværdi mellem 0 (nul) og 200 i feltet Timer. Indtast en positiv heltalsværdi mellem 0 (nul) og 59 i feltet Minutter. Du kan ikke angive en negativ værdi eller en ikke-heltalsværdi, så som 1,5. BEMÆRK: Den maksimale periode, som du kan angive vha. indstillingen Periode, er 5 år, 12 måneder, 200 dage, 200 timer og 59 minutter. Hvis du vil angive en længere periode, skal du bruge indstillingen Periodeudtryk i stedet for indstillingen Periode. Vælg indstillingen Periodeudtryk, og klik dernæst på ikonet fx ved siden af feltet, og brug udtryksgeneratoren til at oprette et udtryk og beregne perioden til forsinkelsen. Du kan bruge funktionen Varighed i udtryksgeneratoren til at beregne en periode i dage eller brøkdele af dage. Se Varighed for at få flere oplysninger. Udtrykket skal evalueres til et tal. Følgende er eksempler på gyldige udtryk til beregning af perioden til en forsinkelse: Duration('P0YT1H') + Duration('P0YT1M') + Duration('P1Y') Duration('P0YT1H') + 1 Duration('P1YT1H') - 1 Der er ingen grænse for længden på den periode, der kan returneres af udtrykket. BEMÆRK: Hvis den beregnede venteperiode er negativ, sættes venteperioden til nul, og ventehandlingen fuldføres med det samme. Resterende handlinger på arbejdsgangreglen udføres uden forsinkelse. Vælg indstillingen Tid, klik på kalenderikonet, og vælg slutdato og klokkeslæt til forsinkelsen. Vælg klokkeslættet i henhold til den angivne tidszone i dine personlige indstillinger. Vælg indstillingen Tidsudtryk, og klik dernæst på ikonet fx ved siden af feltet, og brug udtryksgeneratoren til at oprette et udtryk og beregne slutdatoen og klokkeslættet til forsinkelsen. Du kan bruge funktionen Varighed i udtryksgeneratoren til at beregne en periode i dage eller brøkdele af dage. Se Varighed for at få flere oplysninger. Udtrykket skal evalueres til en dato og et klokkeslæt. Følgende er eksempler på gyldige udtryk til beregning af slutdatoen og klokkeslættet til en forsinkelse: Timestamp() + Duration('P0YT5M') Today() + Duration('P0YT1H5M') BEMÆRK: Hvis den beregnede slutdato og det beregnede klokkeslæt allerede er passeret, sættes venteperioden på handlingen til 0 (nul), og ventehandlingen fuldføres med det samme. Resterende handlinger på arbejdsgangreglen udføres uden forsinkelse. Hvis udtrykket ikke evalueres til en gyldig dato og et gyldigt klokkeslæt, fuldføres Vent-handlingen med det samme, og resterende handlinger på arbejdsgangreglen udføres uden forsinkelse. Der er ingen grænse for, hvor langt i fremtiden den beregnede dato kan sættes. Gem handlingen. Se følgende emner for at få trinvise procedurer til oprettelse af andre typer arbejdsganghandlinger: Oprettelse af arbejdsganghandlinger: Tildel en bog Oprettelse af arbejdsganghandlinger: Opret integrationsbegivenhed Oprettelse af arbejdsganghandlinger: Opret opgave Oprettelse af arbejdsganghandlinger: Send e-mail Oprettelse af arbejdsganghandlinger: Opdater værdier #### Relaterede emner Se følgende emner for at få relaterede oplysninger om arbejdsgange: Om arbejdsgangregler Om arbejdsganghandlinger Om tidsbaserede arbejdsgangregler Oprettelse af arbejdsgangregler Ændring af rækkefølgen af handlinger til·arbejdsgangregel Deaktivering af arbejdsgangregler og -handlinger Sletning af arbejdsgangregler og -handlinger

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices