| Udskriv Åbn PDF-version af online-hjælp

#### Publicering af firmaomspændende varslinger Du kan bruge varslinger til at udsende firmaomspændende oplysninger, så som besked om møder og ændringer af politik, til alle brugere. Du kan også konfigurere varslingerne, så de kun udsendes til brugere med en bestemt rolle. Varslingerne vises på brugerens Min hjemmeside. Du kan også konfigurere en varsling for at få vist oplysninger i et separat pop-op-vindue, der vises, når en bruger logger på Oracle CRM On Demand, eller i en rullende tekstlinje nederst på hver side i Oracle CRM On Demand eller i bunden af disse lokationer. Et varslingsvindue viser titlen og beskrivelsen af varslingen. Den rullende tekstlinje viser kun titlen på varslingen, men brugere kan se varslingsbeskrivelsen ved at anbringe markøren over varslingstitlen. En bruger kan afvise en varsling, så den ikke længere vises i et varslingsvindue eller i den rullende tekstlinje for den bruger, men varslingen fortsætter med at være tilgængelig for brugeren gennem brugerens Min hjemmeside. BEMÆRK: Varslinger, der annoncerer, at en prognose er genereret, forbliver på medarbejderes Min hjemmeside i to dage. Hvis du vil forlænge den periode, hvor varslingen vises, skal du foretage ændringer på siden Redigering af varsling, efter varslingen først vises. Følg proceduren i dette afsnit for at få instruktioner. Du kan linke filer eller URL-adresser til varslinger. Du kan f.eks. tilføje et link til en webside med kørselsvejledning til mødestedet, når du opretter en varsling med mødebesked. Generelt kan brugere kun gennemgå de varslinger, der vises for alle brugere, og de varslinger, der er konfigureret til at blive vist for deres egen rolle. Hvis din rolle omfatter privilegiet Håndter firma, kan du imidlertid gennemgå alle varslinger, heriblandt de varslinger, der er begrænset til bestemte roller. Før du går i gang. (Valgfrit) Opret eller find en webside eller fil, der indeholder oplysninger, som du vil dele. Sørg for, at dine brugere har adgang til stien til websiden eller filen. Din rolle skal omfatte privilegiet Håndter firma, for at du kan udføre denne procedure. Sådan opretter eller opdaterer du firmaomspændende varslinger Klik på det globale link Admin. i øverste højre hjørne på enhver side. Klik på linket Firmaadministration·i afsnittet Firmaadministration. Klik på linket Firmavarslinger·i afsnittet Varslingsstyring. Siden Varslinger vises med en liste over firmavarslinger. Gør et af følgende på siden Varslinger: Klik på knappen Ny. Klik på titlen til den varsling, som du vil redigere, og klik dernæst på knappen Rediger. Udfyld de påkrævede oplysninger på siden Ny varsling eller Redigering af varsling. (Valgfrit) Hvis du ønsker, at varslingen skal vises i et separat pop-op-vindue, når de relevante brugere logger på, samt vises i afsnittet Varslinger på Min hjemmeside, skal du markere afkrydsningsfeltet Vis pop-op-vindue ved logon. (Valgfrit) Hvis du ønsker, at varslingen skal vises i en rullende tekstlinje nederst på siden for de relevante brugere, skal du vælge afkrydsningsfeltet Rullende tekstlinje. BEMÆRK: Baggrundsfarven og tekstfarven til den rullende tekstlinje kan konfigureres til hvert tema. Se Oprettelse af nye temaer for at få oplysninger om konfiguration af temaer. Gem varslingen. Sådan vedhæfter du en fil til en varsling Klik på varslingstitlen på listesiden Varslinger for at åbne varslingsdetaljerne. Klik på knappen Tilføj vedhæftning i det relaterede oplysningsafsnit Vedhæftninger på siden Varslingsoplysninger, og indtast oplysningerne. Klik på Gem på siden Redigering af vedhæftning. Sådan vedhæfter du en URL til en varsling Klik på varslingstitlen på listesiden Varslinger for at åbne varslingsdetaljerne. Klik på knappen Tilføj URL i det relaterede oplysningsafsnit Vedhæftninger på siden Varslingsoplysninger, og indtast oplysningerne. Klik på Gem på siden Redigering af vedhæftning. Sådan tildeler du en varsling til bestemte roller Klik på varslingstitlen på listesiden Varslinger for at åbne varslingsdetaljerne. BEMÆRK: Hvis ingen rolle er valgt, vises varslingen for alle brugere og roller i firmaet. Klik på knappen Tilføj i det relaterede oplysningsafsnit Tilknyttede roller på siden Varslingsoplysninger. Søg efter den relevante rolle i dialogboksen Søg efter en rolle, og klik på Vælg. Klik på Gem, når du er færdig med at tilføje roller. Dialogboksen Søg efter en rolle lukker, og siden Varslingsoplysninger viser nu den eller de valgte roller til varslingen. #### Relaterede emner Visning af varslingsbekræftelser

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices