| Udskriv Åbn PDF-version af online-hjælp

### Arbejde med hjemmesiden Kampagne Kampagne-hjemmesiden er udgangspunktet for håndtering af kampagner. BEMÆRK: Firmaadministratoren kan tilpasse layoutet af Kampagne-hjemmesiden. Desuden kan du tilføje afsnit til siden og fjerne afsnit fra siden, hvis din brugerrolle omfatter privilegiet Personaliser hjemmesider. ### Oprettelse af en kampagne Du kan oprette en kampagne ved at klikke på knappen Ny i afsnittet Mine nyligt viste kampagner. Se Oprettelse af poster og Felter til kampagne for at få flere oplysninger. ### Arbejde med kampagnelister Afsnittet Kampagnelister viser et antal filtrerede lister. Oracle CRM On Demand leveres med en række standardlister. Alle standardlister er offentlige. Du og dine managere kan oprette yderligere lister, som er baseret på forskellige kriterier. I følgende tabel beskrives standardlisterne til kampagner.
Kampagneliste | Filter
--- | ---
Alle aktive kampagner | Kampagner, hvor feltet Status er sat til Aktiv
Alle fuldførte kampagner | Kampagner, hvor feltet Status er sat til Fuldført
Alle planlagte kampagner | Kampagner, hvor feltet Status er sat til Planlagt
Nyligt oprettede·kampagner | Alle kampagner sorteret efter oprettelsesdato med den nyligst oprettede kampagne øverst på listen
Nyligt ændrede·kampagner | Alle kampagner sorteret efter ændringsdato med den nyligst oprettede kampagne øverst på listen
Alle kampagner | Ingen. Listen viser alle kampagner for dit firma sorteret efter kampagnenavn i stigende rækkefølge
Mine nyligt ændrede·kampagner | Alle kampagner, der ejes af dig. Listen sorteres efter ændringsdato med den nyligst ændrede·kampagne øverst på listen
Klik på listenavnet for at se en liste. Klik på Ny for at oprette en ny liste. Se Oprettelse og uddybelse af lister for at få flere oplysninger om oprettelse af lister. Klik på Håndter lister for at gennemgå alle tilgængelige lister, oprette en ny liste eller se, redigere eller slette en eksisterende liste. Siden Håndter lister omfatter også de standardlister, der leveres med Oracle CRM On Demand. Listerne er skrivebeskyttede. Så du kan ikke redigere eller slette dem. ### Visning af nyligt viste kampagner Afsnittet Mine nyligt viste kampagner·viser de kampagner, som du senest har set. ### Arbejde med kampagneopgaver Afsnittet Opgaver: Kampagne viser de opgaver, som du er tildelt, sorteret efter forfaldsdato og dernæst efter prioritet. Du eller din manager angiver forfaldsdato og prioritet. Opgaveprioriteten, så som 1 - Høj, 2 - Mellem eller 3 - Lav, er angivet af pile: pil op for høj prioritet, ingen pil for mellemprioritet, pil ned for lav prioritet. BEMÆRK: Hvis firmaadministratoren ændrer fremvisningsværdierne til feltet Prioritet fra standardværdierne (f.eks. fra standardværdien 1 - Høj til værdien Højest), viser Oracle CRM On Demand ikke pile i feltet Prioritet til opgavelisterne, medmindre firmaadministratoren bruger følgende mønstre: 1-label, 2-label eller 3-label, hvor label er det navn, som firmaadministrator giver opgaveprioriteten. I det tilfælde viser Oracle CRM On Demand en pil-op for 1-label, ingen pil for 2-label, en pil-ned for 3-label og ingen pil for evt. øvrige fremvisningsværdier. F.eks. viser Oracle CRM On Demand en pil-op for værdien 1 - Min højeste, men den viser ingen pil for værdien Min højeste. Oracle CRM On Demand viser ingen pile til nogen tilpassede værdier, som firmaadministratoren føjer til valglisten til feltet Prioritet. Se Ændring af valglisteværdier for at få flere oplysninger om ændring af standardværdierne til valglister, så som feltet Prioritet. Klik på linket Emne for at gennemgå en opgave. Klik på kampagnenavnet for at gennemgå den kampagne, som opgaven er tilknyttet. Klik på Vis fuld liste for at udvide listen over opgaver. ### Visning af aktive kampagner Afsnittet Aktive kampagner viser en liste over kampagner, der kører i øjeblikket. Klik på feltet Kampagnenavn for at se en aktiv kampagne. Klik på Vis fuld liste for at udvide listen. ### Rapportafsnit Et eller flere rapportafsnit kan være vist på Kampagne-hjemmesiden. Firmaadministratoren kan angive de rapportafsnit, der vises på siden. I standardudgaven af Oracle CRM On Demand vises afsnittet Aktiv kampagnestatus. #### Brug af rapporter til måling af kampagneeffektivitet Et eller flere rapportafsnit kan være vist på Kampagne-hjemmesiden. (Firmaadministratoren kan angive de rapportafsnit, der vises på siden). I standardapplikationen vises afsnittet Aktiv kampagnestatus med en analyse af alle aktive kampagner. Se Måling af kampagneeffektivitet for at få flere oplysninger om brug af afsnittet Aktiv kampagnestatus. ### Tilføjelse af afsnit til din Kampagne-hjemmeside Hvis din brugerrolle omfatter privilegiet Personaliser hjemmesider, kan du muligvis tilføje yderligere afsnit til hjemmesiden Kampagne afhængigt af de afsnit, som firmaadministratoren har gjort tilgængelige til visning på din Kampagne-hjemmeside. Sådan føjer du afsnit til din Kampagne-hjemmeside Klik på Rediger layout på Kampagne-hjemmesiden. Klik på pilene på siden Layout til hjemmesiden Kampagne·for at tilføje eller fjerne afsnit og organisere afsnittene på siden. Klik på Gem.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices