| Udskriv Åbn PDF-version af online-hjælp

#### Tilføjelse af kolonneprompter i Analytics En kolonneprompt gør det muligt for brugere at vælge værdier til filtrering af en kolonne i en analyse. Du kan definere intervallet af mulige filterværdier, og hvordan brugeren vælger filterværdierne til analysen. Du definerer kolonneprompter i fanen Prompter. Når flere kolonnefilterprompter er konstrueret til en analyse, præsenteres de for brugeren én ad gangen i den rækkefølge, som de er anført, fra top til bund eller fra venstre mod højre, hvis du vælger afkrydsningsfeltet Ny kolonne til prompterne. Du kan oprette flere kolonneprompter til en analyse, men du kan kun oprette én kolonneprompt til enhver given kolonne i analysen. Du kan også bruge en kolonneprompt for at udfylde en variabel af en af følgende typer: Præsentationsvariabel. En præsentationsvariabel kan bruges til en formel eller et filter. Anmodningsvariabel. En anmodningsvariabel kan bruges til at tilsidesætte værdien af en sessionsvariabel for varigheden af en anmodning, der er intieret fra prompten. Hvis du angiver, at kolonneprompten skal udfylde en anmodningsvariabel, tilsidesætter den værdi, som brugeren vælger i kolonneprompten, værdien af sessionsvariablen fra det tidspunkt, hvor brugeren trykker på knappen Start til prompten, og indtil analyseresultaterne returneres. Sådan tilføjer du en kolonneprompt Klik på ikonet Ny i fanen Prompter i analyseeditoren, vælg dernæst Kolonneprompt, og vælg den ønskede kolonne. I dialogboksen Ny prompt: (Valgfrit) For at oprette en tilpasset etiket skal du vælge afkrydsningsfeltet Tilpasset etiket, og i feltet Etiket skal du erstatte det eksisterende kolonnenavn med den nye tilpassede etiket. Hvis du ikke opretter en tilpasset etiket, vises navnet på kolonnen som etiketten. (Valgfrit) Indtast en beskrivelse i tekstboksen Beskrivelse. Vælg en sammenligningsoperator i rullemenuen Operator, såsom lig med, er større end eller begynder med. I rullemenuen Brugerinput skal du vælge en metode, så brugeren kan vælge en værdi at filtrere efter. Valgmulighederne omfatter: Tekstfelt (til direkte indtastning af en filterværdi) Valgliste (applikationen viser en rullelistemenu med alle mulige værdier, og brugeren skal vælge én værdi) Skyder (applikationen viser en skyder (med dine angivne min. og maks. værdier), og brugeren skal justere skyderen.) Afkrydsningsfelter (brugeren kan vælge en eller flere værdier). Alternativknapper (brugeren må kun vælge én værdi) Listeboks (svarer til Valgliste, men valgmulighederne vises i en listeboks i stedet for en rullelistemenu) Nogle valgmuligheder til Brugerinput kræver yderligere specifikation i afsnittet Indstillinger i dialogboksen. Angiv indstillingerne til kolonneprompten i afsnittet Indstillinger i dialogboksen. Indstillingerne varierer afhængig af, hvad du valgte i feltet Brugerinput. BEMÆRK: Hvis du valgte brugerinputtypen Valgliste, Afkrydsningsfelter, Alternativknapper eller listeboks, kan du begrænse værdierne af prompten efter værdier af andre prompter ved at vælge den relevante indstilling i feltet Begræns værdier efter i afsnittet Indstillinger i dialogboksen. Hvis kolonneprompten skal udfylde en variabel, skal du gøre en af følgende: Vælg Præsentationsvariabel i feltet Sæt en variabel, og indtast dernæst et navn til variablen. Vælg Anmodningsvariabel i feltet Sæt en variabel, og indtast dernæst navnet på variablen. Navnet skal være nøjagtig det samme som navnet på den sessionsvariabel, hvis værdi du vil tilsidesætte. Klik på OK, når du er færdig. Kolonnefilterprompten vises på ruden Vis. Gem analysen.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices