| Udskriv Åbn PDF-version af online-hjælp

### Om træk og slip af aftaler i kalenderen Hvis du har de nødvendige adgangsniveauer, så du kan redigere en aftale, kan du genplanlægge aftalen ved at trække og slippe den inden for en kalendervisning. Når du f.eks. arbejder i dagskalendervisningen, kan du trække en aftale til et andet tidsrum inden for den samme dag. Når du arbejder i ugekalendervisningen, kan du trække en aftale til en anden dag i den uge, som du i øjeblikket ser. Virkemåden af aftaler, der ikke spænder over flere dage, er følgende: Dagskalendervisning. Du kan trække en aftale og slippe den i et andet tidsrum inden for den samme dag. Når du slipper aftalen i det nye tidsrum, opdateres aftalens starttid til starttiden for det nye tidsrum. Hvis du f.eks. trækker en aftale, der skulle starte kl. 9:15 til det tidsrum, der starter kl. 10:30, opdateres aftalens starttid til 10:30. Aftalens sluttid opdateres automatisk til den relevante værdi, afhængig af starttidspunktet for det tidsrum, hvor du slipper aftalen, og aftalens varighed. Hvis du f.eks. trækker en aftale med 60 minutters varighed og slipper den i det tidsrum, der starter kl. 10:30, opdateres aftalens sluttid til 11:30. En aftales varighed forbliver den samme, efter du flytter den. Det nye tidsrum skal tillade, at aftalen starter og slutter inden for samme dag. Du kan f.eks. ikke trække en aftale med 60 minutters varighed og slippe den i det tidsrum, der starter kl. 23:30, da aftalens sluttid ikke vi ligge inden for samme dag som starttiden. BEMÆRK: Hvis du bruger et klassisk tema, vises en rød linje, når du trækker en aftale i dagsvisningen. Den røde linje angiver, om tidsrummet starter på timen eller den halve time. Ugekalendervisning.Du kan trække en aftale og slippe den på en anden dag inden for den samme uge. Aftalens varighed ændres ikke. Hvis du bruger et klassisk tema, kan du ikke ændre aftalens tidspunkt på dagen ved at trække og slippe den inden for ugekalendervisningen. Aftalens dato opdateres, når du slipper aftalen på en anden dag, mens aftalens tidspunkt ændres ikke. Hvis du bruger et moderne tema, kan du imidlertid ændre aftalens tidspunkt ved at trække og slippe den i et bestemt tidsrum på en dag i ugekalendervisningen. Aftalens starttid og -dato samt sluttid og -dato opdateres som relevant. Det nye tidspunkt på dag skal tillade, at aftalen starter og slutter inden for samme dag. Hvis der er flere aftaler inden for et tidsrum, end det er muligt at vise i ugekalendervisningen, ser du muligvis ikke aftalen, efter du har flyttet den. Du kan skifte til dagskalendervisningen for at se flere aftaler. Månedskalendervisning.Du kan trække en aftale og slippe den på en anden dag inden for den samme måned. Aftalens tidpunkt på dag og varighed ændres ikke. Hvis du vil ændre tidspunktet eller varigheden, skal du redigere aftalen. Hvis der er flere aftaler inden for en dag, end det er muligt at vise i månedskalendervisningen, ser du muligvis ikke aftalen, efter du har flyttet den. Du kan skifte til dags- eller ugekalendervisningen for at se flere aftaler. BEMÆRK: Hvis du vil ændre varigheden af en aftale, og hvis du bruger et klassisk tema, skal du redigere aftalen. Hvis du imidlertid bruger et moderne tema, kan du også hurtigt ændre start- eller sluttidspunkt for en aftale i dags- eller ugekalendervisningen ved at klikke på og trække aftalens kant. Se Om kalendere og tematypografier for at få flere oplysninger om redigering af aftaler i moderne temaer. Hvis du vil ændre varigheden af en aftale i månedskalendervisningen, skal du redigere aftalen. Virkemåden af aftaler, der spænder over flere dage, er følgende: Dagskalendervisning. Du kan ikke trække en aftale, der spænder over flere dage, til en anden dag eller et andet tidspunkt, når du bruger dagskalendervisningen. Ugekalendervisning. Inden for det afsnit, der viser de aftaler, som spænder over flere dage, kan du trække en aftale og slippe den på en anden dag inden for den uge, der vises i øjeblikket, selv om aftalen slutter i en anden uge. Den dag, hvor du slipper aftalen, er den nye startdag til aftalen. Hvis du f.eks. trækker en aftale, der starter kl. 10:30 mandag den 21. marts og slutter kl. 22:30 onsdag den 23. marts og slipper den tirsdag den 22. marts, ændres aftaledetaljerne, så aftalen starter kl. 10:30 den 22. marts og slutter kl.22:30 den 24. marts. Hvis du vil ændre det tidspunkt på dagen, hvor aftalen starter, eller varigheden af aftalen, skal du redigere aftalen. Månedskalendervisning.Du kan trække en aftale, der spænder over flere dage, og slippe den på en anden dag inden for den måned, der vises i øjeblikket, selv om aftalen slutter i en anden måned. Den dag, hvor du slipper aftalen, er den nye startdag til aftalen. Hvis du f.eks. trækker en aftale, der starter kl. 10:30 mandag den 24. marts og slutter kl. 22:30 onsdag den 29. marts og slipper den tirsdag den 31. marts, ændres aftaledetaljerne, så aftalen starter kl. 10:30 den 31. marts og slutter kl.22:30 den 5. april. Hvis du vil ændre det tidspunkt på dagen, hvor aftalen starter, eller varigheden af aftalen, skal du redigere aftalen.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices