| Udskriv Åbn PDF-version af online-hjælp

#### Scenarie for låsning af aktivitetsposter Dette emne giver et eksempel på, hvordan salgsrepræsentanter i et medicinalfirma bruger besøgsaktivitetsposter i Oracle CRM On Demand til at registrere detaljer om deres besøg hos kunder, og hvordan besøgsaktivitetsposterne låses ved bestemte punkter. Dit firma kan bruge Oracle CRM On Demand på en anden måde afhængig af forretningsmodellen. En salgsrepræsentant planlægger et besøg hos en lokal klinik for at genopfylde prøvelageret hos klinikken og for at tale med lederen af klinikken om et nyt produkt, som medicinalfirmaet skal til at lancere. Salgsrepræsentanten planlægger at give lederen af klinikken en lancerings-cd, der indeholder kliniske forsøgsresultater og en hvidbog. Når salgsrepræsentanten konfigurerer besøgsaktivitetsposten i Oracle CRM On Demand, sætter han postens status til Ikke startet. Når salgsrepræsentanten ankommer til klinikken, er der en forsinkelse, mens et personalemedlem i klinikken henter nøglen til prøveskabet. Salgsrepræsentanten bruger tiden til at opdatere besøgsaktivitetspostens status i Oracle CRM On Demand til Igangværende. Salgsrepræsentanten fylder prøveskabet, deler meddelelsen om det nye produkt med lederen af klinikken og giver hende lanceringsmaterialet. Mod slutningen af dagen logger salgsrepræsentanten på Oracle CRM On Demand og begynder at opdatere posterne vedrørende dagens aktiviteter. Salgsrepræsentanten opdaterer besøgsaktivitetsposten til besøget hos klinikken, men han ønsker at gennemgå posten en ekstra gang, før han ændrer posten status til den endelige status Afsendt. Salgsrepræsentanten har imidlertid et planlagt salgsmøde, så han sætter postens status til Fuldført og forlader stedet for at deltage i mødet. Fra dette tidspunkt kan posten ikke slettes fra Oracle CRM On Demand. Når salgsrepræsentanten vender tilbage fra mødet, gennemgår han besøgsaktivitetsposten igen og sætter dernæst postens status til Afsendt. Fra dette tidspunkt kan besøgsaktivitetsposten ikke opdateres, den kan ikke slettes fra Oracle CRM On Demand, og alle felterne på posten er skrivebeskyttede. Desuden kan andre poster ikke linkes til den afsendte besøgsaktivitetspost. Et eksempel på en proces, der understøtter dette scenarie, findes i Eksempel på brug af processer til låsning af poster.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices