| Udskriv Åbn PDF-version af online-hjælp

#### Oprettelse af udvælgelsestrin Udvælgelsestrin sammen med grupper og beregnede elementer giver dig mulighed for at begrænse, manipulere eller tilføje de resultater, der vises i en analyse. Hvorimod filtre anvendes, før en forespørgsel aggregeres, og derfor påvirker forespørgslen og de resulterende værdier til målinger, anvendes udvælgelsestrin, efter forespørgslen er aggregeret, og påvirker kun de viste kolonneværdier og ikke de resulterende aggregerede værdier. Når du føjer en kolonne til en analyse, oprettes et udvælgelsestrin automatisk, der starter med alle kolonneværdier, medmindre du udtrykkeligt tilføjer specifikke værdier. Udvælgelsestrin oprettes også automatisk, når du føjer kolonner til analysen i fanen Resultater. Du kan også oprette udvælgelsestrin til en analyse i ruden Udvælgelsestrin i fanen Resultater. Til udvælgelsestrinnene kan du definere grupper og beregnede elementer for at gruppere og definere tilpassede aggregeringer til valgte kolonneværdier efter dit valg. BEMÆRK: Du kan kun oprette udvælgelsestrin til dimensionskolonner. Du kan ikke oprette udvælgelsestrin til målingskolonner. Hvis du aktiverer bestemte højreklik-interaktioner til en analyse, kan brugere, som kører analysen, også definere og anvende deres egne udvælgelsestrin på analysen på kørselstidspunktet ved at bevare, tilføje eller fjerne kolonneværdier og ved at tilføje tilpassede beregnede elementer eller grupper. Se Angivelse af højreklik-interaktioner for brugere for at få oplysninger om aktivering af højreklik-interaktioner. I følgende procedure beskrives, hvordan du opretter udvælgelsestrin i fanen Resultater i analyseeditoren. Sådan opretter du udvælgelsestrin Klik på rudeikonet Vis udvælgelsestrin i værktøjslinjen i fanen Resultater i analyseeditoren, hvis ruden Udvælgelsestrin ikke er synlig. Hvis ruden Udvælgelsestrin er skjult, skal du udvide den. Klik på linket Dernæst nyt trin i trinnene til kolonnen. Vælg indstillingen i menuen til den type trin, som du vil oprette, og angiv dernæst detaljerne i den dialogboks, der åbner. TIP: Hvis en relevant gruppe eller et relevant beregnet element allerede er oprettet og gemt i kataloget i en mappe, som du har adgang til, kan du vælge den gruppe eller det beregnede element til trinnet. Klik på OK for at lukke dialogboksen, når du er færdig. Tilføj en visning af typen Udvælgelsestrin til det sammensatte layout for at få vist udvægelsestrinnene i analysen. Se Tilføjelse og redigering af visninger for at få instruktioner om tilføjelse af visninger. Gem analysen.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices