| Udskriv Åbn PDF-version af online-hjælp

##### Mapping af yderligere felter under konvertering af kundeemne Brugere i dit firma kan konvertere kundeemneposter til konto-, kontakt- og salgsmulighedsposter. Hvis firmaet er konfigureret til at bruge Oracle CRM On Demand Partner Relationship Management Edition, kan brugere også konvertere kundeemneposter til handelsregistreringsposter. Når brugere konverterer kundeemner til konto-, kontakt-, salgsmuligheds- eller handelsregistreringsposter, overføres nogle værdier til de nye poster som standard. Du kan imidlertid udvide mængden af oplysninger, der overføres, ved at mappe yderligere felter, heriblandt tilpassede felter. Se Kundeemner for et eksempel på, hvordan kundeemnefelter kan mappes. Når brugere konverterer en kundeemnepost, overføres værdierne i de mappede felter på følgende måde: Når brugere opretter nye konto-, kontakt-, salgsmuligheds- eller handelsregistreringsposter, overføres værdierne fra de mappede felter i kundeemneposten til de angivne felter i den nye post. Når brugere linker kundeemneposten til eksisterende konto-, kontakt-, salgsmuligheds- eller handelsregistreringsposter, som de vælger, når kundeemnet konverteres, forbliver de felter i de eksisterende poster, der allerede har værdier, uændret. Felter, der er tomme, opdateres med værdien fra det mappede kundeemnefelt. BEMÆRK: En partnerbruger kan ikke godkende en handelsregistrering eller tildele en godkender til en handelsregistrering. Når en partner forsøger at konvertere et kundeemne til en handelsregistrering, fejler konverteringen således, hvis konverteringsprocessen forsøger at opdatere feltet Aktuel godkender eller feltet Endelig godkender på handelsregistreringsposten. Hvis firmaet tillader, at partnerbrugere konverterer kundeemner til handelsregistreringer, skal du ikke mappe felter på posttypen Kundeemne til feltet Aktuel godkender eller feltet Endelig godkender i posttypen Handelsregistrering. #### Om weblinkfelter Undlad at mappe weblinkfelter til konvertering af kundeemne. Weblinkfelter indeholder ikke data. I stedet indeholder de scripts til links, som brugere kan klikke på for at udføre handlinger. Indholdet af weblinkfelter kan ikke overføres til de nye poster, når et kundeemne konverteres. #### Om konkatenerede felter Undlad at mappe konkatenerede felter til konvertering af kundeemne. Et konkateneret felt er et felt, der kan vise værdierne fra flere felter og også kan vise tekst. Indholdet af et konkateneret felt kan ikke overføres til de nye poster, når et kundeemne konverteres. Hvis du vil overføre værdierne fra de felter, der vises i et konkateneret felt, til de nye poster, når et kundeemne konverteres, skal du mappe de individuelle felter til konvertering af kundeemne. #### Om tilpassede valglistefelter og -værdier Du kan mappe valglistefelter fra kundeemneposten til tekstfelter (lange eller korte) i konto-, kontakt-, salgsmuligheds- eller handelsregistreingsposter eller til et valglistefelt med identiske værdier. Før du går i gang. Din rolle skal omfatte privilegiet Dataregler og tildeling, for at du kan udføre følgende procedure. Sådan mapper du yderligere felter, når en kundeemnepost konverteres Klik på det globale link Admin. i øverste højre hjørne på enhver side. Klik på Dataregler & tildeling i afsnittet Forretningsprocesstyring. Klik på Mapping af konvertering: Kundeemne i afsnittet Administration af konvertering af kundeemne. Vælg de felter, der skal mappes, på siden Mapping af konvertering: Kundeemne. Klik på knappen Standard i titellinjen for at tilbageføre mappingen til standardindstillingerne. Klik på Gem.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices