| Udskriv Åbn PDF-version af online-hjælp

- ### Om dataadgang, postdeling og postejerskab Din adgang til data i Oracle CRM On Demand fastlægges af bestemte adgangskontrolkomponenter, der er knyttet til din brugerrolle i Oracle CRM On Demand, på følgende måde: Privilegier. Du kan få adgang til bestemte forretningsdata eller administrative data, hvis brugerrollen er tildelt privilegiet til de data. Hvis din brugerrolle f.eks. har privilegiet Håndter dataregler - Håndter arbejdsgangregler, kan du få adgang til alle arbejdsgangkonfigurationsdata. Posttypeadgang og adgangsprofiler. Din brugerrolle og dine adgangsprofiler skal have de relevante indstillinger for at få adgang til poster af en given posttype: Til posttyper på øverste niveau skal din brugerrolle tildeles adgang til posttypen. Din brugerrolle skal f.eks. være tildelt adgang til posttypen Konto for at få adgang til kontoposter. Din adgangsprofil skal tillade, at du har adgang til posttypen. Adgangsprofiler styrer også de operationer, som du kan udføre på data, som du kan få adgang til. Din ejeradgangsprofil kan f.eks. tildele dig redigeringsrettigheder til kontoposter, som du ejer, og din standardadgangsprofil kan tildele dig skrivebeskyttede rettigheder til kontoposter, som du ser via fælles adgang, men som du ikke ejer. BEMÆRK: Adgangsprofiler bruges også i forskellige postdelingsmekanismer, som er beskrevet i næste afsnit. ### Postdelingsmekanismer Brugere kan dele poster via følgende postdelingsmekanismer: Firmaets rapporteringshierarki. En manager kan f.eks. se en underordnets poster. Brugerdelegering. En bruger kan f.eks. delegere adgang til en anden bruger, som muligvis ikke findes i samme rapporteringshierarki. Tilpasset bogmedlemskab. En forskelligartet gruppe brugere kan f.eks. tildeles adgang til en samling poster, der er knyttet til en tilpasset bog, der hedder Varme handler. Teammedlemskab. Ejeren af en kontopost kan f.eks. dele kontoen med en samling brugere efter eget valg. Gruppemedlemskab. En gruppe er et foruddefineret team af brugere. Hvis f.eks. en bruger, der er medlem af en gruppe, bliver ejeren af en kontaktpost, føjes alle andre medlemmer af den samme gruppe også til kontaktteamet. Se Gruppestyring for at få flere oplysninger om grupper. BEMÆRK: Deling af data via tilpassede bøger er den meste effektive metode til deling af data i store firmaer, hvor brugere deler mere end én million poster. ### Postejertilstande Til de fleste posttyper, som understøtter tilpassede bøger, kan firmaadministratoren konfigurere postejerskab til posttypen i brugertilstand, bogtilstand eller blandet tilstand. Afhængig af firmaets politik og de ejerskabstilstande, der er konfigureret til posttyperne, kan du eje poster direkte, få adgang til poster via postdelingsmekanismer eller en kombination af begge. Postejertilstandene er følgende: Brugertilstand. Når en posttype er konfigureret i brugertilstand, skal hver post med den posttype have en ejer tildelt. En bruger ejer en post, når brugeren er knyttet til feltet Ejer i posten. Hvis feltet Bog er tilgængeligt på postens detaljeside, viser feltet Bog den brugerbog, der er knyttet til ejeren. Bogtilstand. Når en posttype er konfigureret i bogtilstand, har poster med den posttype ikke ejere tildelt. I stedet skal hver post have en primær tilpasset bog tilknyttet. Tilknytning af en primær tilpasset bog til en post betyder ikke, at den tilpassede bog ejer posten, da en tilpasset bog er en postdelingsmekanisme. Tilknytning af en primær tilpasset bog til en post angiver kun, at posten primært tilhører en tilpasset bog og ikke tilhører nogen bestemt bruger. Bogtilstanden er nyttig i rapporter, hvor du vil angive, at en post tilhører en bestemt tilpasset bog, så den ikke tælles flere gange, hvis posten også deles med andre bøger. Blandet tilstand. Når en posttype er konfigureret i blandet tilstand, kan en post med den posttype konfigureres på en hvilken som helst af følgende måder: Posten kan konfigureres uden en ejer eller en tilknyttet primær tilpasset bog. Posten kan have en ejer tildelt. Posten kan have en primær tilpasset bog tilknyttet. Til posttyper, som ikke understøtter tilpassede bøger, men kræver en ejer, understøttes kun postejerskabet Brugertilstand. I enhver postejertilstand kan en post ikke have både en tildelt ejer og en tilknyttet primær tilpasset bog. I ejerskabstilstandene kan du imidlertid tildele yderligere tilpassede bøger til en post, hvis posttypen understøtter tilpassede bøger. Hvis feltet Bog findes på en postdetaljeside, kan feltet vise navnet på en brugerbog eller en primær tilpasset bog til posten eller feltet kan være tomt på følgende måde: Hvis posten ejes af en bruger, viser feltet Ejer navnet på brugerbogen til postejeren. Hvis posten ikke ejes af en bruger, kan feltet Bog vise en primær tilpasset bog til posten, eller feltet kan være tomt. Firmaadministratoren konfigurerer postejertilstanden ved at gøre bestemte felter påkrævet til posttypen. Firmaadministratoren kan ændre postejertilstanden til en posttype. Se Konfiguration af postejertilstande for at få oplysninger om konfiguration af postejertilstande. #### Standardværdier i ejer- og bogfelter Når du åbner siden Ny post, er værdierne ifelterne Ejer og Bog følgende: Hvis posttypen er konfigureret i brugertilstand, opdateres feltet Ejer automatisk med dit alias. Hvis det findes, udfyldes feltet Bog automatisk med navnet på din brugerbog. Hvis posttypen er konfigureret i blandet tilstand, opdateres feltet Ejer automatisk med den aktuelle brugers alias. BEMÆRK: Aftaler, som du opretter via din kalender, er en undtagelse til den normale virkemåde til postejertilstande. Når du opretter en aftale via din kalender, udfyldes feltet Ejer med dit navn uanset postejertilstanden. Hvis posttypen er konfigureret i bogtilstand, sker følgende: Feltet Ejer på den nye post er ikke udfyldt. Til feltet Bog afhænger standardværdien af den standardbog, der er angivet til posttypen på din brugerpost på følgende måde: Hvis en tilpasset bog er angivet som standardbogen til posttypen, udfyldes feltet Bog på den nye post automatisk med navnet på den angivne standardbog. Hvis en standardbog ikke er angivet til posttypen, eller hvis en brugerbog eller bogen Alle er angivet som standardbogen til posttypen, udfyldes feltet Bog ikke på den nye post. Se Brug af Bog-vælger for at få oplysninger om Allle-bogen. BEMÆRK: Feltet Ejer eller feltet Bog kan være et påkrævet felt på et sidelayout til en posttype, selv om posttypen er konfigureret i blandet tilstand. Hvis feltet Ejer er påkrævet, er feltet Ejer tomt som standard, når du åbner en Ny post-side, men du skal vælge en ejer til posten, før du gemmer posten. Når du vælger en ejer til posten, viser feltet Ejer navnet på brugerbogen til ejeren. Hvis feltet Bog er påkrævet på sidelayoutet, skal du vælge en primær tilpasset bog, før du gemmer posten. ### Hvad sker der, når postejertilstanden til en posttype ændres? Når postejertilstanden til en posttype ændres fra én tilstand til en anden tilstand, sker følgende: Når du opretter en ny post med den posttype, skal du muligvis vælge en ejer til posten eller knytte en primær bog til den nye post, afhængig af den nye medlemsstatus. Hvis du er den første bruger, der opdaterer en post, efter ejerskabstilstanden er ændret, skal du muligvis vælge en ejer eller en primær bog til posten, før du kan gemme ændringerne, afhængig af den nye ejerskabstilstand. I følgende tabel beskrives virkemåden under hver omstændighed.
  Gammel tilstand | Ny tilstand | Virkemåde
  --- | --- | ---
  Brugertilstand | Bogtilstand | Du skal vælge en primær tilpasset bog i feltet Bog.
  Brugertilstand | Blandet tilstand | Du kan vælge en ejer i feltet Ejer eller en primær tilpasset bog i feltet Bog, men du kan ikke vælge begge.
  Bogtilstand | Brugertilstand | Du skal vælge en bruger i feltet Ejer.
  Bogtilstand | Blandet tilstand | Du kan vælge en ejer i feltet Ejer eller en primær tilpasset bog i feltet Bog, men du kan ikke vælge begge.
  Blandet tilstand | Brugertilstand | Du skal vælge en bruger i feltet Ejer.
  Blandet tilstand | Bogtilstand | Du skal vælge en primær tilpasset bog i feltet Bog.
Desuden sker følgende, hvis ejeren af en eksisterende post fjernes fra posten, når posten opdateres, efterpostejertilstanden til posttypen ændres fra brugertilstand til en anden tilstand: Hvis posttypen understøtter team, forbliver alle medlemmerne af teamet, undtagen den tidligere ejer af posten, medlemmer af teamet. Virkemåden er den samme til teammedlemmer, som er medlemmer af en foruddefineret gruppe. Dvs. alle medlemmerne af teamet, undtagen den tidligere ejer af posten, forbliver medlemmer af teamet. Konto-posttypen er imidlertid en undtagelse fra denne regel. Hvis den tidligere ejer af en konto er medlem af en foruddefineret gruppe, fjernes alle medlemmerne af gruppen fra teamet. Teammedlemmer, som ikke er medlemmer af den foruddefinerede gruppe, forbliver medlemmer af teamet, som det er tilfældet med andre posttyper. BEMÆRK: I standardapplikationen bevares den tidligere ejer af posten ikke som medlem af teamet, som beskrevet her. Administratoren kan imidlertid konfigurere posttypen, så den tidligere ejer af posten bevare som medlem af teamet på posten. Se Tilpasning af tidligere ejerskab til delte poster for at få oplysninger om konfiguration af en posttype, så den tidligere ejer bevares som medlem af teamet. Hvis en aktivitet, der tidligere havde en ejer, opdateres, og ejerfeltet ryddes, vises aktiviteten ikke længere i den tidligere ejers kalender. Aktiviteten vises imidlertid i listerne over relaterede aktiviteter, som brugere har adgang til fra postdetaljesider. Alle brugere, heriblandt den tidligere ejer af posten, som har adgang til posten via bogmedlemskab, ser aktiviteten i den relaterede liste over åbne eller fuldførte aktiviteter som relevant.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices