| Udskriv Åbn PDF-version af online-hjælp

#### Definition af overlappende valglister Overlappende valglister begrænser værdierne i en valgliste, den relaterede valgliste, på basis af den værdi, der er valgt i en anden valgliste, den overordnede valgliste. En overordnet valgliste kan f.eks. præsentere en liste over serviceanmodningskategorier og drive værdien af en relateret valgliste, der hedder Underkategorier. Når brugeren f.eks. vælger værdien Installation til kategori, begrænses valglisten Underkategorier dynamisk til kun at vise de valglisteværdier, der er knyttet til installationskategorien. Du kan linke flere valglister sammen, heriblandt både foruddefinerede og tilpassede valglistefelter, som overlappende valglister. Du kan også indlejre overlappende valglister, således at en relateret valgliste i en overlappende valglistes definition kan være en overordnet valgliste i en anden overlappende valglistes definition. Hvis du har et antal indlejrede overlappende valglister, og hvis du opdaterer den overordnede valglisteværdi på øverste niveau, afspejles de opdaterede værdier kun i det første indlejringsniveau, som vist i følgende eksempel: Du har en overlappende overordnet valgliste, der hedder Kontotype, og en relateret valgliste, der hedder Kontoprioritet Du har en anden overlappende overordnet valgliste, der hedder Kontoprioritet, og en relateret valgliste, der hedder Kontokategori. Du har en kontopost med følgende værdier: Kontotype. Værdien til dette felt er Kunde. Kontoprioritet. Værdien til dette felt er Høj. Kontokategori. Værdien til dette felt er Platin. Hvis du opdaterer værdien Kontotype til Partner, nulstilles værdien til Kontoprioritet automatisk. Værdien Kontokategori forbliver imidlertid uændret. Du kan bruge valglistefelter, der indeholder værdier, som er mappet til valglisteværdigrupper i overlappende valglister. I definitionen af en overlappende valgliste kan du imidlertid kun angive et sæt relationer mellem værdierne i det overordnede valglistefelt og værdierne i de relaterede valglistefelter, uanset om du vælger en valglisteværdigruppe i listen Valglisteværdigruppe, når du definerer den overlappende valgliste. Se Om overlappende valglister og valglisteværdigrupperfor at få flere oplysninger om, hvordan overlappende valglister virker med valglisteværdigrupper. Se Om valglisteværdigrupper for at få flere oplysninger om valglisteværdigrupper. BEMÆRK: Du kan også konfigurere overlappende valglister, der deler konfigurationen af overlappende valglister på en anden posttype. Se Opsætning af delte overlappende valglister for at få flere oplysninger. Før du går i gang. Før du kan oprette en overlappende valglistes definition, skal den overordnede valgliste og relaterede valglister findes og være synlige i sidelayoutet. Den overordnede valgliste skal være synlig, for at værdierne i den relaterede valgliste kan filtreres. Se Oprettelse og redigering af felter for at få oplysninger om oprettelse af valglister. Din rolle skal omfatte privilegiet Tilpas applikation, for at du kan udføre denne procedure. Sådan opretter du en overlappende valglistes definition Klik på det globale link Admin. i øverste højre hjørne på enhver side. Klik på linket Applikationstilpasning i afsnittet Applikationstilpasning. Klik på linket til den påkrævede posttype i afsnittet Opsætning af posttype. Klik på linket Overlappende valglister i afsnittet Overlappende valglister. De anførte posttyper omfatter den overordnede posttype og relaterede posttyper, der har tilpassede valglisteværdier. Til salgsmuligheder er der f.eks. links for salgsmulighedspartner og salgsmulighedskonkurrent. Gør et af følgende på siden Overlappende valglister: Klik på Rediger eller Kopier for at ændre en eksisterende overlappende valglistes definition. Klik på knappen Ny for at oprette en ny overlappende valglistes definition. Guiden Overlappende valglister fører dig gennem processen. Vælg en overordnet valgliste og en relateret valgliste i Trin 1: Vælg valglister. I Trin 2: Vælg værdier kan du: Se de eksisterende tilknytninger mellem en værdi i en overordnet valgliste og værdier i den relaterede valgliste. Når du vælger en værdi i listen Tilgængelige værdier i overordnet valgliste, vises de tilgængelige værdier til den relaterede valgliste i listen Tilgængelige værdier i relateret valgliste, og de værdier, der forekommer, vises i listen Viste værdier i relateret valgliste. Hvis der ikke er nogen værdier i listen Viste værdier i relateret valgliste, vises alle værdierne i den relaterede valgliste, når den tilsvarende værdi i den overordnede valgliste vælges. BEMÆRK: Hvis valglisteværdigrupper er defineret til firmaet, kan du vælge eller fremhæve valglisteværdigruppen i listen Valglisteværdigruppe som en hjælp til at verificere, at konfigurationen af overlappende valgliste opfylder dine forretningsbehov korrekt. Når du vælger en valglisteværdigruppe, viser listen Tilgængelige værdier i overordnet valgliste og listen Tilgængelige værdier i relateret valgliste kun de værdier, der er mappet til den valgte valglisteværdigruppe. Oprette en ny tilknytning. Flyt den ønskede værdi fra Tilgængelige værdier i relateret valgliste til Viste værdier i relateret valgliste. Fjerne·en eksisterende tilknytning. Flyt værdien fra Viste værdier i relateret valgliste til Tilgængelige værdier i relateret valgliste. Hvis afkrydsningsfeltet Aktiver delt overlappende valgliste er tilgængeligt, kan du evt. konfigurere overlappende valglister for at dele konfigurationen af eksisterende overlappende valglister på en anden posttype. Se Opsætning af definitioner af delte overlappende valglister for at få flere oplysninger. Afkrydsningsfeltet Aktiver delt overlappende valgliste er kun tilgængeligt, hvis både den overordnede valgliste og den relaterede valgliste på den aktuelle posttype er tilpassede valglistefelter, der får deres værdier fra de valglistefelter, der bruges i en definition af overlappende valglister på en anden posttype. Hvis du markerer afkrydsningsfeltet Aktiver delt overlappende valgliste, viser trin 2 på siden Opsætning af overlappende valglister de tilknytninger, der allerede er konfigureret i de overlappende valglister på kildeposttypen, og du kan ikke ændre tilknytningerne. BEMÆRK: Hvis du fjerner markering af afkrydsningsfeltet Aktiver delt overlappende valgliste på en eksisterende overlappende valgliste, bliver tilknytningerne redigerbare, og de overlappende valglister deler ikke længere konfigurationen af de overlappende valglister på den anden posttype. I Trin 3: Bekræft kan du bekræfte dine valg af værdier i relateret valgliste til hver værdi i overordnet valgliste og dernæst klikke på Afslut for at fuldføre definition af den overlappende relation mellem den overordnede og de relaterede valglister. Når du klikker på Afslut i guiden, føres du tilbage til listen Overlappende valgliste til den aktuelle posttype. Når du har klikket på Afslut og føjer den overlappende valglistes definition til et sidelayout, aktiveres den automatisk til alle roller, der omfatter det layout.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices