| Udskriv Åbn PDF-version af online-hjælp

## Håndtering af prøver De fleste større lægemiddelproducenter leverer gratis prøver til sundhedsprofessionelle som en del af deres normale salgsaktiviteter. I USA reguleres distributionen af prøver af den amerikanske Food and Drug Administration (FDA) og skal afstemmes mindst én gang årligt. I dette emne beskrives, hvordan du håndterer og vedligeholder et elektronisk lager over prøver og lanceringsvarer vha. styring af prøver i Oracle CRM On Demand. Administratorer kan konfigurere og vedligeholde et prøvelager og overvåge levering af prøver, overførsler, modtagelser, afvigelser, justeringer og lageroptællinger. Slutbrugere benytter styring af prøver i Oracle CRM On Demand til at spore et elektronisk lager over prøvebeholdninger, oprette prøveoverførsler, anerkende modtagelse af prøveoverførsler og justere lagerbeholdninger til afstemningsformål. Styring af prøver i Oracle CRM On Demand giver prøveadministratorer og salgsrepræsentanter mulighed for at måle og overvåge udleveringer af prøver på hvert niveau i organisationen. Se følgende emner for at få flere oplysninger om forskellene mellem prøveadministratorers og slutbrugeres opgaver. ### Scenarie for håndtering af prøver I dette emne gives et eksempel på den proces, der udføres af en prøveadministrator og salgsrepræsentanter (slutbrugere), som distribuerer prøver til sundhedsprofessionelle. Dit firma følger muligvis en anden proces alt efter firmaets behov. Et medicinalfirma har nye produkter, der skal markedsføres. Prøveadministratoren føjer produkterne til databasen, tilknytter evt. partinumre, allokerer prøver til salgsrepræsentanterne og overfører prøver til managere og salgsrepræsentanter i marken for at konfigurere et prøvelager. Salgsrepræsentanterne besøger dernæst lægerne i deres salgsområder og udleverer de nye prøver. Efter en måned kræver hovedkontoret, at hver salgspræsentant afstemmer sit lager. Salgsrepræsentanten angiver først en endelig optæling af hver lagerpost, og en ny lagerperiode begynder. Salgsrepræsentanten opdager, at der er afvigelser i lageret, når afstemningen køres. Når de nødvendige justeringer er foretaget, udfører salgsrepræsentanten en afstemning, der er korrekt, og markerer lageret som Fuldført og Afstemt. I dette scenarie er prøveadministratorer ansvarlige for deres firmas prøvelager og for at sikre, at lovgivningsmæssige regler og bestemmelser overholdes. I denne rolle er de ansvarlige for etablering af et masterprøvelager og dernæst for overførsel af prøver til hver slutbruger. Når slutbrugere modtager en forsendelse, afsender de en kvittering eller bekræftelse. Oracle CRM On Demand angiver automatisk de modtagede prøver i deres lageroptællinger. I dette scenarie kan salgsrepræsentanten, salgsrepræsentantens manager og prøveadministratoren overvåge afvigelser mellem afsendte mængder og modtagede mængder. #### Administratorprocedurer Prøveadministratorer kræver administrative ansvarsområder i styring af prøver i Oracle CRM On Demand for at kunne udføre følgende opgaver: Definere prøver som produkter og føje dem til databasen i Oracle CRM On Demand. Se Indholdsstyring for at få flere oplysninger om opsætning af produkter til firmaet. Definere partinumre og knytte partinumre til prøveprodukter, hvis din organisation bruger partinumre til at spore prøver. Se Prøvepartier for at få flere oplysninger. Konfigurere et lager af prøver. Hver post i prøvelageret indeholder oplysninger til salgsrepræsentanten om det produkt, der er blevet kategoriseret som kvalificeret til udlevering af prøve. Se Prøvelager for at få flere oplysninger. Konfigurere allokeringer og allokere prøver til salgsrepræsentanter. Allokeringsposten fastlægger den tidsperiode, hvor prøveprodukter leveres til salgsrepræsentanten til distribution til klinikker, hospitaler eller lægekontakter, når et besøg med udlevering af prøve udføres. Allokeringsposten definerer også de begrænsninger, der er knyttet til prøven (f.eks. maks. mængde, der kan udleveres ved et besøg). Se Allokeringer for at få flere oplysninger. Se HCP-kontaktallokeringer eller Blokerede produkter for at få flere oplysninger om allokeringer, hvis prøvestyringsskemaet understøtter blokering af et produkt fra en bestemt sundhedsprofessionel (HCP) eller understøtter begrænsning af mængden af et bestemt produkt, der er tilgængeligt for den sundhedsprofessionelle. Konfigurere en lagerperiode, som er den definerede periode, inden for hvilken flytning af prøver eller lanceringsvarer kan spores. Administratorer og salgsrepræsentanter udfører alle første optællinger, foreløbige revisionsoptællinger, endelige revisionsoptællinger, rapportering og afstemninger inden for lagerperioden. Se Lagerperiode for at få flere oplysninger. Overføre prøver til slutbrugere i marken. Se Oprettelse af en overførsel af prøver for at få flere oplysninger. Overvåge prøveaktiviteter. Aktiviteter til overvågning omfatter udleveringer af prøver, overførsler af prøver mellem medarbejdere og hovedkontoret, brugerlageroptællinger og lagerjusteringer. Se Overvågning af prøveaktiviteter for at få flere oplysninger. Kontroller elektroniske signaturer. Elektroniske signaturer opsamles af salgsrepræsentanter og lagres i databasen i Oracle CRM On Demand. Se Kontrol af elektroniske signaturer for at få flere oplysninger om signaturer. #### Slutbrugerprocedurer Slutbrugerne er de salgsrepræsentanter, der distribuerer prøver til sundhedsprofessionelle, og de udfører følgende opgaver: Anerkender modtagelse af prøvelager (dvs. prøveoverførsler). Se Anerkendelse af modtagelse af prøvelager for at få flere oplysninger. Overfører prøver til andre slutbrugere eller tilbage til hovedkontoret. Salgsrepræsentanter kan udveksle prøver mellem hinanden og returnere prøver (f.eks. prøver, der er udløbet) til hovedkontoret. Se Oprettelse af en overførsel af prøver for at få flere oplysninger. Udleverer prøver under salgsbesøg til kunder. Se Udlevering af prøver under et salgsbesøg for at få flere oplysninger. Opsaml elektroniske signaturer til de prøver, der udleveres. De elektroniske signaturer, der opsamles af salgsrepræsentanter, uploades til databasen i Oracle CRM On Demand. Se Om elektroniske signaturer for at få flere oplysninger om signaturer. Udfører foreløbige lageroptællinger efter behov. Se Anmodning om en foreløbig lageroptælling for at få flere oplysninger. Lukker lagerperioder efter behov. Se Lukning af en lagerperiode for at få flere oplysninger. Redegør for evt. afvigelser i lagerposter ved at udføre lagerjusteringer og afsende andre transaktioner. Se Justeringer af prøvetransaktioner, Oprettelse af mistede og fundne prøvetransaktioner og Visning af udleveringstransaktioner for at få flere oplysninger. Afstemmer lageret efter behov. Se Proces til afstemning af lager for at få flere oplysninger. ### Krav til håndtering af prøver Følgende krav gælder for administratorer og slutbrugere: Administratorer. Før du kan håndtere prøver i Oracle CRM On Demand, skal administratorer først definere produkterne. Se Indholdsstyring for at få flere oplysninger om opsætning af produkter til firmaet. Slutbrugere. Før slutbrugere kan udlevere prøver, skal de have en tilknyttet allokeringspost til prøverne, og de skal anerkende modtagelse af prøverne. Se Allokeringer og Anerkendelse af modtagelse af prøvelager for at få flere oplysninger om allokeringer og anerkendelser. For at håndtere prøver skal administratorer og slutbrugere desuden have privilegiet Aktiver grundlæggende prøveoperationer og privilegiet Aktiver justering af prøver i deres brugerrolle. Se Kontrol af elektroniske signaturer for at få oplysninger om indstillingerne for brugerrolle og adgangsprofil, som er påkrævet for at kontrollere elektroniske signaturer.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices