| Udskriv Åbn PDF-version af online-hjælp

#### JoinFieldValue Der kan refereres til en posttype af en anden posttype via en fremmednøgle. Et sammenføjet felt er et felt i en posttype, der bruger en fremmednøgle til at referere til et felt i en anden posttype. I de fleste posttyper er feltet OwnerId f.eks. en fremmednøgle, der refererer til posttypen Bruger. Feltet Ejer er i mange poster et sammenføjet felt, der bruger fremmednøglen OwnerId til at referere til feltet Alias i posttypen Bruger. JoinFieldValue-funktionen i Expression Builder returnerer værdien af et sammenføjet felt, når den refererede posttype og de relaterede fremmednøglefelter er angivet i funktionen. Funktionen kan også hente andre felter i den refererede posttype, der ikke er direkte føjet til det refererende objekt, og som gør det muligt at slå felter op på tværs af posttyper fra relaterede posttyper. Hvis feltet Id til en refereret posttype findes som en fremmednøgle på den posttype, som du konfigurerer en arbejdsgangregel på, kan du bruge funktionen JoinFieldValue til at hente feltværdier fra den refererede posttype. Desuden kan du bruge følgende fremmednøglefelter, som er tilgængelige på alle posttyper, til at hente feltværdier fra posttypen Bruger: CreatedById ModifiedById BEMÆRK: Funktionen JoinFieldValue kan ikke returnere værdierne af følgende felter i posttypen Aktivitet: antal udbetalingstransaktioner, antal detaljerede produkter, antal droppede promotionvarer og antal droppede stikprøver. Denne begrænsning skyldes den måde, som Oracle CRM On Demand beregner værdierne af disse felter på. ### Syntaks JoinFieldValue (ref_record_type, foreign_key, field_name) ### Resultattype Streng. Hvis der opstår en fejl, eller den anmodede feltværdi er tom, returneres en streng med længde på nul. ### Argumenter I følgende tabel beskrives argumenterne til funktionen.
Argument | Beskrivelse
--- | ---
ref_record_type | Det sproguafhængige navn for den refererede posttype. (Et sproguafhængigt navn er et navn, der ikke ændres, når brugersproget ændres). Argumentet skal omsluttes af feltstrengidentifikatorer. F.eks. '<Account>'
foreign_key | En litteral eller et udtryk, der returnerer en gyldig række-id i den refererede posttype (angivet i argumentet ref_record_type). Hvis række-id er ugyldig, returnerer funktionen en streng med længde på nul. Direkte feltreferencer skal omsluttes af feltidentifikatorer. F.eks. [<AccountId>]
field_name | Det sproguafhængige navn på et felt i den refererede posttype (angivet af argumentet ref_record_type). Hvis feltet ikke findes i den refererede posttype, returneres en fejl. Feltnavnet skal omsluttes af feltstrengidentifikatorer. F.eks. '<Type>'
BEMÆRK: De sproguafhængige feltnavne og feltnavnesyntaksen, der bruges i eksempeludtryk i dette emne, er de feltnavne og den feltnavnesyntaks, der blev brugt i Expression Builder i releases før Release 29 Service Pack 1. Disse eksempler er stadig gyldige. Hvis du vælger de tilhørende felter til et udtryk fra listen Felter i Expression Builder i Release 29 Service Pack 1 eller nyere, vil feltnavnene og feltnavnesyntaksen imidlertidg være forskellig fra dem i eksemplerne. Det anbefales, at du altid vælger felter til udtrykkene fra listen Felter i Expression Builder, så feltnavnene og feltnavnesyntaksen altid er korrekte. Se Om udtryk for at få flere oplysninger om feltnavne og feltnavnesyntaks i udtryk. ### Eksempler Eksempel 1: En forretningsproces kræver en arbejdsgangregel for at slå navnet på den nye ejer op, når ejeren af en post ændres. Når ejeren af en post ændres, opdateres kun fremmednøglefeltet OwnerId i posten. Som resultat slår følgende betingelse i en arbejdsgangregel ikke den nye ejer af posten op: PRE('<Owner>') <> [<Owner>] I stedet kan du bruge følgende betingelse i arbejdsgangen til at slå den nye ejer af posten op: PRE('<Owner>') <> JoinFieldValue('<User>',[<OwnerId>],'<Alias>') Eksempel 2: Brug følgende udtryk for at hente e-mail-adressen for den tidligere ejer af en post: JoinFieldValue('<User>',PRE('<OwnerId>'),'<EMailAddr>') Eksempel 3: Brug følgende udtryk for at hente e-mail-adressen for den aktuelle·ejer af en post: JoinFieldValue('<User>',[<OwnerId>],'<EMailAddr>') Eksempel 4: En forretningsproces kræver, at en serviceanmodnings-e-mail sendes til en kontakt. Før e-mailen sendes, kontrollerer arbejdsgangreglen, at kontakten har accepteret at modtage e-mails. Arbejdsgangreglen (baseret på serviceanmodningens posttype) har følgende betingelse: JoinFieldValue('<Contact>',[<ContactId>],'<NeverEmail>')<> 'Y' Eksempel 5: Brug følgende udtryk for at hente salgsområdet for den primære konto til en serviceanmodning: JoinFieldValue('<Territory>', JoinFieldValue('<Account>', [<AccountId>], '<TerritoryId>'),'<TerritoryName>') #### Relaterede emner Se følgende emner for relaterede oplysninger om Expression Builder: Om Expression Builder Brug af Expression Builder Funktioner i Expression Builder

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices