| Udskriv Åbn PDF-version af online-hjælp

5. ### Oprettelse af integrationsbegivenhedskøer Når support til integrationsbegivenhed er aktiveret, leveres en standard integrationsbegivenhedskø med Oracle CRM On Demand. Du kan imidlertid også oprette yderligere køer og angive de køer, som individuelle begivenhedskøer skal skrives til. Før du går i gang. Administration af integrationsbegivenhed skal være konfigureret til firmaet, som beskrevet i Om integrationsbegivenheder. Når administration af integrationsbegivenhed er konfigureret, konfigureres det maksimale antal integrationsbegivenheder, der er tilladt i køer, som en del af firmaprofilen. Du skal have privilegiet Håndter integrationsbegivenhedskøer i din brugerrolle, for at du kan udføre følgende procedure. Sådan opretter·du en integrationsbegivenhedskø Klik på det globale link Admin. i øverste højre hjørne på enhver side. Klik på linket Administration af integrationsbegivenhed i afsnittet Datastyringsværktøjer. Klik på linket Styring af integrationsbegivenhedskø på siden Administration af integrationsbegivenhed. Klik på Ny kø·på siden Styring af integrationskø. Udfyld følgende felter på siden Indstillinger for integrationsbegivenhedskø, og klik på Gem.
   Felt | Kommentarer
   --- | ---
   Kønavn | Indtast navnet til køen. (Påkrævet felt).
   Beskrivelse | Indtast en beskrivelse af anvendelsen af køen.
   Deaktiveret | Sørg for, at dette afkrydsningsfelt er fravalgt.
   Køstørrelse | Indtast størrelsen på køen. Størrelsen må ikke overskride den størrelse, der er vist i feltet Ikke-tildelt køkapacitet. (Påkrævet felt). Feltet Integrationsbegivenheds filgrænse viser det samlede antal begivenheder, som firmaet kan lagre til alle køer. Du kan oprette en ny kø, hvis størrelsen på de eksisterende køer ikke matcher dette tal.
   E-mail-adresse til underretning | Indtast en e-mail-adresse, hvis en e-mail med advarsel skal sendes, når køen er fuld, eller når køen når en bestemt størrelse.
   Send advarsels-e-mail, når antallet af transaktioner i kø nås | Angiv den størrelse, som køen kan have, før en e-mail med advarsel sendes til den adresse, der er angivet i feltet E-mail-adresse til underretning.
   Valglisteformat | Feltet er påkrævet. Vælg formatet til registrering af værdier af valglistefelter i integrationsbegivenhederne på følgende måde: Vælg Sproguafhængige værdier, hvis du ønsker, at værdierne skal registreres som sproguafhængige kodeværdier (LIC). BEMÆRK: LIC-værdierne i valglister er normalt de samme som værdierne i landestandarden Engelsk-USA (ENU). Vælg Brugersprog, hvis du ønsker, at værdierne skal registreres i sproget for den bruger, hvis handling forårsager oprettelse af integrationsbegivenheden. BEMÆRK: Når du har oprettet en køen, bliver feltet Valglisteformat skrivebeskyttet, og du kan ikke ændre det. Hvis du vil ændre valglisteformatet af en integrationsbegivenhedskø, skal du kontakte Oracle CRM On Demand Customer Care og anmode om at få ændret det.
   W3C | Angiv det format, som feltværdierne registreres i, i de integrationsbegivenheder, der oprettes vha. Web Services v2.0 Schema og skrives til denne kø på følgende måde: Hvis du markerer dette afkrydsningsfelt, registreres værdierne i alle felter i det format, der er angivet af W3C til integrationsbegivenheder i Web Services v2.0 Schema. Hvis markering af dette afkrydsningsfelt er ophævet, registreres værdierne i felttyperne Dato og Boolesk i det format, der blev brugt i tidligere releases end Release 41 af Oracle CRM On Demand. Værdierne i alle andre felter registreres i det format, der er angivet af W3C til integrationsbegivenheder i Web Services v2.0 Schema. Afkrydsningsfeltet W3 er som standard fravalgt. BEMÆRK: Hvis du markerer afkrydsningsfeltet W3C, bliver feltet W3C skrivebeskyttet, efter du opretter køen, og du kan ikke ændre det.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices