| Udskriv Åbn PDF-version af online-hjælp

## Felter til aktivitet Brug siden Opgaveredigering til at tilføje en opgave eller opdatere detaljer til en eksisterende opgave. Brug siden Aftaleredigering til at tilføje en aftale eller opdatere detaljer til en eksisterende aftale. Brug siden Redigering af besøg til at opdatere detaljer om et eksisterende, planlagt besøg. Redigeringssiderne viser alle felterne til en opgave eller aftale. TIP: Du kan også redigere aktiviteterne på siden Liste: Aktiviteter og på detaljesiderne til aftale, opgave og besøg. Se Opdatering af postdetaljer for at få flere oplysninger om opdatering af poster. BEMÆRK: Firmaadministratorer kan tilpasse Oracle CRM On Demand på en række måder, f.eks. ændre navne til posttyper, felter og indstillinger i lister. De oplysninger, som du ser, kan derfor være forskellige fra de standardoplysninger, der beskrives i online-hjælpen. Følgende tabel indeholder yderligere oplysninger om nogle felter, der er tilgængelige på siden Opgaveredigering og Aftaleredigering. Se Sporing af besøg (salgsbesøg) hos kunder for at få flere oplysninger om de tilgængelige felter på siden Redigering af besøg. BEMÆRK: Hvis posttypen Aktivitet er konfigureret i blandet tilstand eller bogtilstand, må feltet Delegeret (flag) ikke findes på layout til aftale-, opgave- eller besøgsdetaljesider, da det medfører en fejl, når du forsøger at gemme aftalen, opgaven eller besøget.
Felt | Beskrivelse
--- | ---
Konto | Konto, der er linket til denne aktivitet.
Påmindelse om aftale | Længden af tid før aftalens starttidspunkt, hvor påmindelser om aftalen skal sendes. Påmindelser sendes til aftaleejeren og til hver bruger i listen over brugere på aftalen, hvis indstilllingerne til feltet Underretning om aktivitet på brugerniveau eller på firmaniveau tillader, at påmindelser om aktivitet sendes til brugeren. Se Indstilling af standard kalendervisning for at få oplysninger om feltet Underretning om aktivitet. Se Om påmindelser om aktivitet for at få oplysninger om formatet og indholdet af påmindelser, der sendes til brugere. Hvis du lader feltet Påmindelse om aftale stå tomt, sendes ingen påmindelser om aftalen. BEMÆRK: Hvis du ændrer den angivne længde tid til påmindelsen om en eksisterende aftale, gælder ændringen for påmindelsen til alle brugere på aftalen. Feltet Påmindelse om aftale vises ikke på som standard siden Detalje: Aftale i standardapplikationen, men administratoren kan føje feltet til sidelayoutet til din rolle.
Godkendelsesstatus | Postens godkendelsesstatus, når opgaven oprettes. Dette felt vises ikke som standard. Firmaadministratorer kan føje dette felt til layoutet af siden Aktivitet. Firmaadministratorer kan bruge feltet som en hjælp til at spore postgodkendelser til Partner Relationship Management. Feltet kan udfyldes som en del af en arbejdsgang. Se Oprettelse af arbejdsganghandlinger: Opret opgave for at få flere oplysninger om arbejdsgangen Opret opgave. Se Oracle CRM On Demand for Partner Relationship Management Configuration Guide for at få flere oplysninger om konfiguration af Partner Relationship Management.
Opkaldsresultat | Resultatet af aktivitetstypen Fødselsdagsopkald, Henvisningsopkald eller Review-opkald, f.eks. Kan ikke få fat i, Aftale, Bevar kontakt eller Lukket fil. Når du indtaster en værdi i dette felt, bliver det skrivebeskyttet.
Kampagne | Kampagne, der er linket til denne aktivitet.
Kommentarer | Dette felt indeholder kommentarer om aktiviteten. Det har en grænse på 250 tegn.
Fuldførelsesdato | Dato og klokkeslæt for fuldførelse af aktiviteten. Til opgaver udfyldes dette felt automatisk, når feltet Status er sat til Fuldført, eller der klikkes på knappen Marker som fuldført. Hvis fuldførelsesdato efterlades tom til aftaler, sættes samme værdi som i feltet Sluttid, når aftalen oprettes og gemmes. Hvis feltet Fuldførelsesdato ikke er konfigureret som et skrivebeskyttet felt, kan du indtaste en dato i dette felt, der er forskellig fra aftalens slutdato. Hvis du imidlertid senere ændrer værdien i feltet Sluttid, ændres værdien i feltet Fuldførelsesdato også automatisk til den nye værdi i feltet Sluttid. Ydermere resulterer ændring af datoen i feltet Fuldførelsesdato ikke i, at afkrydsningsfeltet Fuldført markeres til aftalen, eller at feltet Status sættes til Fuldført, selv om den nye dato ligger i fortiden. Feltet Fuldførelsesdato kan aldrig efterlades tomt på aftaler, da Oracle CRM On Demand bruger dette felt til at fastlægge, hvilke aftaler skal medtages i de lister med åbne aktiviteter og åbne aftaler, der vises i adskillige områder i Oracle CRM On Demand. Hvis du rydder værdien fra feltet Fuldførelsesdato på en aftale, nulstiller Oracle CRM On Demand automatisk feltet til den samme værdi som feltet Sluttid.
Fuldført | Til opgaver markeres dette afkrydsningsfelt automatisk, når feltet Status på opgaven er sat til Fuldført. Til aftaler markeres dette afkrydsningsfelt ikke automatisk, når feltet Status på aftalen er sat til Fuldført.
Primær kontakt | Primær kontakt, der er linket til denne aktivitet. For firmaer, der bruger gruppefunktionen, er denne kontakt den primære kontakt på kalendervisningerne.
Delegeret af | Bruger, som delegerede aktiviteten til en anden ejer. Hvis feltet Delegeret af er tomt, når du tildeler aktiviteten til en anden ejer, vises dit navn automatisk i feltet Delegeret af, når aktiviteten er omtildelt. Hvis feltet Delegeret af allerede er udfyldt med navnet på en bruger, opdateres feltet imidlertid ikke automatisk, når du omtildeler aktiviteten. Hvis nødvendigt kan du manuelt opdatere feltet, så det viser dit navn eller navnet på en anden bruger. Ændringer af feltet Delegeret af revideres ikke som standard.
Beskrivelse | Yderligere oplysninger om aktiviteten. Grænsen er på 16.350 tegn.
Forfaldsdato | Dato, hvor opgaven skal være afsluttet (gælder kun for opgaver).
Sluttid | Dato og klokkeslæt, hvor aftalen slutter (gælder kun for aftaler). Standardangives til dags dato og kl. 13:00. Oracle CRM On Demand opdaterer automatisk dette felt vha. aftalens starttidspunkt og varighed. Hvis du lader feltet Fuldførelsesdato på en aftale stå tomt, udfyldes Fuldførelsesdato automatisk med værdien fra feltet Sluttid. Hvis du ændrer værdien i feltet Sluttid, ændres værdien i feltet Fuldførelsesdato også automatisk til den nye værdi i feltet Sluttid.
Kundeemne | Kundeemne, der er linket til denne aktivitet.
Lokation | Sted, hvor aftalen finder sted (gælder kun for aftaler).
Salgsmulighed | Salgsmulighed, der er linket til denne aktivitet.
Ejer | Ejeren af aktivitetsposten. Afhængig af den postejertilstand, som firmaadministratoren konfigurerer til posttypen, ser du feltet Ejer eller feltet Bog eller begge felter på postens detaljeside og et af eller begge felterne kan være tomme. Se Om dataadgang, postdeling og postejerskab for at få flere oplysninger om postejertilstande.
Prioritet | Prioritetsniveau, så som 1 - Høj, 2 - Mellem eller 3 - Lav. Prioritetsniveauet gælder kun for opgaver. Standardværdien er 3 - Lav. Hvis feltet Prioritet ikke er et påkrævet felt til opgaver i dit firma, kan du oprette en opgave med en NULL værdi i feltet Prioritet. Hvis feltet Prioritet imidlertid er sat til en ikke-NULL værdi, når en opgave oprettes eller opdateres, kan du ikke senere ændre feltet Prioritet til en opgave til en NULL værdi, selv om felt ikke er et påkrævet felt. BEMÆRK: Hvis firmaadministratoren ændrer fremvisningsværdierne til feltet Prioritet fra standardværdierne (f.eks. fra standardværdien 1 - Høj til værdien Højest), viser Oracle CRM On Demand ikke pile i feltet Prioritet til opgavelisterne, medmindre firmaadministratoren bruger følgende mønstre: 1-label, 2-label eller 3-label, hvor label er det navn, som firmaadministrator giver opgaveprioriteten. I det tilfælde viser Oracle CRM On Demand en pil-op for 1-label, ingen pil for 2-label, en pil-ned for 3-label og ingen pil for evt. øvrige fremvisningsværdier. F.eks. viser Oracle CRM On Demand en pil-op for værdien 1 - Min højeste, men den viser ingen pil for værdien Min højeste. Oracle CRM On Demand viser ingen pile til nogen tilpassede værdier, som firmaadministratoren føjer til valglisten til feltet Prioritet. Se Ændring af valglisteværdier for at få flere oplysninger om ændring af standardværdierne til valglister, så som feltet Prioritet.
Privat | Hvis afkrydsningsfeltet Privat er markeret, er aktivitetsposten ikke synlig som standard for andre brugere, selv om aktiviteten er linket til en post, der er synlig for andre. Aktivitetsnoten er muligvis synlig for nogle brugere.Brugere med privilegiet Vis private aktiviteter og instillingen Kan læse alle poster til posttypen Aktivitet aktiveret i deres brugerrolle kan se alle aktiviteter, der er markeret som private, uanset hvem ejer aktiviteten. Privilegiet Vis private aktiviteter tillader ikke, at en bruger opdaterer eller sletter en aktivitet, der er markeret som privat og ejes af en anden bruger. Brugere med privilegiet Slet hvilken som helst aktivitet og instillingen Kan læse alle poster til posttypen Aktivitet aktiveret i deres rolle kan slette aktiviteter, som de ikke ejer, eller aktiviteter, der er markeret som private. Typisk gives privilegierne Slet hvilken som helst aktivitet og Vis private aktiviteter kun til firmaadministratorer.
Afvisningsårsag | Angiver, hvorfor et element blev returneret eller afvist. Dette felt vises ikke som standard. Firmaadministratorer kan føje dette felt til layoutet af siden Aktivitet. Firmaadministratorer kan bruge feltet som en hjælp til at spore postgodkendelser til Partner Relationship Management. Feltet kan udfyldes som en del af en arbejdsgang. Se Oprettelse af arbejdsganghandlinger: Opret opgave for at få flere oplysninger om arbejdsgangen Opret opgave. Se Oracle CRM On Demand for Partner Relationship Management Configuration Guide for at få flere oplysninger om konfiguration af Partner Relationship Management.
Serviceanmodning | Serviceanmodning, der er linket til denne aktivitet.
Starttid | Dato og klokkeslæt, hvor aftalen begynder·(gælder kun for aftaler). Standardangives til dags dato og kl. 12:00.
Status | Status for opgave eller aftale, f.eks. Fuldført, Udskudt, Igangværende, Venter på en anden eller Ikke startet. BEMÆRK: Administratorer kan redigere valglisten Status og tilføje nye værdier eller opdatere de eksisterende værdier, hvis deres rolle omfatter privilegierne Tilpas applikation - Rediger 'Status'-valgliste for aktivitet og Tilpas applikation. Se Ændring af valglisteværdier for at få oplysninger om tilpasning af valglisteværdier. FORSIGTIG: Tilføjelse eller redigering af de værdier, der er tilgængelige som standard i valglisten til feltet Status til posttypen Aktivitet, kan frembringe uønskede resultater af aktivitetsbehandling. Oracle CRM On Demand søger specifikt efter feltværdierne Fuldført, Afsender, Afsendt eller Planlagt, når aktiviteter behandles. Hvis dit firma deaktiverer disse statusværdier og erstatter dem med tilpassede værdier, vil aktivitetsbehandlingen i Oracle CRM On Demand-applikationen ikke virke som dokumenteret. Følgelig anbefales det ikke at ændre valglisteværdierne til feltet Status til posttypen Aktivitet.
Emne | Titel på eller kort beskrivelse af denne aktivitet.
Undertype | Godkendelsens objekttype. Dette felt vises ikke som standard. Firmaadministratorer kan føje dette felt til layoutet af siden Aktivitet. Firmaadministratorer kan bruge feltet som en hjælp til at spore postgodkendelser til Partner Relationship Management. Feltet kan udfyldes som en del af en arbejdsgang. Se Oprettelse af arbejdsganghandlinger: Opret opgave for at få flere oplysninger om arbejdsgangen Opret opgave. Se Oracle CRM On Demand for Partner Relationship Management Configuration Guide for at få flere oplysninger om konfiguration af Partner Relationship Management.
Påmindelse om opgave | Datoen og klokkeslættet, hvor påmindelser om opgaven skal sendes. Påmindelser sendes til opgaveejeren og til hver bruger i listen over brugere på opgaven, hvis indstilllingerne til feltet Underretning om aktivitet på brugerniveau eller på firmaniveau tillader, at påmindelser om aktivitet sendes til brugeren. Se Indstilling af standard kalendervisning for at få oplysninger om feltet Underretning om aktivitet. Se Om påmindelser om aktivitet for at få oplysninger om formatet og indholdet af påmindelser, der sendes til brugere. Hvis du lader feltet Påmindelse om opgave stå tomt, sendes ingen påmindelser om opgaven. BEMÆRK: Hvis du ændrer den angivne dato eller det angivne klokkeslæt for påmindelsen om en eksisterende opgave, gælder ændringen for påmindelsen til alle brugere på opgaven. Feltet Påmindelse om opgave vises ikke på som standard siden Detalje: Opgave i standardapplikationen, men administratoren kan føje feltet til sidelayoutet til din rolle. BEMÆRK: Hvis du ændrer forfaldsdatoen til en opgave, opdateres feltet Påmindelse om opgave ikke automatisk. Hvis du vil ændre datoen og klokkeslættet for påmindelse om opgaven, skal du opdatere dette felt manuelt.
Type | Til både opgaver og møder henviser dette felt til en kategori, f.eks. Godkendelse, Fødselsdagsopkald, Opkald, Korrespondance, Demonstration, E-mail, Begivenhed, Fax, Frokost, Møde, Personlig, Præsentation, Andet, Henvisningsopkald, Review-opkald eller Gøremål.
Aktivitet | Dette skrivebeskyttede valglistefelt henviser til typen af aktivitet, nemlig Opgave, Møde, Automatiseret opgave, COD-aktivitet eller SmartOpkald. BEMÆRK: Dette felt vises ikke på standard aktivitetssidelayouts, såsom opgavesidelayouts eller mødesidelayouts osv.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices