| Udskriv Åbn PDF-version af online-hjælp

#### Om tilpassede relaterede oplysningsfelter Ved at bruge sammenføjede felter giver Oracle CRM On Demand dig mulighed for at vise nogle oplysninger fra en relateret post i en given posttype på detaljesiden eller i relaterede oplysningslister til poster af en anden posttype. Et sammenføjet felt er et felt i en posttype, der bruger en fremmednøgle til at referere til et felt i en anden posttype. F.eks. kan Tilpasset objekt 04 linkes til posttypen Kontakt, og et antal sammenføjede felter i posttypen Tilpasset objekt 04 giver dig mulighed for at vise oplysninger fra kontaktposter på detaljesiden til Tilpasset objekt 04-poster. Du kan få vist en kontakts fornavn, efternavn og e-mailadresse samt andre felter fra en kontaktpost på detaljesiden til en linket Tilpasset objekt 04-post. På samme måde kan du få vist felter fra kontaktposten i listerne over Tilpasset objekt 04-poster, der er linket til en post med en anden posttype. Du har muligvis behov for at vise værdierne fra et felt i en relateret posttype, der ikke findes et sammenføjet felt til. F.eks. vil du måske vise telefonnummeret til den relaterede kontakts assistent på detaljesiden til den Tilpasset objekt 04-post, men et sammenføjet felt er ikke tilgængeligt til feltet Assistents telefonnr. i Kontakt-posttypen. Eller du vil måske vise værdierne fra et tilpasset felt i Kontakt-posttypen i listen over Tilpasset objekt 04-poster, der vises på en detaljeside til en anden linket posttype, så som posttypen Tilpasset objekt 05. Til posttyperne Tilpasset objekt og visse andre posttyper kan du oprette tilpassede relaterede oplysningsfelter, der gør det muligt at vise oplysninger fra felter, hvor sammenføjede felter ikke er tilgængelige. Se Oprettelse af tilpassede relaterede oplysningsfelter for at få oplysninger om oprettelse af tilpassede relaterede oplysningsfelter. BEMÆRK: Du kan oprette tilpassede relaterede oplysningsfelter til alle typer felter undtagen weblink, konkatenerede, maskerbare og MultiVælg-valglistefelter. Du kan ikke bruge et tilpasset relateret oplysningsfelt i Oracle CRM On Demand-rapportering, da disse felter ikke er mappet i Analytics. I stedet skal du bruge det oprindelige kildefelt, som er tilgængeligt i Analytics. ### Om opdatering af værdier i tilpassede relaterede oplysningsfelter Følgende overvejelser gælder ved opdatering af værdier i tilpassede relaterede oplysningsfelter: Når du gemmer et nyt tilpasset relateret oplysningsfelt, afsender Oracle CRM On Demand automatisk en anmodning for at initialisere det nye felt. Initialiseringsprocessen udfylder det tilpassede relaterede felt på poster med værdien af det tilhørende felt i posterne med den relaterede posttype. Efter et tilpasset relateret oplysningsfelt på en post er initialiseret, opdateres værdien i feltet automatisk, hver gang værdien i det tilhørende felt på den relaterede post opdateres. Værdien i et tilpasset relateret oplysningsfelt kan ikke opdateres direkte via nogen kanal. ### Eksempel på brug af tilpassede relaterede oplysningsfelter Dit firma ejer og håndterer konferencecentre, og det stiller konferencefaciliteter til rådighed for andre firmaer, statskunder osv. Du bruger en tilpasset objektposttype til at spore oplysninger om begivenheder og en anden tilpasset objektposttype til at spore oplysninger om de lokaler, der bruges til begivenhederne. Hvert lokale bruges til mange begivenheder, og hver begivenhed kan bruge et antal lokaler, så du har brug for en mange-til-mange-relation mellem posttyperne. Du kan bruge en tredje tilpasset objektposttype som en skæringstabel til at spore oplysninger om hver lokalebooking eller session for at oprette mange-til-mange-relationen i Oracle CRM On Demand. Du opretter dernæst en en-til-mange relation mellem lokaler og sessioner, og en en-til-mange-relation mellem begivenheder og sessioner, som giver dig en mange-til-mange-relation mellem lokaler og begivenheder. Se Om mange-til-mange-relationer til tilpassede objekter for at få oplysninger om opsætning af mange-til-mange-relationer mellem tilpassede objekter. På posttypen Lokale har du to tilpassede felter: Lokaletype og Lokalekapacitet. Du vil nu vise oplysningerne fra felterne Lokaletype og Lokalekapacitet i det relaterede oplysningsafsnit Sessioner på siden Detalje: Begivenhed for bestemte brugerroller. Denne konfiguration gør det muligt for brugere, at se en begivenhedsdetaljeside med type og kapacitet for lokaler, som er tildelt til begivenheden. I følgende procedure beskrives, hvordan posttyperne Begivenhed og Session konfigureres i dette eksempel. Sådan konfigurerer du posttyperne Begivenhed og Session På siderne til applikationstilpasning til posttypen Session skal du oprette to tilpassede relaterede oplysningsfelter for at få vist værdierne fra felterne Lokaletype og Lokalekapacitet, som ligger i posttypen Lokale. Du kan give de nye felter på posttypen Session de samme navne som felterne på posttypen Lokale, eller du kan give dem andre navne. Se Oprettelse af tilpassede relaterede oplysningsfelter for at få oplysninger om oprettelse af tilpassede felter. Se siden Initialiseringskø for relateret felt for at bekræfte, at initialiseringsanmodningen til feltet fuldføres korrekt. Se Oprettelse af tilpassede relaterede oplysningsfelter for at få flere oplysninger. På siderne til applikationstilpasning til posttypen Session skal du oprette eller redigere layout af et relateret oplysning til posttypen Session og flytte de tilpassede felter, som du oprettede til posttypen Session fra sektionen Tilgængelige felter til sektionen Valgte felter i guiden Layout af relaterede oplysninger. Se Tilpasning af layout af relateret element for at få oplysninger om konfiguration af layout af relaterede oplysninger. På siderne til applikationstilpasning til posttypen Session skal du oprette eller redigere layout til siden Detalje: Begivenhed og tildele layout af relateret oplysning, som du konfigurerer til posttypen Session. Se Tilpasning af layout af statisk side og Angivelse af dynamiske sidelayout for at få oplysninger om konfiguration af sidelayout. Tildel layoutet af siden Detalje: Begivenhed, som du konfigurerer til posttypen Begivenhed, til hver af de relevante brugerroller. Se Tilføjelse af roller for at få oplysninger om konfiguration af roller. Tildel rollerne til de relevante brugere, hvis rollerne ikke allerede er tildelt til brugerne. Se Opsætning af brugere for at få oplysninger om konfiguration af brugerposter.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices