| Udskriv Åbn PDF-version af online-hjælp

## Arbejde med kalendersider Kalendersiderne leverer hovedområdet til håndtering af aktiviteter. Standardsiden er siden Dagskalender, der indeholder afsnittet Dagskalender, afsnittet Kalendervisning, et afsnit, der viser listen Åbne opgaver og afsnittet Planlagte besøg. Din brugerrolle skal omfatte privilegiet Besøg: Planlagte besøg i kalender, for at du kan se afsnittet Planlagte besøg. Afsnittet Planlagte besøg opstiller op til to ugers planlagte besøg for salgsrepræsentanten i kronologisk rækkefølge og viser følgende oplysninger til hvert planlagt besøg: besøgsdato og starttid, tidspunkt på dagen, emne, kontakt, der skal besøges, og andre oplysninger om kontaktadresse. To-ugers intervallet til de opstillede, planlagte besøg omfatter de planlagte besøg til den forrige uge og de planlagte besøg til den kommende uge. Følgende farvekodning, som anvendes i afsnittet Planlagte besøg på kalendersiderne, fastlægges af det tema, som du bruger, på følgende måde: Forsinkede planlagte besøg med en startdato, der ligger i fortiden, vises med den farve, som administratoren vælger til varslingsteksten i temaet. Kommende planlagte besøg med en startdato, der ligger i fremtiden, vises med den farve, som administratoren vælger til sidelinks i temaet. Se Sporing af besøg (salgsbesøg) hos kunder, Udlevering af prøver under et salgsbesøg og Massebesøgsplanlægning for at få flere oplysninger om oprettelse af et planlagt besøg. Du kan: Vælg den kalendervisning, som du vil vise, hver gang du klikker på fanen Kalender. Til klassiske temaer i dags- og ugevisninger af din egen kalender og kalendere for andre brugere, som deler deres kalender med dig (de daglige og ugentlige brugerkalendervisninger). Angiv den dag, der vises som den første dag i ugen i kalenderen. Angiv en samling arbejdsdage og forretningstider, der er forskellige fra standardarbejdsdage og -forretningstider til firmaet. Vælg at vise yderligere oplysninger i aftalerne i kalendervisningerne. Se Indstilling af standard kalendervisning for at få oplysninger om opsætning af disse kalenderindstillinger. BEMÆRK: Hvis din rolle omfatter privilegiet Del kalender, kan kalendersiderne indeholde yderligere funktionalitet end den, der er anført på standardsiden. Se Siden Kalenderindstillinger for at få flere oplysninger om yderligere funktionalitet. Følgende tabel beskriver, hvad du kan gøre fra de daglige og ugentlige brugerkalendervisninger.
Handling | Trin
--- | ---
Opret en opgave | Klik på Ny i titellinjen til afsnittet Liste: Aktivitet. Indtast oplysningerne om opgaven på siden Opgaveredigering, og gem posten.
Slet en opgave | Klik på linket til den opgave, som du vil slette. Klik på Slet på siden Opgavedetalje.
Opret en aftale | Klik på Ny aftale i titellinjen Kalender. Indtast oplysningerne om aftalen på siden Aftaleredigering, og gem posten.
Slet en aftale | Klik på linket til den aftale, som du vil slette. Klik på Slet på siden Aftaledetalje.
Gå til en bestemt dag | Klik på linket Dag i afsnittet Kalendervisning. Alternativt kan du klikke på ikonet 1 over aftalerne og dernæst bruge pilene i overskriften til afsnittet Dagskalender for at rulle til den dag, som du vil se.
Gå til en bestemt måned | Klik på pilene i afsnittet Kalendervisning. Alternativt kan du klikke på ikonet 31 over aftalerne og dernæst bruge linkene eller pilene i overskriften til månedskalenderen for at gå til den måned, som du vil se.
Skjul afsnittene Kalendervisning og Liste: Aktivitet | Klik på ikonet med pil til højre, der vises over kalendertitellinjen. Når afsnittene Kalendervisning og Liste: Aktivitet er skjulte, udvides kalenderområdet for at give mere plads til visning af detaljer om aftalerne i kalenderen. Denne funktion er nyttig, hvis du vil udskrive kalendersiden (vha. linket Printervenlig), og du ikke ønsker, at afsnittene Kalendervisning og Liste: Aktivitet vises på den udskrevne side. Klik på ikonet med pil til venstre for at vise afsnittene Kalendervisning og Liste: Aktivitet igen. Når du har skjult afsnittene Kalendervisning og Liste: Aktivitet, forbliver de skjulte, indtil du viser dem igen, eller indtil du logger af Oracle CRM On Demand og dernæst logger på igen. Afsnittene Kalendervisning og Liste: Aktivitet er kun tilgængelige i de daglige og ugentlige brugerkalendervisninger.
Marker en opgave som fuldført | Klik på linket Vis fuld liste i afsnittet Liste: Aktivitet for at åbne siden Liste over aktiviteter. Hvis en liste over åbne opgaver ikke vises som standard, når siden Liste over aktiviteter åbner, skal du vælge den liste over opgaver, som du ønsker fra rullelisten med lister. Klik på linket Emne på opgavelisten til den opgave, som du vil markere som fuldført. Klik på Marker som fuldført på siden Opgavedetalje.
Blad gennem kalenderen dag for dag | Klik på pilene i afsnittet Dagskalender.
Planlæg en aftale ved at trække og slippe den | Træk en aftale, og slip den i et andet tidsrum eller en anden dag. Se Om træk og slip af aftaler i kalenderen for at få flere oplysninger.
Opdater en aktivitet | Klik på linket til aktiviteten (aftale, opgave eller planlagt besøg), som du vil opdatere. Rediger felterne på siden Aftaledetalje, Opgavedetalje eller Detalje om besøg, eller klik på Rediger for at åbne siden Aftaleredigering, Opgaveredigering eller Redigering af besøg. Se Opdatering af postdetaljer for at få flere oplysninger om opdatering af poster. TIP: Hvis du bruger et moderne tema, kan du højreklikke på en aftale i dags-, uge- eller månedskalendervisningen og dernæst klikke på Rediger for at opdatere aftalen.
Se en liste over aftaler, opgaver (åbne, lukkede eller alle), aktiviteter eller planlagte besøg | Klik på linket Vis fuld liste i afsnittet Liste: Aktivitet. Klik på rullelisten på siden Liste: Aktiviteter, og ret valget.
Se dagens aftaler | Klik på ikonet 1 i kalenderen.
Se detaljerne om en aktivitet | Klik på linket til den aktivitet (aftale, opgave eller planlagt besøg), som du vil se.
Se hele månedens aftaler | Klik på ikonet 31 i kalenderen.
Se hele ugens aftaler | Klik på ikonet 7 i kalenderen.
#### Relaterede emner Se følgende emner for relaterede oplysninger: Om kalendere og tematypografier Om arbejdsdage og forretningstider i kalender

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices