| Udskriv Åbn PDF-version af online-hjælp

#### Om betinget påkrævede felter Du kan konfigurere et felt, så det ikke er påkrævet som standard, men bliver påkrævet, når en defineret betingelse er opfyldt. Der refereres til et felt, der er konfigureret på denne måde, som et betinget påkrævet felt. Du kan f.eks. beslutte, at når en bruger sætter en salgsmuligheds status til Mistet, skal brugeren vælge en værdi i feltet Årsag til vundet/mistet, før posten gemmes. Du kan indtaste følgende betingelse til feltet Årsag til vundet/mistet i feltstyring for at implementere denne proces: [{Status}]=LookupValue("OPTY_STATUS", "Mistet") Hvis en bruger vælger statussen Mistet til en salgsmulighed, kan brugeren, når du har konfigureret feltet på denne måde, ikke gemme salgsmuligheden, før en værdi er valgt i feltet Årsag til vundet/mistet. En rød stjerne (*) vises ved siden af feltet, og hvis etiketten vises til feltet, vises den med rød tekst. Bemærk følgende punkter, når du konfigurerer et betinget påkrævet felt: Du skal sørge for, at det betinget påkrævede felt vises på de relevante sidelayouts. Ellers vil brugere ikke kunne indtaste en værdi til feltet, når det bliver påkrævet. På lignende vis anbefales det, at du markerer afkrydsningsfeltet Altid på layout til det betinget påkrævede felt i guiden Sidelayout, så brugere ikke kan fjerne feltet fra sidelayoutene. Hvis nogle brugere allerede har personaliseret deres sidelayouts, kan det være nødvendigt, at du nulstiller de personaliserede sidelayouts til standardlayoutet, efter du har konfigureret det betinget påkrævede felt. Se Nulstilling af personaliserede sidelayout for at få flere oplysninger. Hvis du ønsker, at et betinget påkrævet felt altid skal være påkrævet til en bestemt rolle, kan du gøre feltet påkrævet på det sidelayout, der bruges til den rolle. Feltet er dernæst påkrævet i alle tilfælde, hvor det sidelayout bruges, selvom betingelsen, der er defineret til feltet på feltniveau, ikke er opfyldt. Hvor andre sidelayouts bruges, er feltet kun påkrævet, når betingelsen er opfyldt. Følgende tabel forklarer indstillingerne til at gøre felter påkrævet eller betinget påkrævet i feltstyring og i guiden Sidelayout.
Påkrævet afkrydsningsfelt i feltstyring | Betinget påkrævet felt i feltstyring | Påkrævet afkrydsningsfelt i guiden Sidelayout | Betinget påkrævet afkrydsningsfelt i guiden Sidelayout | Udfald
--- | --- | --- | --- | ---
Valgt | Tom | Valgt og skrivebeskyttet | Ikke valgt og skrivebeskyttet | Feltet er altid påkrævet.
Ikke valgt | Indeholder et udtryk | Ikke valgt og redigerbart | Valgt og skrivebeskyttet BEMÆRK: Hvis du markerer afkrydsningsfeltet Påkrævet i guiden Sidelayout, ryddes afkrydsningsfeltet Betinget påkrævet automatisk. | Feltet er kun påkrævet, når betingelsen, der er angivet til feltet, er opfyldt, medmindre du markerer afkrydsningsfeltet Påkrævet i guiden Sidelayout.
Ikke valgt | Tom | Ikke valgt og redigerbart | Ikke valgt og skrivebeskyttet | Hvis du markerer afkrydsningsfeltet Påkrævet i guiden Sidelayout, er feltet påkrævet i alle tilfælde, hvor sidelayoutet bruges. Ellers er feltet ikke påkrævet.
### Expression Builder-funktionalitet til betinget påkrævede felter Følgende begrænsninger gælder for Expression Builder-funktionaliteten, som du kan bruge i betingelserne, som du opretter til betinget påkrævede felter: Funktioner. Kun følgende funktioner i Expression Builder understøttes: FieldValue FindNoneOf FindOneOf IfNull IIf InStr Left Len LN LookupName LookupValue Mid Right Datatyper. Du kan ikke bruge felterne med felttypen Dato eller Dato/tid i udtryk til betinget påkrævede felter. Du kan bruge alle andre felttyper, der understøttes til brug i Expression Builder. Operatorer. Ingen begrænsninger gælder. Se Expression Builder for at få flere oplysninger om brug af Expression Builder. ### Begrænsninger ved redigering af betinget påkrævede felter Administratorer og brugere skal overveje følgende begrænsninger ved redigering af betinget påkrævede felter: Udtrykket på et betinget påkrævet felt kan omfatte felter fra tilknyttede poster. I feltet Detalje: Kontakt kan du f.eks. have et felt, der kun er påkrævet, når en bestemt konto er knyttet til kontaktposten. Udtrykket kan omfatte feltet Id eller feltet Navn til kontoen som i følgende eksempler: [{Account Id}]="1QA2-1IRPI7" [{Primary Account Name}]="ACME-computerdele" Når du foretager webservice- eller REST API-kald for at opdatere posten, og anmodningen omfatter tilknytningen, skal anmodningen indeholde det korrekte felt fra den tilknyttede post for at sikre, at udtrykket i det betinget påkrævede felt evalueres korrekt. I kontakteksemplet skal feltet Id eller feltet Navn findes i anmodningen, afhængig af hvad er konfigureret til det betinget påkrævede felt. Alternativt kan anmodningen indeholde både feltet Id og feltet Navn. Udtrykket på et betinget påkrævet felt kan evaluere skrivebeskyttede felter, der automatisk opdateres, når en tilknytning mellem to poster opdateres, såsom feltet Kontolokation til en kontaktpost. En sådan konfiguration virker imidlertid ikke korrekt under følgende omstændigheder: Hvis det betinget påkrævede felt ikke er påkrævet i øjeblikket (dvs. udtrykket på feltet evalueres til falsk), og posten redigeres indbygget på postdetaljesiden, og opdateringen forårsager, at udtrykket på det betinget påkrævede felt evalueres til sand. I dette tilfælde fortsætter det betinget påkrævede felt med ikke at være påkrævet. Hvis det betinget påkrævede felt ikke er påkrævet i øjeblikket (dvs. udtrykket på feltet evalueres til sand), og posten redigeres på postredigeringssiden, og opdateringen forårsager, at udtrykket på det betinget påkrævede felt evalueres til falsk. I dette tilfælde fortsætter det betinget påkrævede felt med at være påkrævet. Et betinget påkrævet felt kan bruge et udtryk, der evaluerer tilpassede relaterede oplysningsfelter. Når kildefeltet til et tilpasset relateret oplysningsfelt opdateres, er der imidlertid en meget kort forsinkelse, før værdien i det tilpassede relaterede oplysningsfelt opdateres automatisk. Hvis udtrykket på det betinget påkrævede felt evaluerer et tilpasset relateret oplysningsfelt, evalueres udtrykket således muligvis ikke korrekt, umiddelbart efter kildefeltet til det tilpassede relaterede oplysningsfelt opdateres.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices