| Udskriv Åbn PDF-version af online-hjælp

#### Annullering af gemmeoperationer i arbejdsgang I arbejdsgangregler med triggeren Før ændret post gemmes kan du bruge funktionaliteten Annuller gemmeoperation til at angive, at gemmeoperationen til de ændringer, der udløste reglen, skal annulleres, hvis betingelsen på reglen ikke opfyldes. Ændringer, der er foretaget af Oracle CRM On Demand, annulleres imidlertid ikke, selv om du angiver, at gemmeoperationen skal annulleres. ### Om oversættelse af meddelelser til annullerede gemmeoperationer i arbejdsgang Når du konfigurerer funktionaliteten Annuller gemmeoperation på en arbejdsgangregel, kan du angive en tilpasset meddelelse, der returneres til brugeren eller webservicen, hvis betingelsen på en arbejdsgangregel ikke er opfyldt, og afkrydsningsfeltet Annuller gemmeoperation er markeret til reglen. Dit firma vil muligvis levere oversatte versioner af den tilpassede meddelelse til brugere, som ikke benytter firmaets standardsprog. Muligheden for at indtaste oversatte versioner af den tilpassede meddelelse kontrolleres af afkrydsningsfeltet Aktiver understøttelse af sprogoversættelse til meddelelsen Annuller gemmeoperation for arbejdsgang på firmaprofilen. Hvis dette afkrydsningsfelt er fravalgt på firmaprofilen, kan du ikke indtaste oversatte meddelelser til arbejdsgangreglerne. Hvis afkrydsningsfeltet Aktiver understøttelse af sprogoversættelse til meddelelsen Annuller gemmeoperation for arbejdsgang er markeret på firmaprofilen, er virkemåden følgende: Feltet Oversættelsessprog er tilgængeligt på detaljesiden til arbejdsgangregel og på siden Redigering af arbejdsgangregel, når du redigerer en eksisterende arbejdsgangregel. Når du har oprettet en arbejdsgangregel, hvor en tilpasset meddelelse er angivet, vises meddelelsen med blå skrift og i parenteser på alle sprog bortset fra standardsproget til firmaet. Du kan dernæst redigere arbejdsgangreglerne for at indtaste de oversatte versioner af meddelelsen. BEMÆRK: Hvis du ikke angiver en tilpasset meddelelse, returneres en standardmeddelelse. Du kan ikke indtaste de oversatte versioner af standardmeddelelsen. Afkrydsningsfeltet Marker til oversættelse er tilgængeligt på siden Redigering af arbejdsgangregel og på detaljesiden til arbejdsgangregel til eksisterende arbejdsgangregler. Hvis du ændrer meddelelsen i en eksisterende regel i standardsproget til firmaet, kan du bruge afkrydsningsfeltet Marker til oversættelse til at angive, om de oversatte versioner af meddelelsen skal erstattes med den opdaterede meddelelse, eller om de skal forblive uændret. Hvis du markerer afkrydsningsfeltet Marker til oversættelse, vises den opdaterede meddelelse med standardskrifttypen på firmaets standardsprog, og det vises også med blå skrift og i parenteser på alle andre sprog, indtil du indtaster den oversatte meddelelse til sproget. Hvis du ikke markerer afkrydsningsfeltet Marker til oversættelse, når du opdaterer meddelelsen på firmaets standardsprog, ændres meddelelsen på firmaets standardsprog, men de oversatte meddelelser ændres ikke. BEMÆRK: Når du opretter en arbejdsgangregel, er afkrydsningsfeltet Marker til oversættelse fravalgt og skrivebeskyttet. Afkrydsningsfeltet Marker til oversættelse gælder kun, når du redigerer en eksisterende arbejdsgangegel. Desuden er afkrydsningsfeltet Marker til oversættelse skrivebeskyttet, hvis du vælger et andet sprog end standardsproget til firmaet i oversættelsesfeltet, når du redigerer arbejdsgangreglen. Før du går i gang. Din brugerrolle skal omfatte privilegiet Annuller gemmeoperation for arbejdsgang samt privilegiet Håndter dataregler - Håndter arbejdsgangregler, for at du kan udføre denne procedure. BEMÆRK: Posttypen Salgsmulighed er en undtagelse. Du har ikke brug for privilegiet Annuller gemmeoperation for arbejdsgang i din brugerrolle for at bruge funktionaliteten Annuller gemmeoperation i arbejdsgangregler til posttypen Salgsmulighed. Forudsat din brugerrolle har privilegiet Håndter dataregler - Håndter arbejdsgangregler, kan du bruge funktionaliteten Annuller gemmeoperation i arbejdsgangregler til posttypen Salgsmulighed, som har triggeren Før ændret post gemmes. Sådan annullerer du en gemmeoperation for arbejdsgang, hvis regelbetingelsen ikke er opfyldt Marker afkrydsningsfeltet Annuller gemmeoperation i afsnittet Handlinger, hvis betingelse er falsk på siden Detalje om arbejdsgangregel. (Valgfrit) Angiv den fejlmeddelelse, der skal vises, når gemmeoperationen er annulleret, fordi regelbetingelsen ikke er opfyldt. Gem ændringerne. I følgende tabel beskrives indstillingerne i afsnittet Handlinger, hvis betingelse er falsk på siden Detalje om arbejdsgangregel.
Felt | Beskrivelse
--- | ---
Marker til oversættelse | Dette afkrydsningsfelt er kun tilgængeligt, hvis afkrydsningsfeltet Aktiver understøttelse af sprogoversættelse til meddelelsen Annuller gemmeoperation for arbejdsgang er valgt i firmaprofilen. Hvis du ændrer meddelelsen i en arbejdsgangregel i standardsproget til firmaet, skal du bruge afkrydsningsfeltet Marker til oversættelse på følgende måde: Hvis du ønsker, at de oversatte versioner af meddelelsen skal erstattes med den opdaterede meddelelse, skal du markere afkrydsningsfeltet Marker til oversættelse. Hvis du ønsker, at de oversatte versioner af meddelelsen skal forblive uændret, skal du ikke markere afkrydsningsfeltet Marker til oversættelser.
Annuller gemmeoperation | Hvis du markerer dette afkrydsningsfelt, udføres følgende handlinger, hvis regelbetingelsen ikke er opfyldt: Arbejdsgangreglen afsluttes. Alle efterfølgende arbejdsgangregler, der er baseret på samme posttype, som har trigger-begivenheden Før ændret post gemmes, afsluttes også. Alle tidligere ændringer af postens tilstand undtagen ændringer, der er foretaget af Oracle CRM On Demand, tilbagestilles. Posten returneres til dens oprindelige tilstand. Hvis Oracle CRM On Demand foretager en opdatering af posten, tilsidesætter ændringen i midlertid handlingen Annuller gemmeoperation. Hvis f.eks. den primære kontakt fjernes fra de relaterede kontakter, opdaterer Oracle CRM On Demand oplysningerne om den primære kontakt i den overordnede salgsmulighedspost. Denne opdatering, der foretages af Oracle CRM On Demand, tilsidesætter alle handlinger af typen Annuller gemmeoperation på salgsmulighedsposten. Eventuelle efterfølgende arbejdsgangregler til samme posttype, der har trigger-begivenheden Når ændret post gemmes, udløses ikke. En meddelelse returneres som følger: Hvis reglen er udløst af en brugerhandling, vises en meddelelse for den bruger, hvis handling udløste reglen. Hvis reglen er aktiveret af en webservice, returneres en meddelelse til webservicen som en fejlstreng. Du kan angive meddelelsen i feltet Fremvisningsmeddelelse. Hvis dette afkrydsningsfelt er fravalgt, påvirkes gemmeoperationen ikke (og ingen meddelelse returneres), hvis betingelsen i reglen ikke er opfyldt. Afkrydsningsfeltet Annuller gemmeoperation er som standard fravalgt.
Fremvisningsmeddelelse | I dette felt kan du angive den meddelelse, der returneres til brugeren eller webservicen, hvis betingelsen i reglen ikke er opfyldt, og afkrydsningsfeltet Annuller gemmeoperation er markeret til reglen. Hvis du ikke angiver en meddelelse i dette felt, returneres en standardmeddelelse. Meddelelsen kan maksimalt indeholde 1999 tegn.
I følgende procedure beskrives, hvordan du indtaster en oversat version af en meddelelse til en annulleret gemmeoperation for arbejdsgang. Sådan indtaster du en oversat version af en meddelelse til en arbejdsgang Klik på linket Rediger til arbejdsgangreglen på siden Arbejdsgangregler (liste). Vælg det sprog, som du vil indtaste en oversat meddelelse til, i feltet Oversættelsessprog på siden Redigering af arbejdsgangregel. BEMÆRK: Når du vælger et andet sprog end firmaets standardsprog, kan du ikke oprette en arbejdsgangregel fra siden Redigering af arbejdsgangregel eller fra detaljesiden til arbejdsgangregel. Du kan kun oprette en arbejdsgangregel, når firmaets standardsprog er valgt i feltet Oversættelsessprog. Indtast den oversatte meddelelse i feltet Fremvisningsmeddelelse. Gem ændringerne. Gentag denne procedure for hvert sprog. #### Relaterede emner Se følgende emner for at få relaterede arbejdsgangoplysninger: Om arbejdsgangregler Oprettelse af arbejdsgangregler

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices