| Udskriv Åbn PDF-version af online-hjælp

#### Om oplysninger i ændrede felter i poster Oracle CRM On Demand bruger følgende systemfelter til at lagre oplysninger om den seneste ændring af en post: Ændret ekstern Ændret: Dato Ændret af Ændret: Dato ekstern I visse tilfælde skriver Oracle CRM On Demand oplysninger til et eller flere af disse felter for at afspejle en ændring af posten , som ikke skyldes en eksplicit brugerhanding. Af denne årsag anbefales det, at du ikke stoler på oplysningerne i disse felter for at spore de ændringer, som brugere foretager af poster. I stedet skal du bruge revisionssporfunktionen til at spore de ændringer, som brugere foretager af bestemte felter på poster. Se Tilpasning af revisionsspor for at få oplysninger om tilpasning af revisionssporet til posttyper. Se Gennemgang af revisionssporet for konfigurationsændringer af administration for at få oplysninger om visning af ændringerne af feltopsætning, roller og adgangsprofiler. I det følgende er et eksempel på en systemændring af feltet Ændret af på en post. En bruger sletter en konto, der er linket til en kontaktpost som den primære konto til kontakten. Når den slettede kontopost tømmes fra databasen, fjernes linket mellem den slettede konto og kontakten fra databasen. Når linket er fjernet fra databasen, vælger Oracle CRM On Demand en anden linket konto som den primære konto på kontakten, næste gang kontaktposten åbnes af en bruger, og kontoens id skrives til det primære kontofelt. Eller hvis ingen konti er linket til kontakten, opdaterer Oracle CRM On Demand posten for at afspejle det. Oracle CRM On Demand opdaterer dernæst feltet Ændret af med navnet på den bruger, som åbnede kontaktposten. I tilfælde af poster, der ejes af en gruppe, kan oplysningerne i systemfelterne på posten desuden blive opdateret automatisk, efter en bruger er slettet fra gruppen. Hvis navnet på den bruger, som er slettet fra gruppen, vises i feltet Ejer på en delt post, som gruppen ejer, ændres navnet i feltet Ejer på den post til navnet på et andet medlem af gruppen, efter den tidligere ejer er slettet fra gruppen. Når en sådan ændring er foretaget af ejerskabet af en salgsmulighedspost eller en porteføljepost, opdateres de systemfelter, der lagrer oplysninger om den seneste ændring af posten, og oplysningerne viser, at posten blev opdateret af Oracle Administrator-brugeren. I tilfælde af de øvrige posttyper, som understøtter grupper, opdateres systemfelterne imidlertid ikke. Til alle posttyper, der understøtter grupper, spores ændringen af feltet Ejer på den delte record ikke i revisionssporet som resultat af, at brugeren slettes fra gruppen, selvom feltet Ejer er konfigureret til at blive revideret for posttypen. Feltet Ændret af på en post kan også vise navnet på en bruger, som ikke har de nødvendige adgangsrettigheder og privilegier til at opdatere posten direkte. Når f.eks. status for en bruger ændres fra Aktiv til Inaktiv eller fra Inaktiv til Aktiv, opdateres værdierne i felterne Aktive brugere og Inaktive brugere på siden Firmaprofil. Som et resultat af ændringerne af disse felter, opdateres feltet Ændret af på siden Firmaprofil for at vise navnet på den bruger, som opdaterede brugerposten, også hvis brugeren, som foretog ændringen, ikke har det nødvendige privilegium til at opdatere firmaprofilen.

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices