| Udskriv Åbn PDF-version af online-hjælp

### Om valglisteværdigrupper Dit firma kan begrænse de værdier, der er tilgængelige i et valglistefelt, til et undersæt af de værdier, der er defineret til feltet, så du kan gøre et givet valglistefelt på en posttype tilgængeligt for alle brugere i Oracle CRM On Demand, mens du begrænser de værdier, der vises i valglisten til feltet. For at begrænse værdierne i valglistefelter kan du konfigurere valglisteværdigrupper og dernæst mappe værdierne i valglistefelterne til valglisteværdigrupperne. På denne måde kan den samling værdier, som en bruger kan vælge i en valgliste, kontrolleres af en valglisteværdigruppe. Du kan tilføje feltet Valglisteværdigruppe til sidelayoutet til nogle posttyper. Dette felt giver brugeren mulighed for at vælge en hvilken som helst valglisteværdigruppe, som du har oprettet. I ethvert valglistefelt, der kontrolleres af den valglisteværdigruppe, som er valgt på posten, vises kun de værdier, der er mappet til valglisteværdigruppen, i valglisten. Et valglistefelt, der kontrolleres af en valglisteværdigruppe, kontrolleres på samme måde, når valglistefeltet bruges i en overlappende valgliste. Se Posttyper, der understøtter valglisteværdigrupper og divisioner for en liste over posttyper, hvor valglisteværdigrupper kan bruges. Antag f.eks., at dit firma har tre opkaldscentre, som bruger Oracle CRM On Demand. Afhængig af et opkaldscenters lokation og de produkter, som opkaldscentret betjener, er nogle af værdierne i et antal valglistefelter i Oracle CRM On Demand ikke gyldige udvælgelser til brugere i de forskellige opkaldscentre. I sådan et tilfælde kan du konfigurere tre valglisteværdigrupper, dvs. én valglisteværdigruppe til hvert opkaldscenter. Dernæst kan du mappe et undersæt af værdierne til hvert af de relevante valglistefelter til hver af valglisteværdigrupperne. Når du har tilføjet feltet Valglisteværdigruppe til sidelayoutene til posttyperne, kan brugere vælge den relevante valglisteværdigruppe til et opkaldscenter i feltet Valglisteværdigruppe på en post. Valgmulighederne i valglistefelterne på posten begrænses dernæst til de værdier, som du mappede til den valgte valglisteværdigruppe til opkaldscentret. Kontrol af de tilgængelige værdier i valglistefelter på denne måde kan hjælpe dig med at reducere risikoen for, at ugyldige data registreres på posterne. ### Om valglisteværdigrupper og divisioner Hvis dit firma bruger posttypen Division, kan du også knytte divisioner til valglisteværdigrupper. Se Opsætning af division for at få oplysninger om divisioner, og hvordan de konfigureres. Hver division kan knyttes til kun én valglisteværdigruppe. Hvis en bruger er knyttet til en eller flere divisioner, tildeles brugerens primære division automatisk til posten, når brugeren opretter en post med en posttype, der understøtter divisioner. Hvis feltet Division og feltet Valglisteværdigruppe begge findes på detaljesidelayoutet, og hvis en valglisteværdigruppe er knyttet til brugerens primære division, udfyldes feltet Valglisteværdigruppe på posten automatisk med navnet på den valglisteværdigruppe. I ethvert valglistefelt, der kontrolleres af den valglisteværdigruppe, vises kun de værdier, der er linket til valglisteværdigruppen, i valglisten. Se Om divisioner og valglisteværdigrupper på poster og Om valglistefelter, valglisteværdigrupper og divisioner for at få flere oplysninger om virkemåden af felterne Division og Valglisteværdigruppe, når poster oprettes og opdateres. Se følgende emner for at få oplysninger om opsætning af valglisteværdigrupper: Overvejelser ved opsætning af valglisteværdigrupper Proces til opsætning af valglisteværdigrupper Oprettelse af valglisteværdigrupper Mapping af valglisteværdier til valglisteværdigrupper #### Relaterede emner Se følgende emner for relaterede oplysninger: Opsætning af division Om divisioner og valglisteværdigrupper på poster

Publiceret August 2022 | Copyright © 2005, 2022, Oracle og/eller Oracles associerede selskaber. Legal Notices